ചെന്നൈയ്‌ക്കെതിരെ സണ്‍റൈസേഴ്‌സിന് ടോസ്; ആദ്യം ബാറ്റ് ചെയ്യും\nചെന്നൈ സൂപ്പര് കിംഗ്‌സിനെതിരെ ടോസ് നേടിയ സണ്‍റൈസേഴ്‌സ് ഹൈദരാബാദ് ആദ്യം ബാറ്റ് ചെയ്യും. ഐ.പി.എല്ലില് വീണ്ടും ഒന്നാം സ്ഥാനത്ത് എത്താന് ലക്ഷ്യമിട്ട് മഹേന്ദ്ര സിങ് ധോണിയുടെ ചെന്നൈ സൂപ്പര് കിങ് ഇന്നിറങ്ങുന്നത്. ബാറ്റിങ് നിരയുടെ കരുത്തും രവീന്ദ്ര ജഡേജയുടെ ഓള്‍റൗണ്ട് മികവുമാണ് ചെന്നൈയുടെ കരുത്ത്. മറുവശത്ത് കഴിഞ്ഞ കളിയില് സൂപ്പര് ഓവറില് ഡല്‍ഹിയോടു തോറ്റ ക്ഷീണത്തിലാണ് ഹൈദരാബാദ്. ബാറ്റിങ് നിരയുടെ സ്ഥിരതയില്ലായ്മയാണ് വാര്‍ണറുടെ സംഘത്തിന്റെ മുഖ്യ പ്രശ്നം. നായകനെന്ന നിലയില് ഡേവിഡ് വാര്‍ണര് ഇതുവരെ ഫോമിലായിട്ടില്ല. ജോണി […]\n28 April 2021 8:11 AM GMT\nചെന്നൈ സൂപ്പര് കിംഗ്‌സിനെതിരെ ടോസ് നേടിയ സണ്‍റൈസേഴ്‌സ് ഹൈദരാബാദ് ആദ്യം ബാറ്റ് ചെയ്യും. ഐ.പി.എല്ലില് വീണ്ടും ഒന്നാം സ്ഥാനത്ത് എത്താന് ലക്ഷ്യമിട്ട് മഹേന്ദ്ര സിങ് ധോണിയുടെ ചെന്നൈ സൂപ്പര് കിങ് ഇന്നിറങ്ങുന്നത്. ബാറ്റിങ് നിരയുടെ കരുത്തും രവീന്ദ്ര ജഡേജയുടെ ഓള്‍റൗണ്ട് മികവുമാണ് ചെന്നൈയുടെ കരുത്ത്. മറുവശത്ത് കഴിഞ്ഞ കളിയില് സൂപ്പര് ഓവറില് ഡല്‍ഹിയോടു തോറ്റ ക്ഷീണത്തിലാണ് ഹൈദരാബാദ്.\nബാറ്റിങ് നിരയുടെ സ്ഥിരതയില്ലായ്മയാണ് വാര്‍ണറുടെ സംഘത്തിന്റെ മുഖ്യ പ്രശ്നം. നായകനെന്ന നിലയില് ഡേവിഡ് വാര്‍ണര് ഇതുവരെ ഫോമിലായിട്ടില്ല. ജോണി ബെയര്‍സ്റ്റോയ്ക്ക് സ്ഥിരതയില്ലാത്തതും തലവേദനയാകുന്നു. പരുക്കില് നിന്നു മുക്തനായി എത്തി കഴിഞ്ഞ മത്സരത്തില് അര്‍ധസെഞ്ചുറി നേടിയ കെയ്ന് വില്യംസണ് മാത്രമാണ് ആശ്വാസം.\nSunrisers Hyderabad XI: D Warner, J Bairstow, K Williamson, M Pandey, V Shankar, K Jadhav, R Khan, J Suchith, S Sharma, S Kaul, K Ahmed\nChennai Super Kings XI: F du Plessis, R Gaikwad, M Ali, S Raina, A Rayudu, R Jadeja, MS Dhoni, S Curran, S Thakur, D Chahar, L Ngidi


സിറ്റി ബസ്സില് കയറുന്നതും ഇറങ്ങുന്നതും യാത്ര ചെയ്യുന്നതുമൊക്കേ ഒരു വലിയ സാഹസ കൃത്യത്തിനു മുതിരുന്നതു പോലേയാണു! ഇയ്യിടേ വളരെ തിരക്കുള്ള ഒരു ബസ്സില് ചാടിക്കയറേണ്ടി വന്നു. നിവൃത്തിയില്ലാതേ കയറിപ്പോയതാ.എങ്ങിനേയോ ഞാന് ബസ്സിനുള്ളിലെത്തി. പക്ഷേ എന്റെ പിന്നാലേ വന്ന സ്നേഹിതന് കയറിയോ ഇല്ലയോ എന്നറിയാതെേ ഞാന് വിഷമിച്ചു. അപ്പോഴാ സ്റ്റെപ്പില് നിന്നും അവന്റെ അട്ടഹാസം!\n"ഞാന് ത്രിശങ്കു സ്വര്‍ഗ്ഗത്തിലാണേ, ഉള്ളിലുള്ളവര് സ്വല്‍പം മുന്നോട്ടു കടന്നു പോണേ... രാമാാ കൃഷ്ണാാ ഗോവിന്ദാാ !"\n"എന്താണീ പഹയന് പറേണത്?"\nഒരു യാത്രികന് തന്റെ അസഹിഷ്ണുത വെളിപ്പെടുത്തി. സംസ്കൃതവുമായി ബന്ധമുള്ള വാക്കു കേട്ടാല് ചെന്നയിലെ ഒരു ചിലര്‍ക്കങ്ങനേയാ! ആ ചോദ്യത്തിനുള്ള പ്രതികരണമാണു പിന്നെ ബസ്സീന്നു ഇറങ്ങുന്നതു വരെ കേള്‍ക്കേണ്ടീ വന്നത്!\n"ശങ്കൂ നിനക്ക് മനസിലായോടാ?"\n"എവനോ വിളിച്ചു കൂവിയില്ലേ ത്രിശങ്കൂന്ന്!"\n"അതാ ഞാന് പറയാന് വന്നത്."\nസീറ്റിലിരുന്ന ഒരു പ്രായമായ ഒരാളാണ് ചര്‍ച്ചക്ക് അടിക്കല് നാട്ടിയത്.\n"പാപങ്ങളാകുന്ന മൂന്ന് ശങ്കുക്കള് കാരണം പീഡിതനാകുന്നവനേയാണ് ത്രിശങ്കുവെന്നു വിളിക്കുന്നത്." വിഭൂതിയില് മുങ്ങിക്കുളിച്ച ഒരു മദ്യവയസ്കന് പിന്നിലെ സീറ്റില്‍നിന്നും തന്റെ പുരാണ പരിജ്നാനം വെളിപ്പെടുത്തിക്കൊണ്ട് തുടരുകയാണു.\n"സത്യവ്രതന് എന്ന സൂര്യവംശരാജാവ് പിതൃകോപം,പരഭാര്യാപഹരണം, പശുമാംസഭക്ഷണം എന്നീ മൂന്നു പാപങ്ങളാല് ചണ്ഡാലനായി ത്രിശങ്കുവെന്ന പേരിലറിയപ്പെട്ടു. തന്റെ പാപങ്ങളില്‍നിന്നും മോചനം നേടുവാനായി അത്ംഹത്യക്കു കൂടി തയാറായി. അപ്പോ സാക്ഷാല് ദേവി പ്രത്യക്ഷപ്പെട്ട് അവനെ ആത്മഹത്യ ശ്രമത്തില് നിന്നും പിന്തിരിപ്പിച്ചു."\nബസ്സ് മുന്നോട്ട് നീങ്ങിത്തുടങ്ങി. ഡ്രൈവറുടെ താളം തെറ്റിയ നൃത്തം ചവിട്ടല് അസഹനീയം. ജനകീയ വടി പിടിച്ചു നില്‍ക്കുന്ന ജനങ്ങള് മുന്നോട്ടും പിന്നോട്ടും ചാഞ്ചാടി ചാഞ്ചാടി ഇഷ്ടികയുണ്ടാക്കാന് കുഴച്ച കളിമണ്ണിന് പരുവത്തിലായിക്കൊണ്ടിരിക്വാ. സീറ്റില് സുഖമായി ഇരിക്കുന്ന ഒരു ആബാലവൃദ്ധകൂട്ടം ഹരികഥാ പ്രക്ഷേപണം പോലെ സംഭാഷണം തുടര്‍ന്നു.\n"പിന്നീട് ദേവീഭക്തനായി നാടു ഭരിച്ചു കൊണ്ടിരുന്നപ്പ്പോള് ഉടലോടെ സ്വര്‍ഗ്ഗത്തില് പോകണമെന്ന കലശലായ ആഗ്രഹം ത്രിശങ്കുിനുണ്ടായി."\n"ഇതു അസാദ്ധ്യമാണെന്നു കുല ഗുരുവായ വസിഷ്ഠനും പുത്രന്മാരും ശഠിച്ചു പറഞ്ഞു."\n"ഇതു സാദ്ധ്യമാക്കിത്തരാന് മറ്റു വല്ലവരുമുണ്ടോയെന്നു നോക്കട്ടേന്നായി ത്രിശങ്കു."\n"ഈ വാശി കണ്ടപ്പോള് കുലഗുരുവായ വസിഷ്ഠന് ത്രിശങ്കുവിനെ ശപിച്ചു വീണ്ടും ചണ്ഡാലനാക്കി."\n"ദുഃഖിതനായ ത്രിശങ്കു തന്റെ കൊട്ടാരമുപേക്ഷിച്ചു കാട്ടില് പോയി ദേവീഭക്തനായിത്തന്നെ കാലം കഴിച്ചു."\n"ഇതിനിടയില് തപസ്സു കഴിഞ്ഞു വിശ്വാമിത്രന് നാട്ടില് തിരിച്ചെത്തി. ശങ്കുവിന്റെ വിവരമറിഞ്ഞു വിഷമിച്ചു. തന്റെ കുടുംബത്തിന് ക്ഷാമകാലത്ത് ആഹാരം കൊടുത്ത് രക്ഷിച്ചത് ത്രിശങ്കു ആയിരുന്നു. പ്രത്യുപകാരമായി ത്രിശങ്കുവിന്റെ അഭിലാഷം സാധിപ്പിക്കാനായി വിശ്വാമിത്രന് വനത്തില് പോയി ത്രിശങ്കുവിനെ തേടിപ്പിടിച്ചു. ഒരു മഹായാഗം ചെയ്യിച്ചു."\n"യാഗ ഫലമായി ത്രിശങ്കു അതാ അകാശത്തിലേക്കുയരുന്നു... സ്വര്‍ഗ്ഗ കവാടം വരെ എത്തി. ഏതു നിമിഷമും സ്വര്‍ഗ്ഗത്തിലേക്കു കയറാം!"\n"കണ്ടു നിന്ന ഇന്ദ്രന് കുപിതനയി. ഒരു ചണ്ഡാലന് സ്വര്‍ഗ്ഗത്തിലേക്കോ? ഉം പാടില്ല! കവാടത്തില് നിന്ന ത്രിശങ്കുവെ ഇന്ദ്രന് ആഞ്ഞൊരു തള്ള്. "\n"തലകീഴായി താഴേക്കു വന്നു കൊണ്ടിരുന്ന ത്രിശങ്കുവിനെ വിശ്വാമിത്രന് കണ്ടു. അവിടേത്തന്നെ നില്‍ക്കട്ടേയെന്ന് അദ്ദേഹം അലറി. സ്വര്‍ഗ്ഗത്തില് നിന്നും ഇന്ദ്രനും, ഭൂമിയില് നിന്ന് വിശ്വാമിത്രനും അനുവാദം കൊടുക്കാതിരുന്നപ്പോള് ത്രിശങ്കു തന്റെ എയര് ബ്രേക്കും ഹേന്‍ഡ് ബ്രേക്കും എല്ലാ ബ്രേക്കും അടിച്ചു ആകാശത്തില്‍ത്തന്നെ സ്ഥിതി ചെയ്തു."\n"പേരച്യൂട്ട് ഉണ്ടായിരുന്നില്ലേ താത്താ?"\nഒരു പേരക്കുട്ടിയാണു സംശയം ചോദിച്ചത്.\n"അതിന്റെ ആവശ്യമുണ്ടായിരുന്നില്ല പാപ്പാ. വിശ്വാമിത്രന് ത്രിശങ്കുവിനു വേണ്ടി ഒരു തനി സ്വര്‍ഗ്ഗം തന്നെ ആകാശത്തില് പണിഞ്ഞു. ഈ പുതിയ സ്വര്‍ഗ്ഗത്തിലേ വേകന്‍സി ഫില്ലപ്പ് ചെയ്യാന് പുതിയ ഇന്ദ്രനെയും മറ്റു ദേവര്‍കളേയും റിക്രൂട്ട് ചെയ്യാന് ആരംഭിച്ചു. അതു കണ്ടു ഭയവിഹ്വലനായ ഇന്ദ്രന് ത്രിശങ്കുവിനു ഉടലോടെ സ്വര്‍ഗ്ഗത്തില് തന്നേസ്ഥാനം കൊടുത്തു തന്റെ പൊസിഷന് കാപ്പാത്തി!"\nഅപ്പോഴേക്കും കണ്ടക്റ്റര് വിസിലടിച്ചു. ഞാനിറങ്ങേണ്ട സ്റ്റോപ്പ് 'വാനഗരം' കഴിഞ്ഞ് രണ്ടാമത്തേ വന്-നരഗം സ്റ്റോപ്പായിരുന്നു അത്!\nഇറങ്ങി നോക്ക്യപ്പം നന്‍പന് ത്രിശങ്കൂനീം കാണുന്നില്ല!\nസ്വര്‍ഗ്ഗത്തില് പോയോ എന്തോ!\nPosted by Raghavan P K at 5:30 PM\nസ്വര്‍ഗത്തില് അല്ലെങ്കിലും തൃശങ്കു സ്വര്‍ഗത്തില് എങ്കിലും എത്തണം. :)\nഎഴുതിയ ശൈലി കൊള്ളാം....വെള്ളം പോലെ...\nപുരാണ കഥ ഈസിയായ് മനസിലായ്\nകൊള്ളാം രാഘവേട്ടാ, വളരെ ലളിതമായി വിവരിച്ചിരിക്കുന്നു. ത്രിശങ്കു സ്വര്‍ഗ്ഗത്തിന്റെ പുരാണമൊക്കെ മറന്നുപോയിരുന്നു.\nഹാഹാ നന്നായിരിക്കുന്നു. രാഘവേട്ടനും ബ്ലോഗില് സ്ഥിരമായി അല്ലേ. നല്ല കാര്യം.\nതാങ്ക്യൂ രാഘവേട്ടാ. രസകരമായ വിവരണം.\nഇതു കൊള്ളാം... നല്ല രസമുള്ള വിവരണം :)\nകല്ലും നെല്ലും കലര്‍ന്ന അവില് ആണെങ്കിലും, സ്വാദുണ്ടേന്നു അഭിപ്രായപ്പെട്ട സു-വിനും പച്ചാളത്തിനും വക്കാരിമഷ്ടാവിനും പെരിങ്ങോടനും വിശാല മനസ്കനും ആദിത്യനും എന്റെ നന്ദി. എന്തെങ്കിലും എളുപ്പം ശരിയാക്കവുന്ന അക്ഷരത്തെറ്റുകളോ മറ്റോ ഉണ്ടെങ്കില് എന്നെ ഒന്നു സഹായിക്കണേ! raghavan.pk at gmail.com\nകുടും‌ബത്തു പട്ടിണി മാറ്റാനായി ഉള്ളതെല്ലാം പെറുക്കി വിറ്റും ഗള്‍ഫ് സ്വര്‍ഗ്ഗം തേടാന് ഏജന്റിനെ പണമേല്‍പ്പിച്ച് ,നാട്ടില് നിന്നും യാത്രയായി മുംബൈ മഹാനരകത്തില് എത്തി സര്‍വ്വതും നഷ്ടപ്പെട്ട് ജീവിതത്തോട്` മല്ലിടുന്ന എത്രയോ ത്രിശങ്കുമാര് ഇപ്പോഴും നമ്മുടെ നാട്ടിലുണ്ട് രാഘവേട്ടാ. ഓരോന്നു പറയുമ്പോളാണല്ലോ ഓരോന്നും ഓര്‍മ്മ വരിക. നന്നായിട്ടുണ്ട്`......\nവര്‍ത്തമാനകാലത്തെ പുരാണം നന്നായി മാഷെ .ഞാന് കുറച്ച് വര്‍ഷ്ങ്ങള് താംബരത്ത് ഉണ്ടായിരുന്നു.പക്ഷെ അന്നു കുടുതലും ട്രെയിന് ആണു ഉപയോഗിച്ചിരുന്നത്.\nകുറേ കാലമായി ആരോടെങ്കിലും ചോദിക്കണം എന്ന് വിചാരിച്ച ഒരു സംശയം ഇവിടെ തട്ടുന്നു.ഈ തപ:ശക്തി എന്ന് പറയുന്ന സാധനം കഷ്ടപ്പെട്ട് സമ്പാദിക്കുന്ന ഒരു സാധനമാണെന്നും അത് എന്തിനെങ്കിലും ഉപയോഗിച്ചാല് തീര്‍ന്ന് പോകുമെന്നുമാണ് ഞാന് ധരിച്ചിരിക്കുന്നത്.അങ്ങനെയാണോ?\nഅങ്ങനെയാണെങ്കില് ത്രിശങ്കു സ്വര്‍ഗം പോലെയുള്ളവയ്ക്ക് ഉപയോഗിക്കുകയും സസ്പെന്‍സ് എക്കൌണ്ടില് കയറുകയും ചെയ്ത തപ:ശക്തിക്ക് ആര് ക്രെഡിറ്റ്/ഡെബിറ്റ് നോട്ടുകള് കൊടുക്കും?\n(ഓടോ:ഇനി സിങ്കിള് എന്റ്രി സിസ്റ്റമായിരുന്നു ചിത്രഗുപ്തനും മറ്റും ഉപയോഗിച്ചിരുന്നത് എന്ന് വരുമോ?)\nനന്നായിരിക്കുന്നു രാഘവേട്ടാ..രസകരമായ വിവരണം...\n“സ്വര്‍ഗ്ഗത്തില് നിന്നും ഇന്ദ്രനും, ഭൂമിയില് നിന്ന് വിശ്വാമിത്രനും അനുവാദം കൊടുക്കാതിരുന്നപ്പോള് ത്രിശങ്കു തന്റെ എയര് ബ്രേക്കും ഹേന്‍ഡ് ബ്രേക്കും എല്ലാ ബ്രേക്കും അടിച്ചു ആകാശത്തില്‍ത്തന്നെ സ്ഥിതി ചെയ്തു."\nപൊതുവാളന് പറഞത് വളരെ ശരിയാണു.ത്രിശങ്കു അല്പം ദുരാഗ്രഹം കാണിച്ചാണ് ആ അവസ്തക്കാളായതെന്നു തോന്നുന്നു -പുരാണത്തില്.\nമുസാഫിരിനും നന്ദി.താമ്പരത്ത്തിനടുത്താ ഞാനും!\nദില്‍ബാസുരന്‍മാഷെ എക്കൌണ്ടന്‍സി എനിക്കു വളരെ കഷ്ട്മാണു.അതും സിങ്കിളെന്രി പറയേ വേന്ണ്ട!\nഒരു ലഘു സംഭാഷണം


കർഷകസമരം; തുറന്ന മനസ്സോടെയുള്ള ചര്‍ച്ചയ്ക്ക് കേന്ദ്രസര്‍ക്കാര് തയ്യാറെന്ന് കേന്ദ്ര ആഭ്യന്തരമന്ത്രി അമിത് ഷാ.\nഡല്‍ഹി അതിര്‍ത്തിയില് സമരം ചെയ്യുന്ന കര്‍ഷകരുമായി തുറന്ന മനസ്സോടെയുള്ള ചര്‍ച്ചയ്ക്ക് കേന്ദ്രസര്‍ക്കാര് തയ്യാറെന്ന് കേന്ദ്ര ആഭ്യന്തരമന്ത്രി അമിത് ഷാ. താങ്ങുവില സംബന്ധിച്ച് പ്രതിപക്ഷ പാര്‍ട്ടികള് കര്‍ഷകരെ തെറ്റിദ്ധരിപ്പിക്കുകയാണെന്നും താങ്ങുവില സമ്ബ്രദായം നിലനില്‍ക്കുമെന്നും അമിത് ഷാ അവകാശപ്പെട്ടു.\nഇക്കാര്യത്തില് ആശയക്കുഴപ്പമോ ആശങ്കകളോ ഉണ്ടെങ്കില് നിയമഭേദഗതിക്ക് സര്‍ക്കാര് തയ്യാറാണ്. വിദഗ്ധരെ കൊണ്ടുവന്ന് ചര്‍ച്ചകള് നടത്തണമെങ്കില് അതിനും സര്‍ക്കാര് തയ്യാറാണ്. നിലവിലെ സാഹചര്യത്തില് അനാവശ്യ സമരങ്ങളിലേക്ക് പോയി രാജ്യത്തിന്റെ പുരോഗതിക്ക് തടസ്സം നില്‍ക്കുന്ന അവസ്ഥ ഉണ്ടാകരുതെന്ന് അമിത് ഷാ അഭ്യര്‍ത്ഥിച്ചു.\nകേന്ദ്രസര്‍ക്കാര് കൊണ്ടുവന്ന മൂന്ന് നിയമങ്ങളും കര്‍ഷകരുടെ നേട്ടം ലക്ഷ്യമിട്ടുള്ളതാണ്. ഒരാള്‍ക്കും താങ്ങുവില സമ്ബ്രദായം എടുത്തുകളയാനാകില്ലെന്നും കര്‍ഷകരുടെ ഭൂമി തട്ടിയെടുക്കാന് കഴിയില്ലെന്നും ഡല്‍ഹി മെഹ്‌റോളിയില് സംസാരിക്കവെ അമിത് ഷാ വ്യക്തമാക്കി.\nരാജ്യത്തെ കര്‍ഷകരുടെ നന്മ ആഗ്രഹിക്കുന്നയാളാണ് പ്രധാനമന്ത്രി. പ്രധാനമന്ത്രി കിസ്സാന് സമ്മാനനിധിയിലൂടെ രാജ്യത്തെ ഒമ്ബതു കോടി കര്‍ഷകര്‍ക്ക് 18,000 കോടിയുടെ ഗഡു പ്രധാനമന്ത്രി കൈമാറിയതായും അമിത് ഷാ പറഞ്ഞു.\nകാര്‍ഷിക മേഖലയിലെ ഇടനിലക്കാരെ ഇല്ലാതാക്കിയെന്ന് കേന്ദ്ര കൃഷിമന്ത്രി നരേന്ദ്ര സിങ് തോമര് പറഞ്ഞു. മിനിമം താങ്ങുവിലയും കാര്‍ഷിക മേഖലയ്ക്കുള്ള ബജറ്റ് വിഹിതവും കൂട്ടി. സമരരംഗത്തുള്ള കര്‍ഷകര് സര്‍ക്കാരുമായി ചര്‍ച്ചയ്ക്ക് തയ്യാറാകണം. അവര് നിയമത്തിന്റെ പ്രാധാന്യം മനസ്സിലാക്കുമെന്നും, സമരം ഉടന് അവസാനിക്കുമെന്നും കേന്ദ്ര കൃഷിമന്ത്രി പറഞ്ഞു.\nതാമര വിരിഞ്ഞതിനുശേഷം മാത്രമേ ഉറങ്ങുകയുള്ളൂ: സുവേന്ദു അധികാരി\nഒമാനില് കൊവിഡ് കേസുകളുടെ എണ്ണത്തില് വന് കുറവ്


സത്യവേദപുസ്തകം/രൂത്ത്/അദ്ധ്യായം 1 - വിക്കിഗ്രന്ഥശാല\n1 ന്യായാധിപന്മാർ ന്യായപാലനം നടത്തിയ കാലത്തു ഒരിക്കൽ ദേശത്തു ക്ഷാമം ഉണ്ടായി; യെഹൂദയിലെ ബേത്ത്ളേഹെമിലുള്ള ഒരു ആൾ തന്റെ ഭാര്യയും രണ്ടു പുത്രന്മാരുമായി മോവാബ് ദേശത്ത് പരദേശിയായി പാർപ്പാൻ പോയി.\n2 അവന്നു എലീമേലെൿ എന്നും ഭാര്യെക്കു നൊവൊമി എന്നും രണ്ടു പുത്രന്മാർക്കും മഹ്ളോൻ എന്നും കില്യോൻ എന്നും പേർ. അവർ യെഹൂദയിലെ ബേത്ത്ളഹെമിൽനിന്നുള്ള എഫ്രാത്യർ ആയിരുന്നു; അവർ മോവാബ് ദേശത്തു ചെന്നു അവിടെ താമസിച്ചു.\n4 അവർ മോവാബ്യസ്ത്രീകളെ വിവാഹം കഴിച്ചു ഒരുത്തിക്കു ഒർപ്പാ എന്നും മറ്റവൾക്കു രൂത്ത് എന്നും പേർ; അവർ ഏകദേശം പത്തു സംവത്സരം അവിടെ പാർത്തു.\n6 യഹോവ തന്റെ ജനത്തെ സന്ദർശിച്ചു ആഹാരം കൊടുത്തപ്രകാരം അവൾ മോവാബ് ദേശത്തുവെച്ചു കേട്ടിട്ടു മോവാബ് ദേശം വിട്ടു മടങ്ങിപ്പോകുവാൻ തന്റെ മരുമക്കളോടുകൂടെ പുറപ്പെട്ടു.\n8 എന്നാൽ നൊവൊമി മരുമക്കൾ ഇരുവരോടും: നിങ്ങൾ താന്താന്റെ അമ്മയുടെ വീട്ടിലേക്കു മടങ്ങിപ്പോകുവിൻ ; മരിച്ചവരോടും എന്നോടും നിങ്ങൾ ചെയ്തതുപോലെ യഹോവ നിങ്ങളോടും ദയചെയ്യുമാറാകട്ടെ.\n9 നിങ്ങൾ താന്താന്റെ ഭർത്താവിന്റെ വീട്ടിൽ വിശ്രാമം പ്രാപിക്കേണ്ടതിന്നു യഹോവ നിങ്ങൾക്കു കൃപ നലകുമാറാകട്ടെ എന്നു പറഞ്ഞു അവരെ ചുംബിച്ചു; അവർ ഉച്ചത്തിൽ കരഞ്ഞു.\n11 അതിന്നു നൊവൊമി പറഞ്ഞതു: എന്റെ മക്കളേ, നിങ്ങൾ മടങ്ങിപ്പൊയ്ക്കൊൾവിൻ ; എന്തിന്നു എന്നോടുകൂടെ പോരുന്നു? നിങ്ങൾക്കു ഭർത്താക്കന്മാരായിരിപ്പാൻ ഇനി എന്റെ ഉദരത്തിൽ പുത്രന്മാർ ഉണ്ടോ?\n12 എന്റെ മക്കളേ, മടങ്ങിപ്പൊയ്ക്കൊൾവിൻ ; ഒരു പുരുഷന്നു ഭാര്യയായിരിപ്പാൻ എനിക്കു പ്രായം കഴിഞ്ഞുപോയി; അല്ല, അങ്ങനെ ഒരു ആശ എനിക്കുണ്ടായിട്ടു ഈ രാത്രി തന്നേ ഒരു പുരുഷന്നു ഭാര്യയായി പുത്രന്മാരെ പ്രസവിച്ചാലും\n13 അവർക്കും പ്രായമാകുവോളം നിങ്ങൾ അവർക്കായിട്ടു കാത്തിരിക്കുമോ? നിങ്ങൾ ഭർത്താക്കന്മാരെ എടുക്കാതെ നിലക്കുമോ? അതു വേണ്ടാ, എന്റെ മക്കളേ; യഹോവയുടെ കൈ എനിക്കു വിരോധമായി പുറപ്പെട്ടിരിക്കയാൽ നിങ്ങളെ വിചാരിച്ചു ഞാൻ വളരെ വ്യസനിക്കുന്നു.\n16 അതിന്നു രൂത്ത്: നിന്നെ വിട്ടുപിരിവാനും നിന്റെ കൂടെ വരാതെ മടങ്ങിപ്പോകുവാനും എന്നോടു പറയരുതേ; നീ പോകുന്നേടത്തു ഞാനും പോരും; നീ പാർക്കുംന്നേടത്തു ഞാനും പാർക്കും; നിന്റെ ജനം എന്റെ ജനം, നിന്റെ ദൈവം എന്റെ ദൈവം.\n20 അവൾ അവരോടു പറഞ്ഞതു: നൊവൊമി എന്നല്ല മാറാ എന്നു എന്നെ വിളിപ്പിൻ ; സർവ്വശക്തൻ എന്നോടു ഏറ്റവും കൈപ്പായുള്ളതു പ്രവർത്തിച്ചിരിക്കുന്നു.\n22 ഇങ്ങനെ നൊവൊമി മോവാബ് ദേശത്തുനിന്നു കൂടെ പോന്ന മരുമകൾ രൂത്ത് എന്ന മോവാബ്യസ്ത്രീയുമായി മടങ്ങിവന്നു; അവർ യവക്കൊയ്ത്തിന്റെ ആരംഭത്തിൽ ബേത്ത്ളേഹെമിൽ എത്തി.\n"https://ml.wikisource.org/w/index.php?title=സത്യവേദപുസ്തകം/രൂത്ത്/അദ്ധ്യായം_1&oldid=132221" എന്ന താളിൽനിന്ന് ശേഖരിച്ചത്


gold rate in kerala: സ്വര്‍ണ വില കുത്തനെ ഇടിഞ്ഞു - 22c-gold-and-silver-rates-in-kerala-on-16th-january | Samayam Malayalam\nRinku Francis | Samayam Malayalam | Updated: 16 Jan 2021, 09:54:00 AM\nസംസ്ഥാനത്ത് സ്വര്‍ണ വില വീണ്ടും ഇടി‍ഞ്ഞു. ഒരു പവൻ സ്വര്‍ണത്തിന് 36,400 രൂപയാണ് വില. ഒരു ഗ്രാമിന് 4,550 രൂപയും. രാജ്യാന്തര വിപണിയിൽ സ്വര്‍ണ വിലയിൽ ഇടിവ്. ഔൺസിന് 1927 ഡോളറിലേക്ക് വില കൂപ്പു കുത്തി.\nപവന് 400 രൂപ കുറഞ്ഞു\nകൊച്ചി: സംസ്ഥാനത്ത് സ്വര്‍ണ വില കുത്തനെ ഇടിഞ്ഞു. ഒരു പവന് 400 രൂപയാണ് ഒറ്റയടിയ്ക്ക് കുറഞ്ഞത്. ഒരു പവൻ സ്വര്‍ണത്തിന് 36,400 രൂപയാണ് വില. ഈ മാസത്തെ ഏറ്റവും കുറഞ്ഞ നിരക്കാണിത്. രാജ്യാന്തര വിപണിയിൽ സ്വര്‍ണ വില ഇടിഞ്ഞു. ഔൺസിന് 1823.67 ഡോളറിൽ ആണ് വ്യാപാരം.\nഇന്നലെ സംസ്ഥാനത്ത് സ്വര്‍ണ വില പവന് 200 രൂപ കൂടിയിരുന്നു. ഒരു പവൻ സ്വര്‍ണത്തിന് 36,800 രൂപയായിരുന്നു വില. പവന് 200 രൂപയാണ് ഉയര്‍ന്നത്. ജനുവരിയിൽ ഇതുവരെ സ്വര്‍ണ വിലയിൽ പവന് 1,040 രൂപയുടെ കുറവാണ് ഉണ്ടായിരിക്കുന്നത്.\nജനുവരി ഒന്നിന് 37,440 രൂപയായിരുന്നു ഒരു പവൻ സ്വര്‍ണത്തിന് വില. ജനുവരി 5,6 തിയതികളിൽ ഈ മാസത്തെ ഏറ്റവും ഉയര്‍ന്ന നിരക്കിലായിരുന്നു സ്വര്‍ണ വില. ഒരു പവൻ സ്വര്‍ണത്തിന് 38,400 രൂപയായിരുന്നു വില.ഡിസംബറിൽ സ്വര്‍ണ വില പവന് 1,440 രൂപയാണ് വര്‍ധിച്ചത്. ഡിസംബര് 21,28 ദിവസങ്ങളിൽ സ്വര്‍ണ വില ഡിസംബറിലെ ഏറ്റവും ഉയര്‍ന്ന നിരക്കിൽ എത്തിയിരുന്നു. പവന് 37,680 രൂപയായിരുന്നു വില.ഡിസംബര് ഒന്നിന് 35,920 രൂപയായിരുന്നു ഒരു പവന് വില. ഇതായിരുന്നു ഡിസംബറിലെ ഏറ്റവും കുറഞ്ഞ നിരക്ക്.\n36,400 4,550 1,827.63\nവ്യാഴാഴ്ച 36,600 4,575 1840.39\nസ്വർണ വിലയിൽ വർധന ആര്‍ട്ടിക്കിള് ഷോ\nWeb Title : 22c-gold-and-silver-rates-in-kerala-on-16th-january


മണർകാട് അപകടം : ജീവിതമായിരുന്ന കാറിനുവേണ്ടി ജീവൻ നൽകി | Kerala | Deshabhimani | Monday Aug 10, 2020\nമണർകാട് അപകടം : ജീവിതമായിരുന്ന കാറിനുവേണ്ടി ജീവൻ നൽകി\nമണർകാട് അപകടത്തിൽ മരിച്ച ജസ്‌റ്റിന്റെ കുടുംബം പുലർത്തിയിരുന്നത് ടാക്‌സി കാറായിരുന്നു. അപകട സാധ്യതയുണ്ടെന്ന് അറിഞ്ഞിട്ടും കാർ ഉപേക്ഷിച്ചു പോകാൻ ജസ്‌റ്റിൻ തയ്യാറായില്ല. ആ ശ്രമത്തിനിടെ യുവാവിന് സ്വന്തം ജീവനും നൽകേണ്ടി വന്നു. അമ്മയും രണ്ട് സഹോദരങ്ങളുമാണ് ജസ്‌റ്റിനുള്ളത്. കുടുംബം പുലർത്താൻ വീട്ടിൽ പോലും പോകാതെ ടാക്‌സി ഓടിക്കുകയായിരുന്നു ജസ്‌റ്റിൻ. പലപ്പോഴും ഉറങ്ങിയിരുന്നതും വണ്ടിയിൽ തന്നെ.\nനെടുമ്പാശ്ശേരി എയർപോർട്ടിൽനിന്ന് മല്ലപ്പള്ളിയിലേക്ക് ട്രിപ്പ് വന്നതായിരുന്നു ജസ്‌റ്റിൻ. തിരിച്ചുള്ള യാത്രക്കിടെ നാലുമണിക്കാറ്റിന് സമീപം പാലമുറിയിൽ എത്തി. റോഡിലെ വെള്ളത്തിന്റെ ആഴം മനസിലാകാതെ കാർ വെള്ളത്തിലിറക്കിയതാകുമെന്ന് കരുതുന്നു. കുടുങ്ങിയെന്ന് മനസിലായ ജസ്‌റ്റിൻ കാറിന് പുറത്തിറങ്ങി അടുത്ത വീട്ടിലെത്തി അവിടുള്ളവരെ വിളിച്ചുണർത്തി. ഒരു ക്രെയിൻ സംഘടിപ്പിക്കാൻ വഴിയുണ്ടോ എന്ന് ചോദിച്ചു. വീട്ടുകാർ അവർക്ക് പരിചയമുള്ള ഒരാളെ വിളിച്ചുവരുത്തി. ജസ്‌റ്റിൻ തന്റെ ലൈസൻസും വണ്ടിയുടെ കടലാസുകളും വീട്ടിൽ ഏൽപിച്ചു.\nകാറിൽ വടംകെട്ടി വലിച്ച് നീക്കാനായി ശ്രമം. ഇതിന് ഹാൻഡ് ബ്രേക്ക് മാറ്റണം. ജസ്‌റ്റിൻ കാർ തുറന്ന് സീറ്റിലിരുന്ന് ബ്രേക്ക് മാറ്റിയതും ഒഴുക്കിൽ കാർ നിരങ്ങിപ്പോകുകയായിരുന്നു. പുറത്തിറങ്ങാനാവാതെ ജസ്‌റ്റിൻ അകത്ത് കുടുങ്ങിപ്പോയി. കണ്ടുനിന്നവർക്ക് ഒന്നും ചെയ്യാനായില്ല.


Dileep and Hansika Motwani in Saddam Shivan - Malayalam Filmibeat\n| Published: Tuesday, September 23, 2014, 13:53 [IST]\nതമിഴകത്തു നിന്ന് ഇനി മലയാളത്തിലെത്തുന്നത് ഹന്‍സിക മൊത് വാനിയാണ്. ദിലീപിന്റെ നായികയായാണത്രെ ഹന്‍സികയുടെ അരങ്ങേറ്റം. ജോഷി സംവിധാനം ചെയ്യുന്ന 'സദ്ദാം ശിവന്' എന്ന ചിത്രത്തിലാണ് ദിലീപും ഹന്‍സികയും ജോഡി ചേരുന്നത്.\nഒരു അധോലോകനായകന്റെ വേഷമാണ് ചിത്രത്തില് ദിലീപ് കൈകാര്യം ചെയ്യുന്നതെന്നാണ് അറിയുന്നത്. 2004 ല് ജോഷി - ദിലീപ് കൂട്ടുകെട്ടില് ഇറങ്ങിയ 'റണ്‍വേ'യുടെ രണ്ടാം ഭാഗമാണ് സദ്ദാം ശിവന് എന്നും റിപ്പോര്‍ട്ടുകളുണ്ട്. എന്നാല് ചിത്രവുമായി ബന്ധപ്പെട്ട് പ്രവര്‍ത്തിക്കുന്ന ചിലര് ഈ വാര്‍ത്ത തള്ളിക്കളയുന്നുമുണ്ട്. ഇതൊരു പുതിയ വിഷയം തന്നെയാണെന്നാണ് അവര് അവകാശപ്പെടുന്നത്.\nചിത്രത്തില് ദിലീപിന് ഇരട്ടവേഷമാണെന്നതും നേരത്തെ വാര്‍ത്തകള് വന്നിരുന്നു. പച്ചക്കുതിര, കുഞ്ഞിക്കൂനന് തുടങ്ങിയ ചിത്രങ്ങള്‍ക്ക് ശേഷം ദിലീപ് വീണ്ടും ഇരട്ടവേഷത്തിലെത്തുന്ന ചിത്രമാകും സദ്ദാം ശിവന്.\nറണ്‍വേ, ലയേണ്, ജൂലൈ 4, ട്വന്റി ട്വന്റി, ക്രിസ്റ്റ്യന് ബ്രദേഴ്‌സ് തുടങ്ങിയ ചിത്രങ്ങള്‍ക്ക് വേണ്ടി നേരത്തെ ദിലീപും ജോഷയും ഒന്നിച്ചിട്ടുണ്ട്. ഈ വര്‍ഷം ഈ കൂട്ടുകെട്ടില് പിറന്ന ചിത്രമാണ് 'അവതാരം'. ലക്ഷ്മി മേനോനായിരുന്നു നായിക. ഹന്‍സികയെ സ്വീകരിക്കാന് തയ്യാറായി നില്‍ക്കുകയാണ് ഇനി മലയാള സിനിമാ ലോകവും സിനിമാസ്വാദകരും\nHansika Motwani is all set to make her debut in Malayalam cinema with Dileep in Saddam Shivan. The film will have Dileep playingadouble role and one of them will beaDon’s character.


Wednesday, January 20, 2021 16:25:56 PM\nസ്വന്തം ലേഖകൻ: കടുത്ത ചൂടു തുടരുന്ന യുഎഇയുടെ വിവിധ മേഖലകളിൽ ഇന്നു ശക്തമായ പൊടിക്കാറ്റിനു സാധ്യതയെന്നു മുന്നറിയിപ്പ്. ഉച്ചകഴിഞ്ഞ് മണിക്കൂറിൽ 42 കിലോമീറ്റർ വരെ വേഗത്തിൽ പൊടിക്കാറ്റ് വീശാം. തെക്കു കിഴക്കൻ മേഖലകളിൽ നേരിയ തോതിൽ മഴയ്ക്കു സാധ്യതയുണ്ടെന്നും കാലാവസ്ഥാ നിരീക്ഷകർ അറിയിച്ചു.\nതാപനില 49 ഡിഗ്രി സെൽഷ്യസ് വരെ ഉയരും. അന്തരീക്ഷ ഈർപ്പവും കൂടുമെന്നതിനാൽ പകലും രാത്രിയും ചൂട് കൂടാം. ഇന്നലെയും വിവിധ മേഖലകളിൽ താപനില 49 ഡിഗ്രി സെൽഷ്യസ് ആയിരുന്നു. പൊടിക്കാറ്റും വടക്കൻ മേഖലയിെല ചിലയിടങ്ങളിൽ മഴയും ഉണ്ടായിരുന്നു. നാളെ അസ്ഥിര കാലാവസ്ഥ ആയിരിക്കും. ഉച്ചകഴിഞ്ഞ് തെക്കു കിഴക്കൻ മേഖലകളിൽ മൂടൽമഞ്ഞിനു സാധ്യതയുണ്ട്. വാഹനയാത്രക്കാർ ജാഗ്രത പാലിക്കണമെന്ന് അധികൃതർ നിർദേശിച്ചു.\nമണൽക്കാറ്റുള്ളപ്പോൾ ഓടുന്ന വാഹനത്തിന്റെ ഗ്ലാസ് വെള്ളം ഉപയോഗിച്ച് കഴുകരുതെന്നും പൊലീസ് നിർദേശിച്ചു.വെള്ളവും പൊടിയും കലർന്നു കാഴ്ച പൂർണമായും മറയാം.മാറുന്ന കാലാവസ്ഥയ്ക്ക് അനുസരിച്ചു ശ്രദ്ധയോടെ വാഹനമോടിക്കണം. നിർബന്ധിത സാഹചര്യങ്ങളിൽ അല്ലാതെ ലെയ്ൻ മാറരുത്. ഓവർടേക്ക് ചെയ്യാനുള്ള ശ്രമമാണ് പലപ്പോഴും കൂട്ടിയിടിക്കു കാരണമാകുന്നത്. കാലാവസ്ഥയിലുള്ള വ്യതിയാനം കണക്കിലെടുത്ത് വേഗം കുറയ്ക്കുകയും മതിയായ അകലം പാലിക്കുകയും വേണം.\nഗുരുതര ആരോഗ്യപ്രശ്നങ്ങൾക്ക് ഇടയാക്കിയേക്കുമെന്നതിനാൽ പൊടിക്കാറ്റ് ഉള്ളപ്പോൾ പുറത്തിറങ്ങുന്നത് സുരക്ഷിതമല്ല. കാറ്റിൽ പ്ലാസ്റ്റിക് തരികളും രാസവസ്തുക്കളും ശ്വാസകോശത്തിലെത്താൻ സാധ്യതയുള്ളതായി ആരോഗ്യ വിദഗ്ധർ ചൂണ്ടിക്കാട്ടുന്നു. കണ്ണിനും മറ്റും അലർജി പോലുള്ള അസുഖങ്ങൾക്കും കാരണമായേക്കാം.\nതൊഴിലാളികൾ ഇടയ്ക്കിടെ വെള്ളം കുടിക്കണം. ഓഫിസുകളിൽ ജോലി ചെയ്യുന്നവർക്കും ഇതു ബാധകമാണ്. എസി മുറികളിൽ ജോലി ചെയ്യുന്നവർ ദാഹമില്ലെങ്കിലും ഇടയ്ക്കു വെള്ളം കുടിക്കണം. ചൂടുമൂലം ഓക്കാനം, ഛർദി, ക്ഷീണം, ബലഹീനത, തലവേദന, പേശി വേദന, ശരീര വേദന, തലകറക്കം എന്നിവ ഉണ്ടായേക്കാം. ഇത്തരം സാഹചര്യങ്ങളിൽ അടിയന്തര വൈദ്യസഹായം തേടണം.\nഅയഞ്ഞ വസ്ത്രങ്ങൾ ധരിക്കുകയും പഴങ്ങളും പച്ചക്കറികളും കൂടുതലായി ആഹാരത്തിൽ ഉൾപ്പെടുത്തുകയും വേണം. നന്നായി വിശ്രമിക്കാനും ഉറങ്ങാനും ശ്രദ്ധിക്കണം. ഉച്ച സമയങ്ങളിൽ കഴിയുന്നതും പുറത്തിറങ്ങാതെ നോക്കണം. റേഡിയേഷൻ തടയുന്ന സൺ ഗ്ലാസ് ഉപയോഗിക്കുന്നത് ശീലമാക്കണം. തൊഴിലാളികൾ കമ്പനികളിലെ ആരോഗ്യ-സുരക്ഷാ വിഭാഗം ഉദ്യോഗസ്ഥരുടെ നിർദേശങ്ങൾ പാലിക്കണം.


എസ് ഡി പി ഐ നേതാവ് കെ എസ് ഷാനിന്റെ കൊലപാതകം; പ്രതികളെ 14 ദിവസത്തേക്ക് റിമാൻഡ് ചെയ്‌തു\nആലപ്പുഴ കെ എസ് ഷാൻ വധക്കേസിൽ അറസ്റ്റിലായ രണ്ട് പ്രതികളെ കോടതി റിമാൻഡ് ചെയ്തു.കാട്ടൂർ സ്വദേശി രതീഷ്, മണ്ണഞ്ചേരി സ്വദേശി രാജേന്ദ്ര പ്രസാദ് എന്നിവരാണ് റിമാൻഡിലായത്. പ്രതികളെ 14 ദിവസത്തേക്കാണ് ആലപ്പുഴ ജെഎഫ് സി എം കോടതി റിമാൻഡ് ചെയ്തത്.\nഅതേസമയം ആലപ്പുഴ എസ് ഡി പി ഐ നേതാവ് കെ എസ് ഷാനിന്റെ കൊലപാതകത്തിൽ പ്രതികൾ ഉപയോഗിച്ചെന്ന് സംശയിക്കുന്ന കാർ കണ്ടെത്തിയിരുന്നു. കണിച്ചുകുളങ്ങര ക്ഷേത്രത്തിന് സമീപത്തുനിന്നാണ് കാർ പൊലീസ് കണ്ടെത്തിയത്. ഇത് പ്രതികൾ ഉപയോഗിച്ച കാർ തന്നെയാണെന്നാണ് പൊലീസ് പറയുന്നത്.\nRead Also : എസ് ഡി പി ഐ നേതാവ് കെ എസ് ഷാനിന്റെ കൊലപാതകം; പ്രതികൾ ഉപയോഗിച്ച കാർ കണ്ടെത്തി\nഷാൻ വധത്തിന് പിന്നാലെ കസ്റ്റഡിയിലെടുത്ത പ്രസാദ്, രതീഷ് എന്നിവരെ ചോദ്യം ചെയ്യലിന് ശേഷം അറസ്റ്റ് ചെയ്യുകയായിരുന്നു. രണ്ട് കൊലപാതകങ്ങൾക്കും പിന്നിലെ രാഷ്ട്രീയഗൂഢാലോചനയെക്കുറിച്ച് വിശദമായ അന്വേഷണമുണ്ടാവും എന്നും എഡിജിപി വ്യക്തമാക്കിയിരുന്നു.\nStory Highlights : SDPI k s shan murder case -The accused remanded for 14 days\nRead more on: SDPI\nഷാൻ വധക്കേസ്; ഒരു ആർ.എസ്.എസ് പ്രവർത്തകൻ കൂടി അറസ്റ്റിൽ\nരണ്‍ജിത് വധം: നാല് പേര് കൂടി അറസ്റ്റില്\nആലപ്പുഴ രണ്‍ജീത് വധക്കേസ്; മൂന്ന് എസ്ഡിപിഐ പ്രവര്‍ത്തകര് പിടിയില്\nഎസ്ഡിപിഐ നേതാവ് ഷാന് വധക്കേസ്; ആര്‍എസ്എസ് ജില്ലാ പ്രചാരക് അറസ്റ്റില്\nഷാന് വധക്കേസ്; പ്രതികളെ ഇന്ന് മജിസ്‌ട്രേറ്റിന് മുന്നില് ഹാജരാക്കും


പകര്‍ച്ചപ്പനിയും നിപ്പാ വൈറസും: വരാതിരിക്കാന് ശ്രദ്ധിക്കേണ്ട ഏഴ് കാര്യങ്ങള് ഇവയാണ്..!! - FUTURELINE\nവീണ്ടുമൊരു പനി കാലം കൂടിയെത്തിയിരിക്കുന്നു. പകർച്ചപ്പനിക്ക് പിന്നിൽ നിപ്പാ വൈറസ് എന്ന് സ്‌ഥിരീകരിച്ചിരിക്കുന്നു. പത്തു പേരാണ് ഇതുവരെ ഇതുമൂലം മരിച്ചത്. പരിഭ്രാന്തിയോ ഭീതിയോ കൊണ്ട് നമുക്ക് ഇതിനെ നേരിടാനാകില്ല. പകരം, വിവേകത്തോടെയും വകതിരിവോടെയും നമുക്ക് ഈ ഭീഷണിയെ നേരിടാനായി ഒന്നിച്ച് നിൽക്കാം.\nഎന്താണ് നിപ്പാ വൈറസ്;\nമൃഗങ്ങളിൽ നിന്നും മൃഗങ്ങളിലേക്ക് പകരുന്ന അസുഖമാണ് നിപ്പാ വൈറസ്. വൈറസ് ബാധയുള്ള വവ്വാലുകളിൽ നിന്നോ പന്നികളിൽ നിന്നോ മനുഷ്യരിലേക്ക് പകരാൻ സാധ്യതയുണ്ട്. മനുഷ്യരിൽ നിന്ന് മനുഷ്യരിലേക്കും പകരാം. അസുഖബാധയുള്ളവരെ പരിചരിക്കുന്നവരിലേക്ക് രോഗം പകരാൻ വളരെ വലിയ സാധ്യതയുണ്ട്.\nഅതുപോലെതന്നെ ആശുപത്രി ജീവനക്കാരും വളരെയധികം ശ്രദ്ധിക്കണം. വൈറസ് ബാധയുള്ള വവ്വാലുകളുടെ കാഷ്ഠം കലർന്ന പാനീയങ്ങളും വവ്വാൽ കടിച്ച പഴങ്ങളും മറ്റും കഴിക്കുന്നതിലൂടെയും പകരാം. അഞ്ച് മുതൽ 14 ദിവസം വരെയാണ് ഇൻകുബേഷൻ പീരിയഡ്. രോഗബാധ ഉണ്ടായാലും ലക്ഷണങ്ങൾ വ്യക്തമാകാൻ ഇത്രയും ദിവസങ്ങൾ വേണം.\nപനിയും തലവേദനയും തലകറക്കവും ബോധക്ഷയവുമൊക്കെയാണ് പ്രധാന ലക്ഷണങ്ങൾ. ചുമ, വയറുവേദന, മനംപിരട്ടൽ, ഛർദി, ക്ഷീണം, കാഴ്ചമങ്ങൽ തുടങ്ങിയ ലക്ഷണങ്ങളും അപൂർവമായി പ്രകടിപ്പിക്കാം. രോഗലക്ഷണങ്ങൾ ആരംഭിച്ച് ഒന്നുരണ്ടു ദിവസങ്ങൾക്കകം തന്നെ കോമ അവസ്ഥയിലെത്താൻ സാധ്യതയുണ്ട്.\nതലച്ചോറിനെ ബാധിക്കുന്ന എൻസഫലൈറ്റിസ് ഉണ്ടാവാനും വലിയ സാധ്യതയാണുള്ളത്. തൊണ്ടയിൽ നിന്നും മൂക്കിൽ നിന്നുമുള്ള ശ്രവം, രക്തം, മൂത്രം, തലച്ചോറിലെ നീരായ സെറിബ്രോ സ്പൈനൽ ഫ്ളൂയിഡ് എന്നിവയിൽനിന്നും റിയൽ ടൈം പോളിമറേസ് ചെയിൻ റിയാക്ഷൻ ഉപയോഗിച്ച് വൈറസിനെ വേർതിരിച്ചെടുക്കാൻ സാധിക്കേണ്ടതാണ്.\nPrevious: മകന്‍റെ ദുര്‍വാശിക്ക് വഴങ്ങിയില്ല ; ശല്യം സഹിക്കാനാവാതെ അമ്മ ട്രെയിനിന് മുന്നില് ചാടി ആത്മഹത്യ ചെയ്തു..!!\nNext: മധ്യപ്രദേശില് ബസ് നിര്‍ത്തിയിട്ട ട്രക്കുമായി കൂട്ടിയിടിച്ച് 10 മരണം, 47 പേര്‍ക്ക് പരിക്ക്( വീഡിയോ)\nപെണ്‍കുട്ടിക്ക് യുവാവിന്റെ ക്രൂര മര്‍ദ്ദനം; യുവാവിന്റെ പിതാവിനെ പൊലീസില് നിന്നും സസ്‌പെന്‍ഡ് ചെയ്തു..!!\nരവീ… നിങ്ങള് കാര്‍ക്കിച്ച് തുപ്പിയത് ഒരു ജനതയുടെ മുഖത്താണ്, നിങ്ങളെ സല്യൂട്ട് ചെയ്ത നിമിഷങ്ങളോര്‍ത്ത് സൈനിക സഹോദരങ്ങള് ലജ്ജിക്കുന്നുണ്ടാകും മേജര് രവിയ്ക്കെതിരെ ആഞ്ഞടിച്ച്….


P. O. C ബൈബിള്, പഴയ നിയമം, ഏശയ്യാ, അദ്ധ്യായം 62 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> ഏശയ്യാ >> അദ്ധ്യായം 62\n6 : ജറുസലെമേ, നിന്റെ മതിലുകളില് ഞാന് കാവല്‍ക്കാരെ നിര്‍ത്തിയിരിക്കുന്നു. അവര് ഒരിക്കലും, രാത്രിയോ പകലോ, നിശ്ശബ്ദരായിരിക്കുകയില്ല. അവളുടെ ഓര്‍മ കര്‍ത്താവില് ഉണര്‍ത്തുന്നവരേ, നിങ്ങള് വിശ്രമിക്കരുത്:\n7 : ജറുസലെമിനെ സ്ഥാപിക്കുകയും അവളെ ഭൂമിയില് പ്രശംസാപാത്രമാക്കുകയും ചെയ്യുന്നതുവരെ അവിടുത്തേക്കു വിശ്രമം നല്‍കുകയുമരുത്.\n8 : തന്റെ വലത്തുകൈയ്, ബലിഷ്ഠമായ ഭുജം, ഉയര്‍ത്തി കര്‍ത്താവ് സത്യം ചെയ്തിരിക്കുന്നു: ഇനി നിന്റെ ധാന്യങ്ങള് നിന്റെ ശത്രുക്കള്‍ക്കു ഭക്ഷണമായി ഞാന് നല്‍കുകയില്ല; നീ അധ്വാനിച്ചുണ്ടാക്കിയ വീഞ്ഞ് വിദേശികള് കുടിക്കുകയില്ല.\n9 : സംഭരിക്കുന്നവര് തന്നെ അതു ഭക്ഷിച്ച് കര്‍ത്താവിനെ സ്തുതിക്കും. ശേഖരിക്കുന്നവര്‍തന്നെ അത് എന്റെ വിശുദ്ധാങ്കണത്തില്‍വച്ച് പാനം ചെയ്യും.\n10 : കടന്നുപോകുവിന്; കവാടങ്ങളിലൂടെ കടന്നുചെന്ന് ജനത്തിനു വഴിയൊരുക്കുവിന്. പണിയുവിന്, കല്ലുകള് നീക്കി രാജപാത പണിയുവിന്. ഒരു അടയാളം ഉയര്‍ത്തുവിന്, ജനതകള് അറിയട്ടെ!\n11 : ഭൂമിയുടെ അതിര്‍ത്തികള്‍വരെ കര്‍ത്താവ് പ്രഘോഷിക്കുന്നു: സീയോന് പുത്രിയോടു പറയുക, ഇതാ, നിന്റെ രക്ഷ വരുന്നു. ഇതാ, അവിടുത്തെ പ്രതിഫലം അവിടുത്തോടുകൂടെ; സമ്മാനം അവിടുത്തെ മുന്‍പിലും.\n12 : കര്‍ത്താവിനാല് രക്ഷിക്കപ്പെട്ട വിശുദ്ധജനമെന്ന് അവര് വിളിക്കപ്പെടും. അന്വേഷിക്കപ്പെടുന്നവള്, അപരിത്യക്തനഗരം, എന്നു നീ വിളിക്കപ്പെടും.\nSat May 28 16:44:48 IST 2022


അച്ഛന്റെ അന്ത്യാഭിലാഷം പൂര്‍ത്തിയാക്കി രാജ്കീര്‍ത്തിയും ദിവ്യകീര്‍ത്തിയും! സിപി രാജശേഖരന്റെ അന്ത്യകര്‍മ്മങ്ങള് നിര്‍വഹിച്ച് പെണ്‍മക്കള് - BIGNEWSLIVE | Latest Malayalam News\nഅച്ഛന്റെ അന്ത്യാഭിലാഷം പൂര്‍ത്തിയാക്കി രാജ്കീര്‍ത്തിയും ദിവ്യകീര്‍ത്തിയും! സിപി രാജശേഖരന്റെ അന്ത്യകര്‍മ്മങ്ങള് നിര്‍വഹിച്ച് പെണ്‍മക്കള്\nതൃശ്ശൂര്: അച്ഛന്റെ അന്ത്യാഭിലാഷം പൂര്‍ത്തിയാക്കി രാജ്കീര്‍ത്തിയും ദിവ്യകീര്‍ത്തിയും. കഴിഞ്ഞ ദിവസം അന്തരിച്ച ആകാശവാണി മുന്‍ഡയറക്ടര് സിപി രാജശേഖരന്റെ അന്ത്യകര്‍മ്മം അദ്ദേഹത്തിന്റെ പെണ്‍മക്കളാണ് നിര്‍വഹിച്ചത്. അദ്ദേഹത്തിന്റെ ആഗ്രഹം കണക്കിലെടുത്താണ് ഇത്. സമ്പൂര്‍ണ ബഹുമതികളോടെയാണ് അദ്ദേഹത്തിന്റെ സംസ്‌കാരം നടന്നത്.\nഹൈന്ദവാചാരമനുസരിച്ച് ആണ്‍മക്കളില്ലാത്ത വ്യക്തികളുടെ അന്ത്യകര്‍മ്മങ്ങള് ഏറ്റവും അടുത്ത ബന്ധുക്കളില് മകന്റെ സ്ഥാനത്ത് വരുന്ന ആരെങ്കിലുമാണ് ചെയ്യാറ്.\nഎന്നാല് താന് മരിച്ചാല് അന്ത്യകര്‍മ്മങ്ങള് നിങ്ങള് ചെയ്യണമെന്ന് രാജശേഖരന് തന്റെ പെണ്‍മക്കളോട് നേരത്തെ തന്നെ ആവശ്യപ്പെട്ടിട്ടുണ്ട്.\nഭാര്യ ശൈലജയുടെ സഹോദരന് ഹരിപ്രസാദ് മരിച്ച സന്ദര്‍ഭത്തിലാണ് സിപി രാജശേഖരന് മക്കളോട് തന്റെ ആഗ്രഹം പറഞ്ഞത്. ഇന്ന് ഉച്ചയ്ക്ക് രണ്ട് മണിക്ക് തൃശൂര് രാമവര്‍മപുരം മൈത്രി ലൈനിലെ ശിവമയം വീട്ടുവളപ്പിലാണ് സംസ്‌കാര ചടങ്ങുകള് നടന്നത്. അച്ഛന്റെ ആഗ്രഹം തങ്ങള് നിറവേറ്റുമെന്ന് രാജ്കീര്‍ത്തിയും ദിവ്യകീര്‍ത്തിയും അറിയിച്ചു.\nഅച്ഛന്റെ പുസ്തകങ്ങളൊക്കെ മുഴുവന് വായിച്ച് അഭിപ്രായം പറയണമെന്ന് പറയും. അച്ഛന്റെ ജീവനായിരുന്നു പുസ്തകങ്ങള്. സ്നേഹത്തോടൊപ്പം ധൈര്യവും പകര്‍ന്നു തന്നാണ് അച്ഛന് വളര്‍ത്തിയത്. പെണ്‍കുട്ടിയാണെന്ന് ചിന്തിച്ച് ഒന്നിലും അധൈര്യപ്പെടരുതെന്ന് ഓര്‍മ്മിപ്പിച്ചിരുന്നു- രാജ്കീര്‍ത്തി പറഞ്ഞു.\nപ്രതിമകള് വില്‍ക്കാനുണ്ട്, ഡോക്ടര് വിശ്രമിക്കുന്നു, മൂന്ന് വയസന്മാര്, ഗാന്ധി മരിച്ചുകൊണ്ടിരിക്കുന്നു, സോളിലോക്വി എന്നിവയാണ് പ്രധാനകൃതികള്. മദ്രാസ്, എംജി സര്‍വകലാശാലകളുടെയും സിബിഎസ്ഇയുടെയും പാഠ്യപദ്ധതികളില് സിപി രാജശേഖരന്റെ കൃതികള് ഉള്‍പ്പെടുത്തിയിട്ടുണ്ട്.\nഞായറാഴ്ച പുലര്‍ച്ചെ ഹൃദയസംബന്ധമായ അസുഖത്തെ തുടര്‍ന്ന് തൃശൂരിലെ സ്വകാര്യ ആശുപത്രിയിലായിരുന്നു സിപി രാജശേഖരന്റെ അന്ത്യം. വടക്കന് പറവൂരില് പുരുഷോത്തമന് നായരുടെയും പാറുക്കുട്ടിയുടെയും മകനായി 1947 സെപ്തംബര് ഒമ്പതിനാണ് സി പി രാജശേഖരന് ജനിച്ചത്. സംസ്‌കൃതത്തിലും ഇംഗ്ലീഷിലും ബിരുദാനന്തര ബിരുദവും സംസ്‌കൃതത്തില് അധിക ബിരുദവും നേടി.\nആകാശവാണി തൃശൂര് നിലയത്തില് അനൗണ്‍സറായിട്ടായിരുന്നു തുടക്കം. 1987ല് ചെന്നൈ ആകാശവാണിയില് പ്രോഗ്രാം എക്സിക്യൂട്ടീവ് ആയി. 1997ല് തിരുവനന്തപുരത്ത് അസി. സ്റ്റേഷന് മാസ്റ്ററായി. തുടര്‍ന്ന് തിരുവനന്തപുരം ദൂരദര്‍ശന് കേന്ദ്രത്തിന്റെ ഡയറക്ടറായി. ഷില്ലോംഗിലും കോഴിക്കോടും ജോലി ചെയ്തു. 2008 വരെ ആകാശവാണി സ്റ്റേഷന് ഡയറക്ടറായി കോഴിക്കോട് തുടര്‍ന്നു. പിന്നീട് മംഗലാപുരത്തുനിന്നാണ് വിരമിച്ചത്.\nമുമ്പ് തിരുവനന്തപുരം കലക്ടര് കെ വാസുകി ഐഎഎസിന്റെ അന്ത്യകര്‍മ്മങ്ങള് വാുകിയും സഹോദരിയും ചേര്‍ന്ന് പൂര്‍ത്തിയാക്കിയത് മാധ്യമങ്ങളില് വാര്‍ത്തയായിരുന്നു.\nTags: CP RajasekharandeathFuneral\nവാസന് ഐ കെയര് സ്ഥാപകന് ഡോ എംഎം അരുണ് വീട്ടില് മരിച്ച നിലയില്, മരണത്തില് ദുരൂഹതയുണ്ടെന്ന് ബന്ധുക്കള്\nകോവിഡ്; കെസി വേണുഗോപാല് എംപിയുടെ അമ്മ അന്തരിച്ചു\nബീഫില് വിഷം പുരട്ടി നല്‍കി, പൂര്‍ണഗര്‍ഭിണിയായ നായയോട് കൊടുംക്രൂരത, ജീവന് രക്ഷിക്കാനായില്ല\nകണ്ണൂര് സ്വദേശി ആറ് ലക്ഷത്തിന്റെ കഞ്ചാവുമായി പാലക്കാട്ട് പിടിയില്\nകൊലയല്ല, കലയാണ് ഏറ്റവും ശക്തമായ രാഷ്ട്രീയ ആയുധം; കെആര് മീര\n1680 മീറ്റര് ഉയരത്തില് നിന്നും ചാടി ടൊവിനോ, സിപ് ലൈന് സാഹസംകൊണ്ട് ആരാധകരെ ഞെട്ടിച്ച് താരം, വീഡിയോ


മഴ കനക്കുന്നു; കൂടുതല് അണക്കെട്ടുകള് തുറന്നു തുടങ്ങി, ചെറുതോണി തല്‍ക്കാലം തുറക്കുന്നില്ല\nFri Jan 18 2019 07:40:47 GMT+0530 (IST)\nതിരുവനന്തപുരം: സംസ്ഥാനത്തിന്റെ വിവിധ ഭാഗങ്ങളില് മഴ ശക്തമായി. കൂടുതല് മഴയ്്ക്കും ചുഴലിക്കാറ്റിനും സാധ്യതയുണ്ടെന്ന മുന്നറിയിപ്പിനെ തുടര്‍ന്ന് ഡാമുകള് പലതും തുറന്നു തുടങ്ങി.\nഇടുക്കി ചെറുതോണി ഡാം തുറക്കുമെന്ന് അറിയിച്ചിരുന്നുവെങ്കിലും തീരുമാനം പിന്നീട് റദ്ദാക്കി.രാവിലെ അണക്കെട്ടിലെ ജലനിരപ്പ് 2387.76 അടിയായിരുന്നത് 2387.72 അടിയായി താഴ്ന്നതാടെ അണക്കെട്ടു തുറക്കാനുള്ള തീരുമാനം തല്‍ക്കാലത്തേക്കു മാറ്റുകയായിരുന്നു. വൈകിട്ട് നാലു മുതല് ചെറുതോണി ഡാമിലെ ഒരു ഷട്ടര് തുറന്ന് 50 ക്യുമക്‌സ് ജലം പെരിയാര് നദിയിലേക്ക് ഒഴുക്കി വിടും എന്നാണ് അധികൃതര് നേരത്തേ അറിയിച്ചിരുന്നത്.\nതൃശൂര് ചിമ്മിനി ഡാം, തെന്മല പരപ്പാര് ഡാം എന്നിവ തുറന്നു. ചിമ്മിനി ഡാമിലെ ഷട്ടര് 25 സെന്റീമീറ്ററായാണ് ഉയര്‍ത്തിയത്. ആലപ്പുഴ തോട്ടപ്പിള്ളി സ്പില്‍വേയുലെ 21 ഷട്ടറുകളും തുറന്നു. ബാക്കി ഷട്ടറുകള് കൂടി ഉടന് തുറക്കും. ഷട്ടറുകള് തുറക്കുന്നതിനാല് തോട്ടപ്പള്ളി പൊഴി കൂടുതല് വീതി കൂട്ടുകയാണ്.\nവയനാട് ബാണാസുരസാഗര് അണക്കെട്ടിന്റെ ഒരു ഷട്ടര് നാലുമണിക്ക് 10 സെന്റീമീറ്റര് ഉയര്‍ത്തുമെന്ന് കെഎസ്ഇബി അറിയിച്ചു. പീച്ചി ഡാമിന്റെ നാല് ഷട്ടര് വൈകീട്ട് നാലിന് 10 ഇഞ്ച് തുറക്കുമെന്ന് ഇറിഗേഷന് എക്‌സിക്യൂട്ടീവ് എഞ്ചിനീയര് അറിയിച്ചു. പീച്ചി ഡാമിന്റെ ഷട്ടര് രാവിലെ 8 മണിക്ക് ആറ് ഇഞ്ചും ഉച്ചയ്ക്ക് ഒരുമണിക്ക് എട്ട് ഇഞ്ചുമാണ് തുറന്നത്.\nപത്തനംതിട്ടയില് കക്കി ആനത്തോട്, പമ്പ, മൂഴിയാര് അണക്കെട്ടുകള് ഉച്ചയ്ക്ക് തുറക്കും. ഡാമുകള് തുറക്കുന്ന സാഹചര്യത്തില് പമ്പയിലെ പുനരുദ്ധാരണ പ്രവര്‍ത്തനം നിര്‍ത്തി വച്ചു.\nകക്കയം ഡാം രണ്ടുമണിക്ക് തുറക്കുന്നതിനാല് അധികൃതര് കരുതല് നടപടിയെടുക്കുകയാണ്. തണ്ണീര്‍മുക്കം ബണ്ടിന്റെ ഷട്ടര് കൂടുതല് ഉയര്‍ത്തും. പുഴയില് ജല നിരപ്പ് ഉയരാന് സാധ്യതയുള്ളതിനാല് ഇടതുകര, വലതുകര കനാലുകളുടെയും മണലി, കുറുമാലി, കരുവന്നൂര് പുഴകളുടെ തീരങ്ങളിലുള്ളവര് ജാഗ്രത പാലിക്കാന് നിര്‍ദ്ദേശം നല്‍കി. മലയോര മേഖലകളില് ഉരുള്‍പൊട്ടലിനും മണ്ണിടിച്ചിലിനും സാധ്യതയുണ്ട്. ഇടുക്കി, മലപ്പുറം ജില്ലകളില് ഏഴാം തിയ്യതി റെഡ് അലര്‍ട്ട് പ്രഖ്യാപിച്ചിട്ടുണ്ട്.\nflood in kerala idukki dam kerala flood


NEET: ആദ്യവര്‍ഷം പിന്നിടുമ്പോള് | NEET One Year Nov 2017\n'നീറ്റാ' യോ NEET | ഭാഗം - ഒന്ന്\nPublished: Nov 8, 2017, 09:30 AM IST Updated: Nov 30, 2017, 01:25 PM IST\nവര്‍ഷങ്ങളായി ചര്‍ച്ച ചെയ്തിരുന്നതും ഇടയ്‌ക്കൊന്നു വന്നിട്ടുപോയതുമായ നാഷണല് എലിജിബിലിറ്റി കം എന്‍ട്രന്‍സ് ടെസ്റ്റ് (നീറ്റ്), 2017 ല് പൂര്‍ണമായും രാജ്യത്ത് നടപ്പാക്കി. രാജ്യത്തെ ഏക മെഡിക്കല് എന്‍ട്രന്‍സ് എന്ന് ഇതിനെ വിശേഷിപ്പിക്കാന് ഇനിയും കഴിയില്ല. കാരണം ഓള് ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസിലെയും ജവഹര്‍ലാല് ഇന്‍സ്റ്റിറ്റ്യൂട്ട് ഓഫ് പോസ്റ്റ് ഗ്രാഡുവേറ്റ് മെഡിക്കല് എഡ്യുക്കേഷന് ആന്റ് റിസര്‍ച്ചിലെയും (ജിപ്മര്) എം.ബി.ബി.എസ്. പ്രവേശനം, ഈ വര്‍ഷവും രണ്ട് പ്രത്യേക പ്രവേശന പരീക്ഷകള് വഴിയായിരുന്നു.\nപ്രവേശന പരീക്ഷകള്‍ക്ക് അവസാനം\nഇവയ്ക്കു രണ്ടിനും വേണ്ടി രണ്ടു പ്രവേശന പരീക്ഷകള് നടത്തുന്നതിന്റെ പ്രസക്തി വിദ്യാര്‍ത്ഥികള്‍ക്കും രക്ഷിതാക്കള്‍ക്കും ഇനിയും ഉള്‍ക്കൊള്ളാന് കഴിഞ്ഞിട്ടില്ല. എന്തുകൊണ്ട് NEET വഴി AIIMS, JIPMER എന്നിവയിലേക്കും പ്രവേശനം നല്‍കിക്കൂടെന്ന് അവര് ചോദിക്കുന്നു. ന്യായമായ ചോദ്യമാണ്. എന്തായാലും രാജ്യത്ത് മുന്‍വര്‍ഷങ്ങളില് നിലനിന്നിരുന്ന, മുകളില് സൂചിപ്പിച്ച രണ്ടു പ്രവേശന പരീക്ഷകള് ഒഴികെയുള്ള മെഡിക്കല് പ്രവേശന പരീക്ഷകളെല്ലാം, ചിത്രത്തില് നിന്നും മാഞ്ഞത്, വിദ്യാര്‍ത്ഥികള്‍ക്കും രക്ഷിതാക്കള്‍ക്കും കുറച്ചൊന്നുമല്ല ആശ്വാസം നല്‍കിയത്.\nഓരോ സ്ഥാപനവും പ്രത്യേകിച്ച് കല്പിത സര്‍വകലാശാലകള് പ്രത്യേകം നടത്തിയ പ്രവേശന പരീക്ഷകള് നിര്‍ത്തലാക്കി. ഇതുവഴി വലിയൊരു സാമ്പത്തിക ബാധ്യത ഒഴിവായിക്കിട്ടി. ഓരോന്നിലേക്കും പ്രത്യേകം അപേക്ഷ നല്‍കാന് മാത്രം പതിനായിരങ്ങളാണ് ഓരോ വിദ്യാര്‍ത്ഥിയും ചിലവാക്കേണ്ടിവന്നിരുന്നത്. അതിലുപരി, നിരവധി പ്രവേശന പരീക്ഷകള് അഭിമുഖീകരിക്കേണ്ടിവരിക വഴി ഉണ്ടാകുന്ന മാനസിക പിരിമുറുക്കമുള്‍പ്പെടെയുള്ള ബുദ്ധിമുട്ടുകള് അവര്‍ക്ക് ഒഴിവായിക്കിട്ടി. ഒരേ ദിവസം തന്നെ ഒന്നില് കൂടുതല് പരീക്ഷകള് നടത്തി മുന്നോട്ടു പോകേണ്ട സ്ഥിതി വിശേഷം ഇല്ലാതായി.\nപൊതുകൗണ്‍സിലിംഗ് വന്നതാണ് അതിലേറെ ആശ്വാസം നല്‍കിയത്. അഖിലേന്ത്യാ ക്വാട്ടയില് സര്‍ക്കാര്/മെഡിക്കല്/ഡന്റല് കോളേജുകളിലുള്ള 15 ശതമാനം സീറ്റുകളിലേക്കും കല്പിത സര്‍വകലാശാലാ സീറ്റുകളിലേക്കും ഡയറക്ടര് ജനറല് ഓഫ് ഹെല്‍ത്ത് സര്‍വീസസിന്റെ നിയന്ത്രണത്തിലുള്ള മെഡിക്കല് കൗണ്‍സലിംഗ് കമ്മിറ്റി, ഓണ്‍ലൈനായി സീറ്റ് അലോട്ടുമെന്റ് നടത്തി. രണ്ട് അലോട്ട്‌മെന്റ് പ്രക്രിയകളിലും, സീറ്റുകളുടെ ലഭ്യത, ഫീസ് ഘടന എന്നിവ മനസ്സിലാക്കിക്കൊണ്ട്, ഓണ്‍ലൈന് ഓപ്ഷനുകള് നല്‍കാനുള്ള അവസരം NEET യോഗ്യത നേടിയ എല്ലാവര്‍ക്കും ലഭിച്ചത്. ഏവരും സ്വാഗതം ചെയ്തു.\nകല്പിത സര്‍വകലാശാലകളില് ഉയര്‍ന്ന ഫീസ്\nമിതമായ ഫീസില് പഠിക്കുവാനുള്ള അവസരമാണ് അഖിലേന്ത്യാ ക്വാട്ട സീറ്റുകളിലുണ്ടായിരുന്നത്. പക്ഷേ 10 ലക്ഷം രൂപ മുതല് 25 ലക്ഷം രൂപവരെയുള്ള കല്പിത സര്‍വകലാശാലകളിലെ MBBS ന്റെ ഫീസ് നിരക്ക്, പലര്‍ക്കും താങ്ങാവുന്നതിനപ്പുറമായിരുന്നു. അഖിലേന്ത്യാ ക്വാട്ട വിഭാഗത്തില് 4,033 സീറ്റുകളുണ്ടായിരുന്നെങ്കില്, കല്പിത സര്‍വകലാശാലകളില് ഇത് 9,475 ആയിരുന്നു. എം.ബി.ബി.എസ്./ബി.ഡി.എസ്. എന്നിവയുടെ മൊത്തം സീറ്റുകളായിരുന്നു ഇവ. കല്പിത സര്‍വകലാശാല കൗണ്‍സിലിംഗില് കേന്ദ്രസര്‍ക്കാരിന്റെ ചില സ്ഥാപനങ്ങള്, ഉള്‍പ്പെടുത്തിയിരുന്നു. ഇവയില് താരതമ്യേന കുറഞ്ഞ ഫീസായിരുന്നു. കുറഞ്ഞ ഫീസായിരുന്നെങ്കിലും അഖിലേന്ത്യാ ക്വാട്ട ആദ്യ റൗണ്ടില് അലോട്ടുമെന്റ് ലഭിച്ചവരില്, 2,660 പേര് സീറ്റ് സ്വീകരിച്ചില്ല.\nഅതായത് ഏതാണ്ട് 66 ശതമാനം പേര് സീറ്റ് സ്വീകരിച്ചില്ല. ഇത് ആശങ്ക ഉളവാക്കുന്ന ഒരു കാര്യം തന്നെയാണ്. ചേരാന് ഉദ്ദേശിക്കുന്നില്ലെങ്കില് പോലും ഓപ്ഷനുകള് നല്‍കാനുള്ള സ്വാതന്ത്ര്യം, അലോട്ട്‌മെന്റ് ലഭിച്ചാലും ചേര്‍ന്നില്ലെങ്കില് സാമ്പത്തിക നഷ്ടമൊന്നുമില്ലാത്ത സാഹചര്യം, സംസ്ഥാന കൗണ്‍സിലിംഗില് കൂടുതല് അടുത്തുള്ള സീറ്റു കിട്ടാനുള്ള സാധ്യത എന്നിവയൊക്കെ ഈ ഒരു താല്പര്യക്കുറവിന് കാരണമായിരിക്കാം. അഖിലേന്ത്യാ ക്വാട്ടയില് രണ്ടു അലോട്ട്‌മെന്റ് മാത്രമാണുണ്ടായിരുന്നത്.\nഎന്തായാലും രണ്ടാം റൗണ്ടുകഴിഞ്ഞ് അഖിലേന്ത്യാ ക്വാട്ടയില് ചേരാത്ത എത്ര പേരുണ്ടെന്നുള്ളതു സംബന്ധിച്ച ഒരു കണക്കും മെഡിക്കല് കൗണ്‍സലിംഗ് കമ്മിറ്റി ഇതുവരെ പുറത്തുവിട്ടിട്ടില്ല.\nഅന്വേഷണത്തില് എംബിബിഎസിനു മാത്രം 1000 ല് പരം സീറ്റുകള് രണ്ടാം റൗണ്ടിനു ശേഷവും ഒഴിഞ്ഞുകിടന്നിരുന്നു എന്ന് മനസ്സിലാകുന്നു. ഈ ഒഴിവുള്ള സീറ്റുകള് സംസ്ഥാന ക്വാട്ടയിലേക്കാണ് പോയത്.\nകല്പിത സര്‍വകലാശാലകളോട് വിദ്യാര്‍ത്ഥികള് പൊതുവേ മുഖംതിരിച്ചു നിന്നത് അവിടെയുള്ള ഫീസ് ഘടനയായിരുന്നിരിക്കാം. ആദ്യറൗണ്ട് കഴിഞ്ഞപ്പോള് അവിടെ 8278 സീറ്റുകളാണ് ഒഴിഞ്ഞുകിടന്നത്. ഏതാണ്ട് 87 ശതമാനം. രണ്ടാം റൗണ്ടിനുശേഷവും ഈ വിഭാഗത്തില് ധാരാളം ഒഴിവുകളുണ്ടായിരുന്നു. മോപ് അപ് റൗണ്ട് വഴി കുറെ സീറ്റുകള് നികത്തി. കല്പിത സര്‍വകലാശാലകളിലെ ഫീസ് നിയന്ത്രിക്കേണ്ടതിനെപ്പറ്റി കേന്ദ്രസര്‍ക്കാര് ഗൗരവമായി ചിന്തിക്കണമെന്ന് വിദ്യാര്‍ത്ഥികളും രക്ഷിതാക്കളും ഒരേ സ്വരത്തില് ആവശ്യപ്പെടുന്നു.\nകേന്ദ്ര സര്‍ക്കാര് ഇടപെടണം\nമെഡിക്കല് കൗണ്‍സിലിംഗ് കമ്മിറ്റി, ആംഡ് ഫോഴ്‌സസ് മെഡിക്കല് കോളേജിലേക്കും ഓപ്ഷന് സ്വീകരിച്ച്, റാങ്ക് പട്ടിക തയ്യാറാക്കി. രണ്ടാംഘട്ട പ്രവേശനം AFMC യാണ് നടത്തിയത്. ESI മെഡിക്കല്/ഡന്റല് കോളേജുകളിലെ ESI Insured Persons സംവരണ സീറ്റുകളിലെ ഓപ്ഷന് സ്വീകരിക്കലും അലോട്ടുമെന്റും മെഡിക്കല് കൗണ്‍സലിംഗ് കമ്മിറ്റിയാണ് നടത്തിയത്.\nഓണ്‍ലൈന് കൗണ്‍സിലിംഗ് പൊതുവേ ഏവര്‍ക്കും സൗകര്യപ്രദമാണെങ്കിലും ഗൗരവബുദ്ധിയോടെ വിദ്യാര്‍ത്ഥികളും രക്ഷിതാക്കളും അതിനെ സമീപിക്കുന്നുണ്ടോ എന്ന് ഒഴിവുകളുടെ കണക്കു കാണുമ്പോള് സംശയമുദിക്കുന്നു. നേരിട്ടുവന്നു പങ്കെടുക്കാന് ബുദ്ധിമുട്ടുണ്ടെങ്കില് പ്രാദേശിക തലത്തില് സംവിധാനങ്ങളൊരുക്കി വിദ്യാര്‍ത്ഥി നേരിട്ടുവന്നു സീറ്റ് സ്വീകരിക്കുന്ന സംവിധാനത്തെക്കുറിച്ച് ആലോചിക്കണം. സീറ്റുകള് ഒഴിഞ്ഞു കിടക്കുന്ന സാഹചര്യം ഒഴിവാക്കാന് ഇതു സഹായിക്കും.\nകല്പിത സര്‍വകലാശാലകളിലെ ഫീസിനെക്കുറിച്ച് ഏവര്‍ക്കും ഒരു ധാരണ കിട്ടി. കൂടാതെ അവിടത്തെ പ്രവേശന പ്രക്രിയയ്ക്ക് സുതാര്യത വന്നു. പലപ്പോഴും അലോട്ടുമെന്റ് വിവരങ്ങള് വെബ്‌സൈറ്റുകളില് ഈ സ്ഥാപനങ്ങള് പ്രസിദ്ധീകരിച്ചിരുന്നില്ല. AIIMS, JIPMER എന്നിവയിലെ പ്രവേശനവും NEET അടിസ്ഥാനത്തിലാക്കാനും അവിടെയും അഖിലേന്ത്യാ ക്വാട്ട സീറ്റുകള് അനുവദിക്കാനും കേന്ദ്രസര്‍ക്കാര് താല്പര്യം കാട്ടുമെന്നു പ്രതീക്ഷിക്കാം.\n(തുടരും - കേരളത്തിലെയും മറ്റു സംസ്ഥാനങ്ങളിലെയും മെഡിക്കല് പ്രവേശനം)\nബിരുദാനന്തര ബിരുദം ടിസിൽ ആയാലോ?


ജിമിക്കി കമ്മല് പ്രസംഗം, ചിന്തയ്ക്ക് പറയാനുള്ളത് | chintha jerome jimikki kammal | Chintha Jerome\nകല തീര്‍ച്ചയായും സമൂഹത്തെ മുന്നോട്ട് നയിക്കുന്നതാകണം അല്ലാതെ പിന്നോട്ട് നയിക്കുന്നതാകരുത്. ആ ഒരു ആശയം മാത്രമാണ് ഞാന് പറയാന് ആഗ്രഹിച്ചിട്ടുള്ളൂ.\nPublished: Oct 26, 2017, 09:37 AM IST\nചിന്ത, Mathrubhumi Archive\nജിമിക്കി കമ്മല് എന്ന സൂപ്പര്‍ഹിറ്റ് ഗാനത്തെ കുറിച്ച് സംസ്ഥാന യുവജനകമ്മീഷന് അധ്യക്ഷ ചിന്ത ജെറോം നടത്തിയ പ്രസംഗം രണ്ടുദിവസങ്ങളായി സാമൂഹിക മാധ്യമങ്ങളിലെ ട്രെന്‍ഡിങ് ടോപ്പിക്കാണ്.\nചിന്തയുടെ പരാമര്‍ശത്തിനെതിരെ സിനിമ പ്രവര്‍ത്തകരുള്‍പ്പടെ നിരവധി പേരാണ് രംഗത്തെത്തിയത്. ട്രോളുകളും സജീവമായിരുന്നു. യഥാര്‍ഥത്തില് ആ പ്രസംഗത്തിലൂടെ ചിന്ത പറയാന് ശ്രമിച്ചത് എന്താണ്.. മാതൃഭൂമി ക്ലബ് എഫ് എമ്മിനോട് ചിന്ത മനസ്സുതുറന്നപ്പോള്.\nജിമിക്കി കമ്മല് എനിക്കും ഇഷ്ടം\n'അത് 45 മിനിട്ട് നീണ്ടുനിന്ന ഒരു പ്രസംഗമാണ്. അതില് രണ്ടുമിനിറ്റ് മാത്രമുള്ള വീഡിയോ മാത്രമാണ് പ്രചരിക്കുന്നത്. അതിന് മുമ്പ് ആ പ്രസംഗത്തിലെ അവസാന ഭാഗത്ത് ലോകത്തിലെ യുവാക്കളെ കുറിച്ച് പറഞ്ഞ ഒരു ഭാഗം കുറച്ച് പേര് ഷെയര് ചെയ്തിരുന്നു.\nഎനിക്ക് അവിടെ പ്രസംഗിക്കാന് തന്നിരുന്ന വിഷയം മാറുന്ന ഇന്ത്യന് യുവത്വം എന്നായിരുന്നു. ശരിക്ക് ആ വിഷയത്തില് ഊന്നിയുള്ള ഒരു സംഭാഷണമാണ് ഞാന് നടത്തിയത്. പ്രസംഗം എന്ന് പറയുന്നത് ഗൗരവമേറിയ വിഷയങ്ങള് മാത്രം പറയാനുള്ള ഒന്നല്ലല്ലോ, 45 മിനിട്ട് ആകുമ്പോള് കുറച്ച് ലളിതമായ കാര്യങ്ങളും ജനങ്ങളുടെ മനസ്സില് പതിഞ്ഞിട്ടുള്ള കാര്യങ്ങളുമെല്ലാം ചര്‍ച്ചയും വിശകലനവും നടത്തിയാണല്ലോ പ്രസംഗം മുന്നോട്ട് പോകുന്നത്.\nഅതിന്റെ ഭാഗമായി ഞാന് മാറുന്ന പരസ്യങ്ങളെ കുറിച്ച് സൂചിപ്പിച്ചു. സീരിയലുകളെ കുറിച്ച് സൂചിപ്പിച്ചു. പരസ്യങ്ങളില് എല്ലാം വരുന്ന സ്ത്രീ വിരുദ്ധത, ദളിത് വിരുദ്ധത എല്ലാം സൂചിപ്പിച്ച് പോയ സന്ദര്‍ഭത്തിലാണ് ഇന്ന് യുവാക്കള് ഏറെ ആഘോഷിക്കുന്ന ജിമിക്കി കമ്മല് എന്ന പാട്ടിനെ കുറിച്ച് സംസാരിച്ചത്. വ്യക്തിപരമായി അതിന്റെ സംഗീതത്തെ വളരെയധികം ഇഷ്ടപ്പെടുന്ന ഒരാളാണ് ഞാന്. അതിന്റെ സംഗീതം കേട്ടാല് സ്വാഭാവികമായി താളം പിടിക്കാന് എല്ലാവര്‍ക്കും തോന്നും. പിന്നെ നമ്മുടെ കൊച്ചു കേരളത്തിലെടുത്ത ആ ഗാനം കേരളത്തിന് പുറത്തേക്ക്, ഒരുപാട് സ്ഥലത്തേക്ക് പോകുന്നു. അത് നമ്മുടെ ഭാഷയുടെ അതിര്‍വരമ്പുകള് കടന്ന് പേകുന്നു എന്നുള്ളതെല്ലാം വളരെ അഭിമാനത്തോടുകൂടി കാണുന്ന ആള് തന്നെയാണ് ഞാനും.\nപക്ഷേ ചെറുപ്പം മുതലേ നമ്മുടെ മനസ്സില് രൂപപ്പെട്ട ഒരു ചിന്താഗതി, ഞാനിപ്പോള് ഗവേഷണം ചെയ്യുന്നത് 90കള്‍ക്ക് ശേഷമുള്ള മലയാള കച്ചവട സിനിമയുടെ പ്രത്യയശാസ്ത്രം എന്ന വിഷയത്തിലാണ്. അപ്പോള് ഏതൊരു ആര്‍ട്ടിനേയും പൊളിറ്റിക്കലായി നാം നോക്കുമ്പോള് അത് പുറത്തുവിടുന്ന സന്ദേശം എന്താണ് എന്ന് കൂടി ചര്‍ച്ചക്ക് വിധേയമാക്കണം എന്ന് മാത്രമേ ഞാന് പറഞ്ഞിട്ടുള്ളൂ. ഗാനം നല്ലതെന്നോ ചീത്തയെന്നോ ഉള്ള ഒരു വിലയിരുത്തലും നടത്താനോ വിധിയെഴുതാനോ ഞാന് തയ്യാറായിട്ടില്ല. ഇത്തരം കവിതകള്, അതായത് ഇത്തരം ആശയങ്ങളുമായി പുറത്തേക്ക് വരുകള്‍ന്ന കവിത എന്തുകൊണ്ട് ഹിറ്റായി മാറുന്നു എന്നുള്ളത് നിങ്ങള് ചര്‍ച്ച ചെയ്യണമെന്നാണ് അവിടെ കൂടിയിരുന്ന ഇരുന്നൂറോ മുന്നൂറോ വരുന്ന കുട്ടികളുടെ അടുത്ത് ഞാന് പറഞ്ഞത്. പിന്നീട് അവര് തന്നെയാണ് യുട്യൂബില് ഇത് പോസ്റ്റ് ചെയ്തത്. അത് ഷെയര് ചെയ്യപ്പെട്ടു. പക്ഷേ എന്തുകൊണ്ടാണ് ഇപ്പോള് ഇത്തരത്തില് ചര്‍ച്ചകള് പോകുന്നത് എന്ന് എനിക്ക് അറിയില്ല.\nട്രോളുകളെ ഞാന് നന്നായി ആസ്വദിക്കുന്നു\nആരോഗ്യപരമായ ചര്‍ച്ചകളെ നമ്മള് എപ്പോഴും സ്വാഗതം ചെയ്യും. ഞാന് ആ പ്രസംഗത്തില് പറഞ്ഞ കാര്യങ്ങള് തന്നെയാണ് നടക്കുന്നത്. എന്തുകൊണ്ട് ഇത് ഹിറ്റാകുന്നു എന്നുള്ളത് നിങ്ങള് ചര്‍ച്ച ചെയ്യണം. അത് വളരെ കൃത്യമായി നടക്കുകയാണ്. ട്രോളുകളെല്ലാം ഞാന് വളരെ നന്നായി എന്‍ജോയ് ചെയ്യുന്ന ഒരാളാണ്. അവരുടെ ക്രിയേറ്റീവായ റെസ്‌പോണ്‍സും സ്‌പൊണ്ടേനിയസായ തമാശകളും.. വളരെ രസകരമായാണ് ഞാന് അത്തരം കാര്യങ്ങളെ ഞാന് നോക്കിക്കാണുന്നത്. പക്ഷേ ഞാന് പറഞ്ഞ നിലപാടില് ഞാന് ഉറച്ചുനില്‍ക്കുന്നുണ്ട്. അതായത് ആര്‍ട്ട് ഫോര് ആര്‍ട്ട് സെയ്ക്ക് ആണോ ആര്‍ട്ട് ഫോര് ലൈഫ് സെയ്ക്ക് ആണോ എന്നുള്ളത് നിരന്തരമായി സമൂഹത്തില് നടക്കുന്ന ഒരു ചര്‍ച്ചയാണ്. കല കലയ്ക്ക് വേണ്ടിയോണോ അതോ കല സമൂഹത്തിന് വേണ്ടിയാണോ എന്നുള്ളത്. കല തീര്‍ച്ചയായും സമൂഹത്തെ മുന്നോട്ട് നയിക്കുന്നതാകണം അല്ലാതെ പിന്നോട്ട് നയിക്കുന്നതാകരുത്. ആ ഒരു ആശയം മാത്രമാണ് ഞാന് പറയാന് ആഗ്രഹിച്ചിട്ടുള്ളൂ.\nഷാന് റഹ്മാന് കമ്പോസ് ചെയ്ത ഈ ഗാനത്തോട് ഇഷ്ടക്കുറവില്ല\nഷാന് റഹ്മാന് എനിക്ക് ഒത്തിരി പ്രിയപ്പെട്ട ബഹുമാനിക്കുന്ന ഒരു സംഗീത സംവിധായകനാണ്. അദ്ദേഹത്തിന്റെ സംഗീതത്തെ മോശമാക്കി ഞാന് ഒന്നും പറഞ്ഞിട്ടില്ല.\nസ്ത്രീത്വത്തെ അവഹേളിക്കുന്നുവെന്ന് പറഞ്ഞിട്ടില്ല\nഅങ്ങനെ ഒന്നും ഞാന് പറഞ്ഞിട്ടില്ല. എനിക്ക് ഏറ്റവും തമാശ തോന്നിയത് ശാന്തമീ രാത്രിയില് വാദ്യഘോഷാദികള് കൊണ്ടുവാ ആ പാട്ടിലേക്ക് എടുത്തിട്ട് രാത്രി അലമ്പു കാണിക്കുന്നവര്‍ക്കെതിരെ കേസെടുക്കണം എന്നൊക്കെ പറഞ്ഞുള്ള ഭയങ്കര ട്രോളുകള് എല്ലാമാണ് വരുന്നത്.\nനമ്മള് അങ്ങനെ ഓരോ വാക്കിനേയും എടുത്ത് ഇഴകീറി പരിശോധിക്കുക എന്നൊന്നുമല്ല ഞാന് ഉദ്ദേശിച്ചത്. ഞാന് അതില് ഉദ്ദേശിച്ചത് ആ വരികള്‍പുറത്ത് വിടുന്ന ഒരു സന്ദേശം അത് ഏത് തരത്തിലുള്ളതാണെന്ന് ഇവിടെ ചര്‍ച്ച ചെയ്യട്ടെ എന്നുമാത്രമേ ഞാന് പറഞ്ഞിട്ടുളളൂ. നല്ല ആരോഗ്യപരമായ ചര്‍ച്ച നടക്കട്ടേ.\nകണ്ടിരുന്നു. അതൊക്കെ നമ്മള് എല്ലാ കാലഘട്ടത്തിലും ഉയര്‍ത്തിപ്പിടിക്കുന്ന ഗാനങ്ങളാണല്ലോ. എന്നുകരുതി ജിമിക്കി കമ്മല് മോശമാണെന്ന് ഞാന് ആ പ്രസംഗത്തിലും പറഞ്ഞിട്ടില്ല. ഈ നിമിഷം വരെയും പറഞ്ഞിട്ടില്ല. അത് കേരളത്തിന്റെ അതിര്‍വരമ്പുകള്‍ക്കപ്പുറം പോയതില് അഭിമാനിക്കുകയും ചെയ്യുന്നു. പക്ഷേ ഇത്തരം ഗാനങ്ങളാണ് ഹിറ്റാകുന്നത് എന്ന് നമ്മള് ചര്‍ച്ച ചെയ്യണം എന്ന് മാത്രമേ ഉദ്ദേശിച്ചുള്ളൂ. അതാണല്ലോ ഇപ്പോള് നടന്നുകൊണ്ടിരിക്കുന്നത്. അത് നടന്നുകൊണ്ടിരിക്കട്ടെ.\nഇതെല്ലാം സംഭവിച്ചത് അവിടെ വച്ചാണ്\nപ്രസംഗം നടന്നത് പരുമല തീര്‍ത്ഥാടന കേന്ദ്രത്തില് വെച്ചാണ്. അവിടെ അവരുടെ യുവജന സംഘടനയുടെ ഒരു അന്തര്‍ദേശീയ സമ്മേളനമായിരുന്നു. ഞാനവിടെ സംസാരിച്ചിട്ട് പോയി. 45 മിനിട്ട് നീണ്ടുനിന്ന പ്രസംഗം അവര് യുട്യൂബില് അപ്ലോഡ് ചെയ്തിരുന്നു അതില് നിന്ന് ഒരു ഭാഗം കട്ട് ചെയ്താണ് പ്രചരിപ്പിക്കപ്പെട്ടത്. അതിന്റെ അവസാന ഭാഗത്ത് ലോകത്തെ യുവാക്കളെ പറ്റിപറഞ്ഞ ഒരു ഭാഗം ഇതിന് മുമ്പ് കുറച്ചാളുകള് ഷെയര് ചെയ്തിരുന്നു. ഇത് മറ്റൊരു ഭാഗത്താണ്. ഇതിന്റെ ഓരോ ഭാഗങ്ങള് കട്ട് ചെയ്ത് പുറത്തുവരുന്നതിന്റെ പ്രശ്‌നമാണ് അത്.


ബൈക്കുകള് കൂട്ടിയിടിച്ച് പ്രതിശ്രുത വധുവരന്മാര് മരിച്ചു; അപകടം ആഭരണം വാങ്ങി മടങ്ങുമ്പോള് | tamilnadu| accident\nAug 4, 2021, 09:28 PM IST\nവാഹനാപകടത്തില് മരിച്ച അജിത്തും പ്രിയങ്കയും (നിശ്ചയത്തിന് എടുത്ത ഫോട്ടോ).\nകോയമ്പത്തൂര്: ഇരുചക്ര വാഹനങ്ങള് തമ്മില് കൂട്ടിയിടിച്ച് പ്രതിശ്രുത വധൂവരന്മാര് മരിച്ചു. മൂന്നുപേര്‍ക്ക് പരിക്കേറ്റു. മേട്ടുപ്പാളയം അന്നൂര് റോഡില് പുതിയ പച്ചക്കറി ചന്തയ്ക്ക് സമീപമാണ് അപകടം നടന്നത്. കാരമട പെരിയ പുത്തൂര് സ്വദേശി അജിത്ത് (23), താളതുറ കറുപ്പസ്വാമിയുടെ മകള് പ്രിയങ്ക(20) എന്നിവരാണ് മരിച്ചത്. പ്രിയങ്കയുടെ ബന്ധു ചെവ്വന്തി, പൊള്ളാച്ചി സ്വദേശി ഷേഖ് അലാവുദ്ദീന്, സാദിഖ് എന്നിവര്‍ക്കാണ് പരിക്കേറ്റത്.\nആടിപെരുക്ക് ദിനത്തില് മെട്ടി(മിഞ്ചി അഥവാ കാല്‍വിരലില് ധരിക്കുന്ന ധരിക്കുന്ന ആഭരണം) വാങ്ങി നല്‍കാനായി മേട്ടുപ്പാളയത്തേക്ക് വരാന് പ്രിയങ്കയോട് അജിത്ത് പറഞ്ഞിരുന്നു. ബന്ധുവായ ചെവ്വന്തിയേയും പ്രിയങ്കയ്‌ക്കൊപ്പം വീട്ടുകാര് അയച്ചിരുന്നു. പ്രിയങ്കയ്ക്ക് മെട്ടിയും സമ്മാനങ്ങളും വാങ്ങി നല്‍കിയ ശേഷം വീട്ടിലേക്ക് ബൈക്കില് തന്നെ കൊണ്ടുവിടാമെന്ന് അജിത്ത് അറിയിച്ചു. തുടര്‍ന്ന് പ്രിയങ്കയും ചെവ്വന്തിയും അജിത്തോടൊപ്പം ബൈക്കില് കയറി.\nപുതിയ പച്ചക്കറി ചന്തയ്ക്ക് സമീപമെത്തിയപ്പോളാണ് എതിരെ വന്നിരുന്ന ഷേക്ക് അലാവുദ്ദീന്റെ ബൈക്കുമായി അജിത്തിന്റെ ബൈക്ക് കൂട്ടിയിടിച്ചത്. അജിത്ത് സംഭവസ്ഥലത്തുതന്നെ മരിച്ചു. മറ്റുള്ളവരെ മേട്ടുപ്പാളയം സര്‍ക്കാര് ആശുപത്രിയില് പ്രവേശിപ്പിച്ചു. ഗുരുതരമായി പരിക്കേറ്റ പ്രിയങ്കയെ രാത്രിയോടെ കോയമ്പത്തൂര് മെഡിക്കല് കോളേജ് ആശുപത്രിയില് പ്രവേശിപ്പിച്ചുവെങ്കിലും മരിച്ചു. മറ്റു മൂവരും ചികിത്സയിലാണ്.\nപക്ഷാഘാതം പിടിപെട്ട പ്രിയങ്കയുടെ പിതാവ് കറുപ്പസ്വാമി ജീവിതത്തിലേക്ക് തിരിച്ചു വരുന്നതിനിടെയാണ് മകളുടെ വിയോഗം. ഇദ്ദേഹത്തിന്റെ നാലു പെണ്‍മക്കളില് മൂന്നാമത്തെ ആളാണ് പ്രിയങ്ക. കറുപ്പസ്വാമിക്ക് സുഖമില്ലാത്തതിനാല് വിവാഹം പെട്ടെന്ന് തന്നെ നടത്തണമെന്ന് ആഗ്രഹിച്ചിരുന്നു. അതിനാല് സെപ്തംബര് പത്തിനാണ് മുഹൂര്‍ത്തം നിശ്ചയിച്ചിരുന്നത്.\nതമിഴ്‌നാട്ടില് ആടി പെരുക്ക് ദിവസം വിശേഷദിവസം ആയതിനാല് അജിത്ത് വിളിച്ചപ്പോള് വീട്ടുകാര് പ്രിയങ്കയെ അയക്കുകയായിരുന്നു. രണ്ടാഴ്ച മുമ്പായിരുന്നു ഇവരുടെ വിവാഹ നിശ്ചയം നടത്തിയത്. അസുഖബാധിതനായതിനാല് മകള് മരിച്ച വിവരം കറുപ്പ് സ്വാമിയെ ബന്ധുക്കള് അറിയിച്ചിട്ടില്ല.\ncontent highlights: engaged couple dies in accident


Teacher tried to rape school student-ചെർപ്പുളശേരിയിൽ രണ്ടാം ക്ലാസുകാരിയെ അധ്യാപകൻ പീഡിപ്പിക്കാൻ ശ്രമിച്ചതായി പരാതി\nഈ മാസം എട്ടിനായിരുന്നു സംഭവം. മിഠായി വാങ്ങിത്തരാമെന്ന വ്യാജേന അധ്യാപകൻ കുട്ടിയെ വിളിപ്പിച്ച ശേഷം പീഡിപ്പിക്കാൻ ശ്രമിക്കുകയായിരുന്നു.\nതൃശൂർ: അധ്യാപകൻ വിദ്യാർഥിനിയെ പീഡിപ്പിക്കാൻ ശ്രമിച്ചതായി പരാതി. ചെർപ്പുളശേരി ഗവ.യുപി സ്കൂളിലെ രണ്ടാം ക്ലാസ് വിദ്യാർഥിനിയെ പീഡിപ്പിക്കാൻ ശ്രമിച്ചതായാണ് പരാതി. ചൈൽഡ്‌ലൈൻ പ്രവർത്തകരുടെ ഇടപെടലിനെത്തുടർന്നാണ് പീഡന വിവരം പുറത്തുവന്നത്.\nഈ മാസം എട്ടിനായിരുന്നു സംഭവം. മിഠായി വാങ്ങിത്തരാമെന്ന വ്യാജേന അധ്യാപകൻ കുട്ടിയെ വിളിപ്പിച്ച ശേഷം പീഡിപ്പിക്കാൻ ശ്രമിക്കുകയായിരുന്നു. ചൈൽഡ്‌ലൈൻ പ്രവർത്തകർ കുട്ടിയെ കൗൺസിലിങ്ങിനു വിധേയമാക്കിയപ്പോഴാണ് പീഡനവിവരം പുറത്തായത്. അധ്യാപകൻ വി.പി.ശശികുമാറിനെതിരെ പോക്സോ നിയമപ്രകാരം കേസെടുത്തു. സംവത്തെത്തുടർന്ന് ഇയാൾ ഒളിവിലാണ്.


നവപത്രപ്രവർത്തനം: ചില പ്രയോഗ സാധ്യതകൾ | Media - A Bilingual Monthly Journal of the Kerala Press Academy\nനവപത്രപ്രവർത്തനം: ചില പ്രയോഗ സാധ്യതകൾ\nവാർത്തയും ഭാഷയിൽ തനത് വ്യക്തിത്വം പ്രകടിപ്പിക്കുന്ന സാഹിത്യരൂപമാകുകയാണ്. കല്പിത യാഥാർത്ഥ്യങ്ങളെന്ന ‘ദുഷ്പേര്’ സാഹിത്യത്തെ മുടിചൂടി നിൽക്കുന്നതിനാൽ ‘വാർത്ത’യെ സാഹിത്യത്തിന്റെ ഭാഗമാക്കുന്നതിന് മാധ്യമവിമർശകരുടെ ഊരുവിലക്കുണ്ട്. എന്നാൽ ഘടനാപരമായ സവിശേഷതകളെല്ലാം ഉൾച്ചേർന്നിട്ടുള്ള വാർത്താരൂപത്തെ ഭാഷയുടെ ഉപധാരയായി അംഗീകരിക്കാതെ നിവൃത്തിയില്ല. അത് ഭാഷയും സാഹിത്യവുമായി അഭേദ്യമായി ബന്ധപ്പെട്ടിരിക്കുന്നു.\nഎത്യോപ്യൻ അതിർത്തിയിലെ സുഡാൻ. ടെലിവിഷൻ കാഴ്ചകളുടെ ഭാഗമാകാറുള്ള ദാരിദ്ര്യം വിഴുങ്ങിയ ഗ്രാമങ്ങൾ. വയറ് തൊലിയോട് ഒട്ടിച്ചേർന്ന കുട്ടികൾ. ആഴത്തിൽ കുഴിഞ്ഞുപോയ കണ്ണുകളിലെ നീർച്ചാൽ വറ്റിയവർ. വരണ്ട് കീറിയ ഭൂമി. ഒരു തുള്ളിവെള്ളം ആപ്രദേശത്തൊന്നുമില്ല. വിശപ്പടക്കാനുള്ള ഭക്ഷണം നേരിൽ കണ്ടിട്ട് ദിവസങ്ങളായെന്ന തിരിച്ചറിവിന് നിമിഷങ്ങൾ മതി.\nഇവരുടെ ഇടയിൽ അപ്രതീക്ഷിതമായി എത്തിയ മാധ്യമപ്രവർത്തകനാണോ നിങ്ങൾ? ‘പട്ടിണി: മരണസംഖ്യ 100 ആയി’ എന്നുമാത്രം ദുരിതക്കാഴ്ചകളെ ആഖ്യാനിച്ച് കടന്നുപോകാനാകുമോ? നേരിൽ കണ്ടത് വിശദീകരിക്കാൻ ഭാഷാപ്രയോഗ ചാരുതയോ, ആഖ്യാനതന്ത്രങ്ങളോ സ്വായത്തമാക്കേണ്ടതില്ല. യാഥാർത്ഥ്യങ്ങളുടെ ചെറുവിവരണം കോറിയിടാൻ പൊള്ളുന്ന നേർകാഴ്ചകൾ മാത്രംമതി.\nസപ്തംബർ 11ലെ വേൾഡ് ട്രേഡ് സെന്റർ ആക്രമണം, ഇറാഖിലെ അമേരിക്കൻ അധിനിവേശം, അഫ്ഗാനിലെ നാറ്റോ ആക്രമണങ്ങൾ, ലിബിയൻ വിപ്ളവം, സിഖ് കൂട്ടക്കൊല, ഗോധ്ര കലാപം, മുംബൈയിലെ സ്ഫോടന പരമ്പര - ഇവയെല്ലാം ഏജൻസികൾ കൈമാറുന്ന ‘സമ്മറി വാർത്ത’കളിൽ മാത്രം ചുരുങ്ങിപോകേണ്ടവയല്ല. മനസിൽ പതിഞ്ഞ ദൃശ്യങ്ങളുടെ നേർആവിഷ്കാരമായി മാറേണ്ടവയാണിവയെല്ലാം. നവപത്രപ്രവർത്തനത്തിന്റെ ആഖ്യാനസാധ്യതകളാണ് ഇത്തരം സംഭവങ്ങൾ മാധ്യമപ്രവർത്തകനെ ഓർമിപ്പിക്കുന്നത്. ഒരു സംഭവത്തിന്റെ ‘ഫാക്ടും ഫിഗറും’ മാത്രം ഉൾപ്പെടുത്തിയുള്ള വാർത്തകൾക്കപ്പുറം ആഖ്യാനസാധ്യതകളിലേയ്ക്ക് ഇറങ്ങിചെല്ലുമ്പോഴാണ് സംഭവത്തിന്റെ യഥാർത്ഥ കാഴ്ച വായനക്കാരിലെത്തുന്നതെന്ന് ഏറെ വിശദമാക്കേണ്ടതില്ല. സംഭവസ്ഥലത്തെത്തി സൂക്ഷ്മമായി വിവരങ്ങൾ ശേഖരിക്കുന്നതിലൂടെയാണ് ഭാഷയിലൂടെ ഈ ചിത്രീകരണം സാധ്യമാകുന്നത്.\nനോവൽ, കഥ, കവിത, നാടകം, ജീവചരിത്രം എന്നിവയെപ്പോലെ വാർത്തയും ഭാഷയിൽ തനത് വ്യക്തിത്വം പ്രകടിപ്പിക്കുന്ന സാഹിത്യരൂപമാകുകയാണ്. കല്പിത യാഥാർത്ഥ്യങ്ങളെന്ന ‘ദുഷ്പേര്’ സാഹിത്യത്തെ മുടിചൂടി നിൽക്കുന്നതിനാൽ ‘വാർത്ത’യെ സാഹിത്യത്തിന്റെ ഭാഗമാക്കുന്നതിന് മാധ്യമവിമർശകരുടെ ഊരുവിലക്കുണ്ട്. എന്നാൽ ഘടനാപരമായ സവിശേഷതകളെല്ലാം ഉൾച്ചേർന്നിട്ടുള്ള വാർത്താരൂപത്തെ ഭാഷയുടെ ഉപധാരയായി അംഗീകരിക്കാതെ നിവൃത്തിയില്ല. അത് ഭാഷയും സാഹിത്യവുമായി അഭേദ്യമായി ബന്ധപ്പെട്ടിരിക്കുന്നു. കവിതയ്ക്കും നോവലിനും ജീവചരിത്രരചനയ്ക്കും അതിന്റേതായ ഘടനാത്മക വ്യതിരക്തതകളുണ്ട്. മേൽപറഞ്ഞ സാഹിത്യരൂപങ്ങളുടെ അവിഭാജ്യഘടകമായ ഭാഷതന്നെയാണ് തനത് വ്യക്തിത്വത്തോടെ വാർത്തയിലും പ്രകടമാകുന്നത്.\nഭാഷാപ്രാധാന്യത്തോടൊപ്പം സാഹിത്യരൂപമായും വാർത്തയെ അംഗീകരിച്ചതോടെ അതിന്റെ ആഖ്യാന സവിശേഷതകളെക്കുറിച്ചുള്ള അന്വേഷണങ്ങൾക്ക് പ്രസക്തിയേറി. നരേറ്റീവ് ജേണലിസം, ന്യൂ ജേണലിസം, നരേറ്റീവ് നോൺഫിക്ഷൻ, ലിറ്റററി റിപ്പോർട്ടേജ്, റിപ്പോർട്ടേജ് ലിറ്ററേച്ചർ, നോൺഫിക്ഷൻ നോവൽ, ലിറ്റററി നോൺഫിക്ഷൻ തുടങ്ങിയ സംജ്ഞകൾ അങ്ങനെ മാധ്യമലോകത്ത് പിറവിയെടുത്തു. മാധ്യമരചനകളുടെ ഘടനാത്മക വിശകലത്തിലൂടെയാണ് ഇത്രയും സാധ്യതകൾ തെളിഞ്ഞുവന്നത്.\nസാഹിത്യ ആഖ്യാനങ്ങളുടെ ഘടന ജീവിതാനുഭവങ്ങളിൽ ഉണ്ടാകുമെന്ന റെയ്മണ്ട് ടാലിസിന്റെ നിരീക്ഷണമാണ് ഇവിടെ പ്രസക്തമാകുന്നന്നത്. സംഭവങ്ങൾ(സമയം), ഘടന(സംഭവങ്ങളെ വിന്യസിക്കൽ), ശബ്ദം(ആഖ്യാതാവ്), കാഴ്ചപ്പാട്(ആഖ്യാതാവിന്റെ വ്യത്യസ്ത കാഴ്ചപ്പാട്) എന്നീ പൊതുതത്വങ്ങളാണ് എല്ലാ ആഖ്യാനമാതൃകകളിലുമുള്ളതെന്ന ജറാർഡ് ഷെനെയുടെ കണ്ടെത്തൽ ഇതിനോട് ചേർത്തുവായിക്കാവുന്നതാണ്. വായനക്കാരന്റെ താൽപര്യം പിടിച്ചുനിർത്തുന്ന തരത്തിൽ സൂക്ഷ്മവും പഠനാത്മകവുമായ വിവരങ്ങൾ നൽകുന്ന നവപത്രപ്രവർത്തനത്തിന്റെ സാധ്യതകൾ ഏറെകഴിഞ്ഞാണ് മാധ്യമലോകത്തെത്തിയത്.\nപത്രഭാഷയിൽ വാർത്ത ‘സ്റ്റോറി’യാണ്. കഥ കേവലം സങ്കല്പമാകുമ്പോൾ വാർത്താകഥനം(News story) വസ്തുതകളുടെ അവതരണമാകുന്നു. അറിവിനും അനുഭവത്തിനും വേണ്ടിയാണ് വായന. വിവരദാനവും അനുഭവവും വാർത്തയിൽ കൂടിച്ചേരുമ്പോഴാണ് വായനക്കാരന് വാർത്ത അനിവാര്യതയാകുന്നത്. സ്വന്തംജീവിതാനുഭവങ്ങളോട് വാർത്തയിലെ സംഭവങ്ങൾ താദാത്മ്യം പ്രാപിക്കുമ്പോഴാണ് വായനക്കാരന് അനുഭൂതിയും ആത്മസംതൃപ്തിയും ഉണ്ടാകുന്നത്. യഥാർത്ഥ സംഭവങ്ങളുടെ ഒരു ‘കഥാവിഷ്കാരം’ ആകുമ്പോൾ മാത്രമെ വാർത്ത ‘വായന’യുടെ ഭാഗമാകുന്നുള്ളൂ. കഥനം(Story) എന്നവാക്ക് അർഥവത്താകുന്നത് ഈ സാഹചര്യത്തിലാണ്. കഥപറച്ചിലിലും(Story telling) വാർത്താവതരണത്തിലും(News narration) അനുഭവവേദ്യമാകുന്ന മാനസികതലം ഒന്നുതന്നെയാണെന്ന് ബോധ്യമായി തുടങ്ങിയതും ഇതിനെ തുടർന്നാണ്. ന്യൂറോ സയൻസ്, സോഷ്യോ ലിഗ്വിസ്റ്റിക്സ്, ആന്ത്രപ്പോളജി, ഡിസ്കോഴ്സ് സൈക്കോളജി തുടങ്ങിയവയുടെ ഭാഗമായും അങ്ങനെ ജേണലിസം വായിക്കപ്പെട്ടു.\nന്യൂജേണലിസം എന്നപേരിൽ 1973-ൽ ടോം വൂൾഫ് എഴുതിയ പുസ്തകത്തിലൂടെയാണ് നരേറ്റീവ് ജേണലിസത്തിന്റെ സാധ്യതകൾ പുറംലോകത്തെത്തിയത്. യാഥാർത്ഥ്യത്തിന്റെ അതിസൂക്ഷ്മതലംവരെ പ്രയോജനപ്പെടുത്തിക്കൊണ്ടാണ് വൂൾഫ് നവപത്രപ്രവർത്തനത്തിന്റെ അവതാരകനായത്.\nഒരു സംഭവത്തിന് സാക്ഷിയായിനിന്ന് എഴുത്തുകാരൻ നേരിട്ട് വാർത്ത അവതരിപ്പിക്കുകയെന്ന അദ്ദേഹത്തിന്റെ രീതി കഥ പറച്ചിലിന്റെ സാധ്യതകൾ പരമാവധി പ്രയോജനപ്പെടുത്തി. സംഭവങ്ങൾ പുനരവതരിപ്പിച്ച് കഥപറയുക, ഉദ്ധരണി, പ്രസ്താവന എന്നിവയേക്കാളുപരി സംഭാഷണങ്ങൾക്ക് പ്രാധാന്യം നൽകുക, മൂന്നാമതൊരാൾ കഥ പറയുന്ന രീതി അവലംബിക്കുക തുടങ്ങിയ സങ്കേതങ്ങളാണ് 70കളിൽ ടോം വൂൾഫ് പരീക്ഷിച്ചത്. വാർത്തയുടെ അടിസ്ഥാനഘടകങ്ങളിൽ പ്രധാനമായ യഥാർത്ഥ സംഭവത്തിന്റെ അതിസൂക്ഷ്മമായ വിവരണത്തെ അദ്ദേഹം സംരക്ഷിച്ചു.\nവൂൾഫിനെ തുടർന്ന് നോർമാൻ മെയ്‌ലർ, ജോൻ ഡി. ഡിയോൻ, ട്രൂമാൻ കപോട്ടി, പി.ജെ.ഒ. റോർക്ക്, ജോർജ് പ്ലിമ്പ്ടൺ, ടെറി സതേൺ, ഗെ ടെലസ്, ഹർ എസ്. തോംസൺ എന്നിവർ നവപത്രപ്രവർത്തനത്തിന്റെ വക്താക്കളായി.\nഅതിനിടയിൽ രംഗപ്രവേശംചെയ്ത ‘ഗോൺസോ ജേണലിസം’ നവപത്രപ്രവർത്തനത്തിന്റെ കാഴ്ചപ്പാടുകളെ അട്ടിമറിച്ചു. വിഷയത്തിന് പ്രാധാന്യംനൽകി സംഭവത്തെ പെരുപ്പിച്ചുകാണിക്കുന്ന രീതിയായി ഗോൺസോ അധഃപ്പതിച്ചു.\nസാമ്പ്രദായിക പത്രപ്രവർത്തന ശൈലികളെ വെല്ലുവിളിച്ചാണ് ഗോൺസോ എത്തിയതെങ്കിലും വാസ്തവികതയിലുപരി, വ്യക്തിപരമായ അനുഭവങ്ങൾ ഭാവാത്മകമായി വാർത്തയിൽ പ്രകടിപ്പിക്കണമെന്ന അഭിപ്രായക്കാരായിരുന്നു ഇതിന്റെ വക്താക്കൾ. വില്യം ഫുക്നറുടെ ‘ദി ഫിക്ഷൻ ഈസ് ഓഫൺ ദി ബെസ്റ്റ് ഫാക്ട്സ്’ എന്ന ആശയമാണ് തോംസൺ ഇതിനായി കടമെടുത്തത്. ഗോൺസോ മുന്നോട്ടുവെച്ച ആശയങ്ങളെന്ന് തെറ്റിദ്ധരിച്ചാണ് മാധ്യമ വിമർശകർ പലപ്പൊഴും നവപത്രപ്രവർത്തനമെന്ന പ്രസ്ഥാനത്തിനുനേരെ വിമർശനമുന്നയിക്കുന്നത്.\nയഥാർത്ഥ സംഭവത്തിന്റെയും കല്പിതകഥയുടെയും അതിർവരമ്പുകൾ വേർതിരിച്ചെടുക്കാൻ സാധിക്കാത്തവിധത്തിൽ ട്രൂമാൻ കപോട്ടി എഴുതിയ ‘ദി കോൾഡ് ബ്ലഡ്’ ആണ് നരേറ്റീവ് ജേണലിസത്തിന് മികച്ച (വലിയ) ഉദാഹരണം. ഭാഷയുടെ അനിവാര്യതയായ ആഖ്യാനതന്ത്രങ്ങൾ എപ്രകാരം പ്രയോജനപ്പെടുത്താമെന്ന് ചിന്തിക്കുമ്പോൾ ‘ദി കോൾഡ് ബ്ളഡ്’ എന്ന നോൺഫിക്ഷൻ നോവലാണ് മുന്നിലെത്തുക. കെൻസാസ് സിറ്റിയിലെ കർഷക കുടുംബത്തിന്റെ കൊലപാതകത്തിന്റെ നേർവിവരണമാണ് ‘കോൾഡ് ബ്ലഡ്’. അമേരിക്കൻ പശ്ചിമ സമതലപ്രദേശത്തെ വരൾച്ചയിൽനിന്ന് രക്ഷപ്പെടാൻ ജനങ്ങൾ നടത്തിയ കുടിയേറ്റത്തിന്റെ കഥപറയുന്ന ജോൺ സ്റ്റെയിൻബെക്കിന്റെ ‘ദി ഗ്രേപ്സ് ഓഫ് വ്രാത്ത്’ ഉം മാർക്കേസിന്റെ ‘സ്റ്റോറി ഓഫ് ഷിപ്‌റേക്ക്ഡ് സെയ്‌ലർ’ഉം മാധ്യമരചനകളിൽനിന്ന് വികസിച്ച കൃതികളാണ്.\nസംഭവസ്ഥലത്തുപോയി 6000 പേജ് വരുന്ന കുറിപ്പുകൾ ശേഖരിച്ചാണ് പത്രലേഖകനായ കപോട്ടി കോൾഡ് ബ്ളഡിന്റെ രചന നിർവഹിച്ചത്. ടൈം വാരികയ്ക്കുവേണ്ടി കാലിഫോർണിയയിലേയ്ക്കുള്ള കുടിയേറ്റത്തെക്കുറിച്ച് വാർത്ത തയ്യാറാക്കാൻ പോയതായിരുന്നു സ്റ്റയിൻബെക്ക്. മാർക്കേസിന്റെ കപ്പൽച്ചേതത്തിന്റെ കഥ ഒരിക്കൽ അദ്ദേഹമെഴുതിയ ഫീച്ചറിന്റെ രൂപാന്തരമാണ്.\nഒരു സംഭവത്തിന്റെ ചുവടുപിടിച്ച് വാർത്താവതാരകനുണ്ടാകുന്ന സംശയങ്ങളുടെ ദുരീകരണമാണ് വാർത്തയാകുന്നതെന്നാണ് പത്രപ്രവർത്തനത്തിന്റെ ആദ്യപാഠങ്ങൾ പഠിപ്പിച്ചിരുന്നത്. ആര്(Who), എന്ത് (What), എവിടെ (Where), എപ്പോൾ (When), എന്തുകൊണ്ട് (Why), എങ്ങനെ (How). എന്നീ (5 Wഉം ഒരു Hഉം) ചോദ്യങ്ങളായിരുന്നു വാർത്തയുടെ അടിസ്ഥാന ഘടകങ്ങളെ ഏകോപിപ്പിച്ചത്. എന്താണ് സംഭവം, അതിൽ ഉൾപ്പെട്ടവർ ആരൊക്കെ, എപ്പോൾ, എവിടെ, എങ്ങനെ സംഭവിച്ചു - എന്നീ ചോദ്യങ്ങൾക്കുള്ള ഉത്തരങ്ങൾ പ്രാധാന്യമനുസരിച്ച് എഴുതുന്നതായിരുന്നു വാർത്തയെന്ന് ചുരുക്കം.\nനവപത്രപ്രവർത്തനത്തിന്റെ കാഴ്ചപ്പാടിൽ ആ ചോദ്യങ്ങളെ ഇപ്രകാരം പൊളിച്ചെഴുതാം:\nഎന്ത് (What)പ്രവൃത്തി (Action)\nഎവിടെ (Where)സ്ഥലം (Setting)\nഎങ്ങനെ/എന്തുകൊണ്ട് (Why/How)ക്രിയ (Process)\nഈ ഘടകങ്ങൾക്കൊപ്പം ജാക് ഹാർട്ടിന്റെ നിരീക്ഷണങ്ങൾ കൂട്ടിവായിക്കാം:\nA Narrative writers notebook filled with visual details, anecdotes, action sequences, smells (sensory details) and the like.(Story cratf: The complete guide to writing narrative nonfiction).\nമാതൃഭൂമി ഓൺലൈനിൽ സബ് എഡിറ്ററാണ് ലേഖകൻ.\nലേഖകന്റെ ഇ-മെയ്‌ൽ: antonycdavis@gmail.com\n‹ കുലപതിയും കാമുകനും up Harnessing the Internet Edge: New Media Tools and Techniques ›


SBS Language | ഓസ്‌ട്രേലിയയിൽ5മുതൽ 11 വയസ്സുവരെയുള്ള കുട്ടികൾക്ക് ഫൈസർ; ജനുവരി മുതൽ ലഭ്യമാകും\nഓസ്‌ട്രേലിയയിൽ5മുതൽ 11 വയസ്സുവരെയുള്ള കുട്ടികൾക്ക് ഫൈസർ; ജനുവരി മുതൽ ലഭ്യമാകും\nഓസ്‌ട്രേലിയയിൽ അഞ്ച് വയസിനും 11 വയസിനും ഇടയിൽ പ്രായമുള്ള കുട്ടികൾക്ക് ഫൈസർ വാക്‌സിൻ നല്കാൻ അനുമതി നൽകി. ജനുവരി 10 മുതൽ ഈ പ്രായത്തിലുള്ള കുട്ടികൾക്ക് വാക്‌സിൻ സ്വീകരിക്കാൻ കഴിയുമെന്ന് സർക്കാർ വ്യക്തമാക്കി.\nഅഞ്ച് വയസിനും 11 വയസിനുമിടയിൽ പ്രായമുള്ള കുട്ടികൾക്ക് ഫെഡറൽ സർക്കാരിന്റെ വാക്‌സിൻ പദ്ധതിയിലൂടെ ജനുവരി മുതൽ കൊവിഡ് വാക്‌സിൻ സ്വീകരിക്കാം.\nഓസ്‌ട്രേലിയൻ ടെക്‌നിക്കൽ അഡ്വൈസറി ഗ്രൂപ്പ് (ATAGI) അനുമതി നൽകിയതിന് പിന്നാലെ ജനുവരി 10 മുതലാണ് ഈ വിഭാഗത്തിലുള്ള കുട്ടികൾക്കും വാക്‌സിൻ സ്വീകരിക്കാൻ കഴിയുക. ഫൈസർ വാക്‌സിനാണ് അനുമതി നൽകിയിരിക്കുന്നത്.\nമാതാപിതാക്കൾക്കും കെയറർമാർക്കും, കുട്ടികളുടെ സംരക്ഷണത്തിന് ചുമതലയുള്ളവർക്കും, ഡിസംബർ അവസാനത്തോടെ കുട്ടികളുടെ വാക്‌സിനായുള്ള ബുക്കിംഗ് സാധ്യമാകും.\nജിപി ക്ലിനിക്കുകൾ, കമ്മ്യൂണിറ്റി ഫാർമസികൾ, സംസ്ഥാന ക്ലിനിക്കുകൾ, ടെറിട്ടറി ക്ലിനിക്കുകൾ എന്നിവടങ്ങളിലാണ് വാക്‌സിൻ സ്വീകരിക്കാൻ കഴിയുക.\nമൊഡേണ ബൂസ്റ്റർ വാക്‌സിന് താത്കാലിക അനുമതി; രണ്ടാഴ്ചക്കുള്ളിൽ വിതരണാനുമതി ലഭിച്ചേക്കും\n12 വയസിന് മേൽ പ്രായമുള്ളവർക്ക് നൽകുന്ന ഫൈസർ വാക്‌സിൻ ഡോസിന്റെ അളവിൽ മൂന്നിലൊന്നായിരിക്കും അഞ്ച് മുതൽ 11 വയസുവരെയുള്ള കുട്ടികൾക്ക് നൽകുക.\nരണ്ട് വാക്‌സിൻ ഡോസുകൾ തമ്മിൽ എട്ട് ആഴ്ചകളുടെ ഇടവേളയാണ് ATAGI നിർദ്ദേശിച്ചിരിക്കുന്നത്. രോഗവ്യാപനം രൂക്ഷമാകുന്നത് പോലെയുള്ള പ്രത്യേക സാഹചര്യങ്ങളിൽ ഈ ഇടവവേള മൂന്നാഴ്ചയായി കുറയ്ക്കാമെന്നും നിർദ്ദേശിക്കുന്നുണ്ട്.\nഓസ്‌ട്രേലിയയിൽ ഇരുപത് ലക്ഷത്തിലധികം കുട്ടികൾക്ക് ഇത് വഴി കൊവിഡ് വാക്‌സിൻ ലഭ്യമാകും എന്ന് പ്രധാനമന്ത്രി സ്കോട്ട് മോറിസൺ പറഞ്ഞു.\nവാക്‌സിനേഷൻ സ്വീകരിക്കുന്നത് സംബന്ധിച്ചുള്ള കണക്കുകളിൽ ഓസ്‌ട്രേലിയുടെ റെക്കോർഡ് അഭിമാനകരമാണെന്ന് പ്രധാനമന്ത്രി പറഞ്ഞു.\nഓസ്‌ട്രേലിയയിൽ അഞ്ചു വയസ് പ്രായമുള്ള കുട്ടികളിൽ 95 ശതമാനം പേരും മറ്റ് രോഗങ്ങൾക്കെതിരെയുള്ള രോഗപ്രതിരോധ കുത്തിവയ്പ്പ് സ്വീകരിച്ചിട്ടുള്ളവരാണെന്ന് പ്രധാനമന്ത്രി ചൂണ്ടിക്കാട്ടി.\nകുട്ടികൾ വാക്‌സിനേഷൻ സ്വീകരിക്കുന്നത് വഴി സമൂഹ വ്യാപനം കുറയുമെന്ന് ആരോഗ്യ മന്ത്രി ഗ്രെഗ് ഹണ്ട് പറഞ്ഞു.\nകൊവിഡിനെ പ്രതിരോധിക്കാൻ കുട്ടികൾക്ക് വാക്‌സിനേഷൻ നൽകുന്നതിനായി മാതാപിതാക്കളെ പ്രോത്സാഹിപ്പിക്കുന്നതായി അദ്ദേഹം കൂട്ടിച്ചേർത്തു.\nഅഞ്ചിനും 11 വയസിനും ഇടയിൽ പ്രായമുള്ള കുട്ടികൾക്ക് വാക്‌സിൻ വിതരണം ആരംഭിക്കുന്നതിന് മുൻപ് ആരോഗ്യ പ്രവർത്തകർക്ക് ഇതിനായുള്ള പരിശീലനം നൽകേണ്ടതുണ്ടെന്ന് അധികൃതർ വ്യക്തമാക്കി.\nആറ് വയസിനും 11 നുമിടയിൽ പ്രായമുള്ള കുട്ടികൾക്ക് നൽകുന്നതനായി മൊഡേണ വാക്‌സിനും പരിഗണിക്കുന്നുണ്ട്. TGA യിൽ നിന്നും ATAGI യിൽ നിന്നും ഇത് സംബന്ധിച്ചുള്ള തീരുമാനം ഏതാനും ആഴ്ചകൾക്കുള്ളിൽ ഉണ്ടാകുമെന്നാണ് പ്രതീക്ഷിക്കുന്നത്.


Baburaj, Actor, Villain, ബാബുരാജ്, നടന്, വില്ലന്, - Malayalam Filmibeat\n| Published: Tuesday, May 8, 2012, 13:18 [IST]\nവില്ലനില് നിന്ന് കൊമേഡിയന്റെ റോളിലേയ്ക്ക് ചുവടുമാറ്റം നടത്തിയതോടെ നടന് ബാബുരാജിന് തിരക്കേറി. സൂര്യന് കുനിശ്ശേരിയുടെ ഡിവൈഎസ്പി ശങ്കുണ്ണി അങ്കിള്, ടിഎ ഷാഹിദിന്റെ ടൈഗര് ബാബു, നോട്ടി പ്രൊഫസര്, എന്‍ട്രി, ഇഡിയറ്റ് തുടങ്ങി ഒട്ടേറെ ചിത്രങ്ങളാണ് ബാബുരാജിനെ കാത്തിരിക്കുന്നത്.\nഇതിനിടെ മിസ്റ്റര് മരുമകനില് ജഗതിയുടെ കഥാപാത്രത്തിനെ അവതരിപ്പിക്കുന്നതും ബാബുരാജാണ്. അമ്പിളിച്ചേട്ടന് ചെയ്ത കഥാപാത്രത്തെ അതേപോലെ ആര്‍ക്കും അവതരിപ്പിക്കാന് കഴിയില്ല. അത് നന്നായി മനസ്സിലാക്കിയിട്ടു തന്നെയാണ് താന് ആ കഥാപാത്രത്തെ അവതരിപ്പിക്കുന്നതെന്നും ബാബുരാജ് പറയുന്നു.\nതാന് നല്ലൊരു കൊമേഡിയനാണെന്ന് തെളിയിച്ചതോടെ ബാബുരാജിന് സിനിമയ്ക്ക് പുറത്തു നിന്നും കോളുകള് വരുന്നു. കോളേജുകളിലും മറ്റും നടക്കുന്ന ഉദ്ഘാടന ചടങ്ങുകള്‍ക്കും നടനെ ക്ഷണിക്കുന്നുണ്ട്.\nഹ്യൂമറാണ് തനിയ്ക്ക് എളുപ്പം വഴങ്ങുന്നതെന്ന് ബാബുരാജ് പറയുന്നു. തന്റെ രൂപം ഇങ്ങനെയാണെങ്കിലും എല്ലാവരോടും കളിച്ച് ചിരിച്ച് നടക്കുന്ന സ്വഭാവമാണ്. വില്ലന് കഥാപാത്രങ്ങള് ചെയ്യുമ്പോള് ബലം പിടിക്കണം. എന്തായാലും പുതിയ ഇമേജ് ബാബുരാജ് ആസ്വദിക്കുകയാണ്. ഇനിയും പ്രേക്ഷകര്‍ക്ക് ഒരു പിടി നല്ല കഥാപാത്രങ്ങളെ സമ്മാനിക്കാന് നടന് കഴിയട്ടേ എന്നാശംസിക്കാം.\nRead more about: baburaj actor villain ബാബുരാജ് നടന് വില്ലന്\nIt is raining films for Baburaj ever since he made the transition from villain to comedian. The latest buzz is that he will be seen inanew movie.\nStory first published: Tuesday, May 8, 2012, 13:18 [IST]


'നമ്മളെ പുറത്താക്കാൻ കഴിയാത്ത ഒന്ന് മാത്രമേ ഉള്ളു', അച്ഛന്റെ ഓർമകളിൽ മകൾ വൈഷ്ണവി! - മലയാളം ന്യൂസ് പോർട്ടൽ\nPosted on December 3, 2020, 12:45 PM\nറാംജിറാവു സ്പീക്കിങ് എന്ന ചിത്രത്തിൽ കൂടി സിനിമയിൽ എത്തിയ താരമാണ് സായികുമാർ. അതിനു ശേഷം നിരവധി സിനിമകൾ കൊണ്ട് പ്രേക്ഷരുടെ മനസ്സ് കീഴടക്കാൻ താരത്തിന് കഴിഞ്ഞു. നായകനായി വേഷം ചെയ്തിട്ടുണ്ടെങ്കിലും വില്ലൻ കഥാപാത്രങ്ങളെയാണ് താരം കൂടുതൽ അവതരിപ്പിച്ചിട്ടുള്ളത്. അടുത്തിടെയാണ് താരത്തിന്റെ മകൾ വൈഷ്ണവിയും അഭിനയജീവിതത്തിനു തുടക്കം കുറിച്ചത്. സീ കേരളത്തില് ആരംഭിച്ച കൈയ്യെത്തും ദൂരത്ത് എന്ന പരമ്ബരയിലൂടെയാണ് വൈഷ്ണവി തന്റെ അരങ്ങേറ്റം നടത്തിയത്. സീരിയൽ ആദ്യ എപ്പിസോഡ് പിന്നിട്ടപ്പോൾ തന്നെ അച്ഛന്റെ കഴിവ് മകൾക്കും ലഭിച്ചിട്ടുണ്ടെന്ന് ആരാധകർക്കും ബോധ്യമായി. അൽപ്പം നെഗറ്റീവ് ടച്ചുള്ള കഥാപാത്രത്തെയാണ് വൈഷ്ണവി അവതരിപ്പിക്കുന്നത്.\nകനക ദുര്‍ഗ എന്ന കഥാപാത്രമായാണ് വൈഷ്ണവി പ്രേഷകരുടെ മുന്നിൽ എത്തുന്നത്.\nപ്രശസ്ത നടി ലാവണ്യ നായര് കൃഷ്ണ പ്രിയ എന്ന കഥാപാത്രത്തെ അവതരിപ്പിക്കുന്നു. സജീഷ് നമ്ബ്യാര്, കൃഷ്ണ പ്രിയ എന്നിവരാണ് സീരിയലിലെ നായികാ നായക വേഷത്തെ അവതരിപ്പിക്കുന്നത്. ആദിത്യനും തുളസിയുമായിട്ടാകും ഇവര് പ്രേക്ഷകര്‍ക്ക് മുന്നില് എത്തുക. പ്രശസ്ത താരം തൃശൂര് ആനന്ദ് കൃഷ്ണപ്രിയയുടെ ഭര്‍ത്താവായ ജയശീലന് എന്ന കഥാപാത്രത്തെ സീരിയലില് അവതരിപ്പിക്കുന്നു. പ്രമുഖ താരം ശരൺ ആനന്ദ് ആണ് കൃഷ്ണപ്രിയയുടെ സഹോദരന് കൃഷ്ണപ്രസാദിന്റെ വേഷത്തില് എത്തുന്നത്.\nസായ്‌കുമാറിന്റ ആദ്യ വിവാഹത്തിലെ മകൾ ആണ് വൈഷ്ണവി. ആദ്യ വിവാഹം വേര്പിരിഞ്ഞതിനു ശേഷം നടിയായ ബിന്ദുപണിക്കരെ വിവാഹം കഴിച്ച് ഒന്നിച്ച് ജീവിക്കുകയാണ് സായ്‌കുമാർ ഇപ്പോൾ. ഇപ്പോഴിതാ പിതാവിന്റെ ഓര്മ്മകളിൽ വൈഷ്ണവി പങ്കുവെച്ച ചിത്രങ്ങൾ ഏറ്റെടുത്തിരിക്കുന്ന സോഷ്യൽ മീഡിയ ഇപ്പോൾ. സായ്‌കുമാറിനും അമ്മയ്ക്കും ഒപ്പമുള്ള ചിത്രങ്ങൾ ആണ് താരം പങ്കുവെച്ചത്. ചിത്രങ്ങൾക്ക് താഴെ നിരവധി കമെന്റുകളും താരത്തിന് ലഭിച്ചു.\nകുട്ടിക്കാലത്ത് അച്ചനൊപ്പമുള്ള നല്ല ദിവസങ്ങളും,അമ്മയ്ക്കും അച്ഛനും ഒപ്പമുള്ള ചിത്രങ്ങളുമാണ് വൈഷ്ണവി ആരാധകരുമായി പങ്കുവെച്ചിരിക്കുന്നത്. ചിത്രത്തിനേക്കാൾ ഏറെ ശ്രദ്ധിക്കപ്പെട്ടത് താരം ചിത്രത്തിന് നൽകിയ തലകെട്ടാണ്. നമ്മളെ പുറത്താക്കാൻ കഴിയാത്ത ഒന്ന് മാത്രമേ ഉള്ളൂ നമ്മുടെ ഓർമ്മകൾ എന്ന ക്യാപ്‌ഷനാണ് വൈഷ്ണവി ചിത്രത്തിന് നൽകിയത്.\nസായ്‌കുമാറിന്റെയും ആദ്യഭാര്യ പ്രസന്നയുടെയും മകളാണ് വൈഷ്ണവി. 2018 ൽ ആയിരുന്നു വൈഷ്ണവി സുജിത്ത് കുമാറിനെ വിവാഹം ചെയ്തത്. എന്നാൽ വിവാഹത്തിന് സായ്‌കുമാർ പങ്കെടുക്കാതിരുന്നത് വലിയ വാർത്തയായിരുന്നു.


ഖുത്ബുദ്ദീൻ ഐബക്ക് - വിക്കിപീഡിയ\nGrave of Sultan Qutb ud-Din Aybak, in Anarkali Bazaar in Lahore\n25 June 1206 – 14 November 1210\nഘുരിദ് രാജാവായ മുഹമ്മദ് ഘോറിയുടെ ഒരു സേനാനായകനായിരുന്നു ഖുതുബ് അൽ-ദിൻ ഐബക്ക് (പേർഷ്യൻ: قطبالدین ایبک), (1150 - 14 നവംബർ 1210) . അദ്ദേഹം ഉത്തരേന്ത്യയിലെ ഘുരിദ് പ്രദേശങ്ങളുടെ ചുമതലക്കാരനായിരുന്നു. മുഹമ്മദ് ഗോറിയുടെ മരണശേഷം അദ്ദേഹം ഒരു സ്വതന്ത്ര രാജ്യത്തിന്റെ ഭരണാധികാരിയായി മാറി. അത് മംലൂക്ക് രാജവംശം ഭരിച്ചിരുന്ന ഡൽഹി സുൽത്താനത്തിലേക്ക് പരിണമിച്ചു.\nതുർക്കിസ്ഥാൻ സ്വദേശിയായ ഐബക്ക് കുട്ടിക്കാലത്ത് അടിമത്തത്തിലേക്ക് വിറ്റു. പേർഷ്യയിലെ നിഷാപൂരിൽ നിന്ന് ഒരു ഖാസി അദ്ദേഹത്തെ വാങ്ങി. അവിടെ അദ്ദേഹം മറ്റ് കഴിവുകൾക്കൊപ്പം അമ്പെയ്ത്തും കുതിരസവാരിയും പഠിച്ചു. പിന്നീട് അദ്ദേഹം ഗസ്‌നിയിലെ മുഹമ്മദ് ഗോറിക്ക് വീണ്ടും വിൽക്കപ്പെട്ടു. അവിടെ അദ്ദേഹം രാജകീയ കുതിരലായം ഓഫീസറായി ഉയർന്നു. ഖ്വാരസ്മിയൻ-ഗുരിദ് യുദ്ധങ്ങളിൽ, സുൽത്താൻ ഷായുടെ സ്കൗട്ടുകൾ അദ്ദേഹത്തെ പിടികൂടി. ഘുരിദ് വിജയത്തിന് ശേഷം, അദ്ദേഹത്തെ മോചിപ്പിക്കുകയും മുഹമ്മദ് ഗോറിക്ക് വളരെയധികം ഇഷ്ടപ്പെടുകയും ചെയ്തു.\n1192-ലെ രണ്ടാം തരൈൻ യുദ്ധത്തിലെ ഗുരിദ് വിജയത്തിനുശേഷം, മുഹമ്മദ് ഗോറി തന്റെ ഇന്ത്യൻ പ്രദേശങ്ങളുടെ ചുമതല ഐബക്കിനെ ഏൽപ്പിച്ചു. ചഹാമന, ഗഹദാവല, ചൗലൂക്യ, ചന്ദേല, തുടങ്ങിയ രാജ്യങ്ങളിലെ നിരവധി സ്ഥലങ്ങൾ കീഴടക്കുകയും റെയ്ഡ് ചെയ്യുകയും ചെയ്തുകൊണ്ട് ഐബക്ക് ഉത്തരേന്ത്യയിൽ ഗുരിദ് ശക്തി വിപുലീകരിച്ചു.\n1206-ൽ മുഹമ്മദ് ഗോറി മരിച്ചപ്പോൾ, വടക്ക്-പടിഞ്ഞാറൻ ഇന്ത്യയിലെ ഘുരിദ് പ്രദേശങ്ങളുടെ നിയന്ത്രണത്തിനായി ഐബക്ക് മറ്റൊരു മുൻ അടിമ ജനറൽ താജ് അൽ-ദിൻ യിൽഡിസുമായി യുദ്ധം ചെയ്തു. പിന്നീട് പിൻവാങ്ങി ലാഹോറിൽ തലസ്ഥാനം സ്ഥാപിച്ചെങ്കിലും ഈ യുദ്ധ വേളയിൽ അദ്ദേഹം ഗസ്‌നി വരെ മുന്നേറി. ഇന്ത്യയുടെ ഭരണാധികാരിയായി അദ്ദേഹത്തെ ഔദ്യോഗികമായി അംഗീകരിച്ച മുഹമ്മദ് ഗോറിയുടെ പിൻഗാമിയായ ഗിയാസുദ്ദീൻ മഹമൂദിന്റെ മേൽക്കോയ്മ അദ്ദേഹം നാമമാത്രമായി അംഗീകരിച്ചു.\nഐബക്കിന്റെ പിൻഗാമിയായി അരാം ഷായും തുടർന്ന് അദ്ദേഹത്തിന്റെ മരുമകൻ ഇൽതുത്മിഷും ഇന്ത്യയിലെ ഗുരിദ് പ്രദേശങ്ങളെ ശക്തമായ ഡൽഹി സുൽത്താനേറ്റാക്കി മാറ്റി. ഡൽഹിയിലെ കുത്തബ് മിനാർ, അജ്മീറിലെ അധൈ ദിൻ കാ ജോൻപ്ര എന്നിവയുടെ അധികാരം നേടിയതിലൂടെയാണ് ഐബക്ക് അറിയപ്പെടുന്നത്.\nQutb al-Din Aibak എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\nവിക്കിചൊല്ലുകളിലെ ഖുത്ബുദ്ദീൻ ഐബക്ക് എന്ന താളിൽ ഈ ലേഖനവുമായി ബന്ധപ്പെട്ട ചൊല്ലുകൾ ലഭ്യമാണ്:\n"https://ml.wikipedia.org/w/index.php?title=ഖുത്ബുദ്ദീൻ_ഐബക്ക്&oldid=3735996" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:15,7മേയ് 2022.


IPL 2017 Player Auction-ഐപിഎൽ ലേലം 2017 തൽസമയ വാർത്തകൾ, ഇശാന്ത് ശർമ്മയും ,ബെൻ സ്റ്റോക്ക്സും താരങ്ങൾ | Indian Express Malayalam\nipl 2017 player auction live updates top bid watch video online\nമലയാളി താരം ബേസിൽ തന്പിയ്ക്ക് തുണയായത് ഗുജറാത്ത് ലയൺസ്. 84 ലക്ഷം രൂപയ്‌ക്ക് താരത്തെ ആദ്യ റൗണ്ടിൽ തന്നെ സ്വന്തമാക്കി.\nUpdated: February 20, 2017 4:08:47 pm\nബെംഗളൂരു: ഐപിഎൽ പത്താം സീസണിനായുള്ള താരലേലം ബെംഗളൂരുവിൽ തുടങ്ങി. അന്താരാഷ്ട്ര താരങ്ങളും ദേശീയ താരങ്ങളും അടക്കം 350 താരങ്ങളാണ് ലേലത്തിൽ പങ്കെടുക്കുന്നത്. 77 താരങ്ങളെയായിരിക്കും ടീമുകൾ ലേലത്തിൽ സ്വന്തമാക്കുക. രണ്ടു കോടി രൂപ അടിസ്ഥാന വിലയുള്ള ബെൻസ്റ്റോക്ക്സും, ക്രിസ് വോക്ക്സും ഇശാന്ത് ശർമ്മയുമാണ് ലേലത്തിലെ ഗ്ലാമർ താരങ്ങൾ. എട്ടു ടീമുകൾക്കുമായി 148 കോടി രൂപയാണ് ചെലവഴിക്കാനാകുക. ഐപിഎൽ പത്താം സീസണിന് മുന്നോടിയായുള്ള താരലേലത്തിലെ ഇത്തവണത്തെ ഗ്ലാമർ താരങ്ങൾ ഇംഗ്ലണ്ടുകാരാണ്. ഇംഗ്ലീഷ് നായകൻ ഇയോൻ മോർഗൻ ഉൾപ്പടെ നിരവധി പ്രമുഖതാരങ്ങൾ ലേലപ്പട്ടികയിൽ ഉണ്ട്.\nഐപിഎൽ താരലേലം 2017-Live Updates\n3: 30 pm : ഇന്ത്യൻ പ്രീമിയർ ലീഗ് ലേലം 2017 ന് പരിസമാപ്തി. ആകെ വിറ്റുപോയത് 66 താരങ്ങൾ. മൂല്യമേറിയത് ഇംഗ്ലീഷ് താരങ്ങൾക്ക്. മുപ്പത് ലക്ഷം മാത്രം പോക്കറ്റിൽ അവശേഷിപ്പിച്ച് റൈസിംഗ് പൂനെ സൂപ്പർ ജയന്റ്സ്. പൂനെ ചിലവഴിച്ചത് 18.8 കോടി. ബെൻ സ്റ്റോക്കിന് വേണ്ടി മാത്രം 14.5 കോടി.\n3: 28 pm : ലോക്കി ഫെർഗൂസൻ റൈസിംഗ് പൂനെ സൂപ്പർ ജയന്റ്സിൽ 50 ലക്ഷം രൂപയ്ക്ക് കളിക്കും.\n3: 26 pm : സയൻ ഘോഷിനെ കൊൽക്കത്ത് നൈറ്റ് റൈഡേഴ്സ് വാങ്ങിയത് പത്തു ലക്ഷം രൂപയ്‌ക്ക്.\n3: 25 pm : മനോജ് തിവാരിയ്‌ക്ക് അവസാന നിമിഷം ഭാഗ്യം തുണച്ചു. ഇത്തവണ റൈസിംഗ് പൂനെ സൂപ്പർ ജയന്റ്സിനൊപ്പം കളിക്കും. പ്രതിഫലം അന്പത് ലക്ഷം.\n3: 24 pm : ഡാരൻ ബ്രാവോയെ 50 ലക്ഷത്തിന് കൊൽക്കത്ത നൈറ്റ് റൈഡേഴ്സ് സ്വന്തമാക്കി.\n3.23 pm : അക്ഷ് ദീപ് നാഥ് ഗുജറാത്ത് ലയൺസിന്റെ പാളയത്തിൽ. ലേലത്തുക പത്ത് ലക്ഷം.\n2.58 pm : ലേലം പതിനഞ്ച് മിനിറ്റ് നേരം ഇടവേളയ്ക്ക് പിരിഞ്ഞു.\n2.56 pm : രാഹുൽ ത്രിപതി റൈസിംഗ് പൂനെ സൂപ്പർ ജയന്റ്സിൽ. പ്രതം സിംഗിനെ ഗുജറാത്ത് ലയൺസും നേടി.\n2.55 pm : സഞ്ജയ് യാദവും ഇശാന്ത് ജാഗ്ഗിയും കൊൽക്കത്ത നൈറ്റ് റൈഡേഴ്‌സിൽ. ഇരുവർക്കും പ്രതിഫലം പത്ത് ലക്ഷം.\n2.54 pm : ശുഭം അഗർവാൾ, ഷെല്ലി ഷൗര്യ, ചിരാഗ് സൂര്യ എന്നിവരെ ഒപ്പം കൂട്ടി ഗുജറാത്ത് ലയൺസ്.\n2.52 pm : പൂനെയുടെ പക്കൽ അവശേഷിക്കുന്നത് 1.4 കോടി മാത്രം.\n2.45 pm : മിലിന്ദ് ടാൻഡൺ പൂനെയിലും കെ കുൽവന്ദ് മുംബൈയിലും ചേരും. ഇരുവർക്കും ലഭിക്കുക പത്ത് ലക്ഷം രൂപ.\n2.43 pm : റിങ്കു സിംഗിനായി കിംഗ്‌സ് ഇലവൻ പഞ്ചാബ്. എതിർക്കാൻ മറ്റാരുമില്ല. അടിസ്ഥാന വിലയായ പത്തു ലക്ഷത്തിന് താരം പഞ്ചാബിനൊപ്പം. ഇതേ വിലയ്ക്ക് ശശാങ്ക് സിംഗിനെ ഡൽഹിയും വാങ്ങി.\n2.41 pm : മുനാഫ് പട്ടേലിന് രണ്ടാം വട്ടം ഗുജറാത്ത് ലയൺസിന്റെ പിന്തുണ. 30 ലക്ഷത്തിന് താരത്തെ ലയൺസ് സ്വന്തമാക്കി.\n2.39 pm : റോവ്മാൻ പവൽ കൊൽക്കത്തയ്ക്കൊപ്പം. ഡാരൻ സമിയെ നേടിയത് കിംഗ്സ് ഇലവൻ പഞ്ചാബ്. ഇരുവർക്കും പ്രതിഫലം 30 ലക്ഷം.\n2.38 pm : ഡാൻ ക്രിസ്റ്റ്യനെ ഒരു കോടി രൂപയ്‌ക്ക് റൈസിംഗ് പൂനെ സൂപ്പർജയന്റ്സ് സ്വന്തം പാളയത്തിലെത്തിച്ചു.\n2.35 pm : അസേല ഗുണരത്ന മുംബൈ ഇന്ത്യൻസ് ടീമിനൊപ്പം പത്താം സീസൺ ഐ.പി.എല്ലിൽ കളിക്കും\n2.33 pm: രാഹുൽ കഹാർ, സൗരഭ് കുമാർ എന്നിവർ റൈസിംഗ് പൂനെ സൂപ്പർജയന്റ്സ് കൂടാരത്തിൽ. ഇരുവർക്കും പത്ത് ലക്ഷം പ്രതിഫലം.\n2.31 pm: സൺറൈസേഴ്സ് ഹൈദരാബാദ് മുഹമ്മദ് സിറാജിനായി മുടക്കിയത് 2.6 കോടി.\n2.26 pm : ഡൽഹിയുടെ പക്കൽ 9.15 കോടി മാത്രം. മറ്റ് ടീമുകളുടെ പക്കൽ അവശേഷിക്കുന്ന തുക. കിംഗ്‌സ് ഇലവന് 11.30 കോടി. ഗുജറാത്ത് 11.30 കോടി, കൊൽക്കത്ത 6.5 കോടി, മുംബൈ 3.75 കോടി, പൂനെ 2.70 കോടി, ബെംഗലൂരു 2.42 കോടി, സൺറൈസേഴ്‌സ് ഹൈദരാബാദ് 14.85 കോടി\n2.19 pm : ഡൽഹി ഡയർ ഡെവിൾസ് നവ്ദീപ് സൈനിയെ പത്ത് ലക്ഷം രൂപയ്‌ക്ക് സ്വന്തമാക്കി.\n2.17 pm : മലയാളി താരം വിഷ്ണു വിനോദിനായി ലേലം. വിക്കറ്റ് കീപ്പർ ബാറ്റ്സ്‌മാനായ ഇദ്ദേഹത്തിന് രണ്ടാമത്തെ ലേലത്തിലും ഭാഗ്യം തുണച്ചില്ല.\n2.16 pm : റോയൽ ചലഞ്ചേഴ്സ് ബെംഗലൂരുവിനൊപ്പം പ്രവീണ ദുബി.\n2.14 pm : ഇമ്രാൻ താഹിറിനായി 50 ലക്ഷത്തിൽ ലേലം ആരംഭിച്ചു. ടീമുകൾ മുന്നോട്ട് വരാത്തതിനാൽ ഇദ്ദേഹം പട്ടികയിൽ പുറത്ത്. ഉന്മുക്ത് ചന്ദിന് 30 ലക്ഷം രൂപ നൽകാനും ഫ്രാഞ്ചൈസികൾ തയ്യാറായില്ല. പ്രവീൺ ദുബി യ്‌ക്കായി പത്ത് ലക്ഷത്തിൽ ലേലം ആരംഭിച്ചു.\n2.12 pm : ഇന്ത്യൻ പേസർ ഇശാന്ത് ശർമ്മയുടെ അടിസ്ഥാന വില രണ്ട് കോടി. ഇത്രയും മുടക്കി ആരും താരത്തെ വാങ്ങാൻ തയ്യാറായില്ല. പ്രഗ്യാൻ ഓജയ്‌ക്കായി ലേലം തുടങ്ങി. ആരും മുപ്പത് ലക്ഷം രൂപ താരത്തിനായി മുടക്കാൻ തയ്യാറായില്ല. ഇരുവരും ലേലത്തിൽ നിന്ന് പുറത്ത്.\n2.10 pm : ഓസീസ് താരം നൈറ്റ് കോൾട്ടർ നൈലിനായി ലേലം സജീവമായി. ഒരു കോടിയിൽ തുടങ്ങിയ ലേലം മൂന്നര കോടിയിൽ കൊൽക്കത്ത നൈറ്റ് റൈഡേഴ്‌സ് അവസാനിപ്പിച്ചു.\n2.08 pm : ജോണി ബെയ്ർസ്റ്റോ യെ ഒന്നര കോടി മൂല്യം ഫ്രാഞ്ചൈസികൾക്ക് കൂടുതലായി തോന്നി. ഇതേ വലയിൽ കെയ്ൽ അബോട്ടിനെയും വാങ്ങാൻ ടീമുകൾ തയ്യാറായില്ല.\n2.07 pm : ഇന്ത്യൻ ഓൾറൗണ്ടർ ഇർഫാൻ പത്താന് അന്പത് ലക്ഷം വിലയിട്ടിട്ടും ആരും ഏറ്റെടുത്തില്ല. താരം ഇത്തവണത്തെ ഇന്ത്യൻ പ്രീമിയർ ലീഗിലെ വെറും കാഴ്ചക്കാരൻ മാത്രം.\n2.06 pm : സീൻ അബോട്ട് മുപ്പത് ലക്ഷം വിലയിട്ടെങ്കിലും ആരും ഏറ്റെടുത്തില്ല. മുൻ മുംബൈ ഇന്ത്യൻസ് താരം ക്രിസ് ജോർദാനെ 50 ലക്ഷത്തിന് സൺറൈസേഴ്സ് ഹൈദരാബാദ് ഏറ്റെടുത്തു.\n2.05 pm : സൗരഭ് തിവാരിയെ മുംബൈ ഇന്ത്യൻസ് 30 ലക്ഷം രൂപയ്ക്ക് നേടി.\n2.04 pm : ഇംഗ്ലണ്ട് താരം ജെയ്‌സൺ റോയിയെ ഗുജറാത്ത് ലയൺസ് ഒരു കോടി രൂപയ്‌ക്ക് സ്വന്തമാക്കി.\n2.02 pm : കിവീസ് ബാറ്റ്സ്‌മാൻ മാർട്ടിൻ ഗുപ്ടിലിനെ കിംഗ്സ് ഇലവൻ പഞ്ചാബ് 50 ലക്ഷത്തിന് സ്വന്തമാക്കി.\n2.00 pm : ഐ.പി.എൽ താരങ്ങൾക്കായുള്ള ലേലം വീണ്ടും ആരംഭിച്ചു.\n12.39 pm: ആരും ഏറ്റെടുക്കാത്ത താരങ്ങൾക്കായി ലേലം ഉച്ചയ്ക്ക് ശേഷം രണ്ട് മണിക്ക്. ഉച്ചഭക്ഷണത്തിനുള്ള ഇടവേള.\n12.38 pm: രാഹുൽ ശർമയുടെ അടിസ്ഥാന വില 30 ലക്ഷം. ആരും ഏറ്റെടുത്തില്ല.\n12.37 pm: ഓസീസ് താരം നേതൺ ലയണിനായി ലേലം. അടിസ്ഥാന വില 1.5 കോടി. ആരും ലേലം വിളിക്കാൻ തയ്യാറായില്ല.\n12.36 pm: ഓസീസ് താരങ്ങൾ ഫവാദ് അഹമ്മദ്, മൈക്കൽ ബിയർ എന്നിവരെ ആരും വാങ്ങിയില്ല.\n12.33 pm: പേസർ മൻപ്രീത് ഗോണിക്കായി ലേലം. 30 ലക്ഷം അടിസ്ഥാന വില. ലേലം 60 ലക്ഷത്തിലെത്തി. ഗുജറാത്ത് ലയൺസ് താരത്തെ സ്വന്തമാക്കി.\n12.30 pm: ഇന്ത്യൻ പേസർ വരുൺ ആരോണിനായി ലേലം. ദീർഘകാലമായി പരിക്കിന്റെ പിടിയിലമർന്ന താരം. പതിഞ്ഞ താളത്തിൽ തുടങ്ങിയ ലേലം പിന്നീട് മുറുകി. ഗുജറാത്തും കിംഗ്സ് ഇലവനും തമ്മിലുള്ള ലേലം. 2.8 കോടിയിൽ കിംഗ്സ് ഇലവൻ പഞ്ചാബ് താരത്തെ സ്വന്തമാക്കുന്നു.\n12.29 pm: ജയദേവ് ഉനദ്‌കട്ടിനെ അടിസ്ഥാന വിലയായ 30 ലക്ഷത്തിന് റൈസിംഗ് പൂനെ സൂപ്പർജയന്റ്സ് സ്വന്തമാക്കി.\n12.28 pm: ഇന്ത്യൻ താരം പങ്കജ് സിംഗിന് അടിസ്ഥാന വില 30 ലക്ഷം. ആരും ലേലം വിളിക്കാനില്ല.\n12.26 pm: കീവീസ് താരം മാറ്റ് ഹെൻറിയുടെ അടിസ്ഥാന വില 50 ലക്ഷം. കിംഗ്സ് ഇലവൻ പഞ്ചാബ് താരത്തെ സ്വന്തമാക്കി.\n12.25 pm: പേസർമാർക്കുള്ള ലേലം. ആർ.പി.സിംഗിന് മുപ്പത് ലക്ഷം അടിസ്ഥാന വില. ഏറ്റെടുക്കാൻ ആളില്ല.\n12.23 pm: ഓസീസ് താരം ബ്രാഡ് ഹഡ്ഡിൻ, ഇംഗ്ലീഷ് താരം ഗ്ലെൻ ഫിലിപ്‌സ് എന്നിവരെ ആരും വാങ്ങിയില്ല.\nIn Pictures: A recap of the VIVO #IPLAuction so far as we complete five sets pic.twitter.com/K6mE0aayvC\n12.20 pm: ബംഗ്ലാ താരം അനാമുൽ ഹഖ് ബിജോയ്, ശ്രീലങ്കൻ താരം കുശാൽ പെരേര എന്നിവരെ ആറും ഏറ്റെടുത്തില്ല.\n12.20 pm: ശ്രീലങ്കൻ താരം തിസേര പെരേരയെ ആരും വാങ്ങിയില്ല.\n12.19 pm: ഇന്ത്യൻ താരം ഋഷി ധവാനായി ലേലം വിളി. 55 ലക്ഷത്തിന് കൊൽക്കത്ത താരത്തെ സ്വന്തമാക്കി.\n12.14 pm: കരൺ ശർമ്മയെ 3.2 കോടിയ്ക്ക് മുംബൈ സ്വന്തമാക്കി.\n12.13 pm: ഇന്ത്യൻ താരം കരൺ ശർമ്മയ്ക്കായി ലേലം ഉയരുന്നു. മുംബൈയും ഗുജറാത്തും തമ്മിൽ ലേലം. തുക 1.8 കോടിയിൽ\n12.12 pm: വിന്റീസ് ഓൾറൗണ്ടർ ജേസൺ ഹോൾഡറെയും ആരും വാങ്ങിയില്ല.\n12.10 pm: രണ്ട് കോടി അടിസ്ഥാന വിലയുള്ള ഇംഗ്ലണ്ട് താരം ക്രിസ് വോക്‌സിനായുള്ള ലേലം. 4.20 കോടിക്ക് കൊൽക്കത്ത നൈറ്റ് റൈഡേഴ്സ് താരത്തെ സ്വന്തമാക്കി.\n12.07 pm: ഓസീസ് താരം നിക്ക് മാഡിൻസൺ, വിന്റീസ് കളിക്കാരായ എവിൻ ലൂയിസ്, ഡാരൻ ബ്രാവോ, മർലോൺ സാമുവൽസ് എന്നിവരെ ആരും വാങ്ങിയില്ല.\n12.04 pm: ഓസീസ് ബാറ്റ്സ്‌മാൻ മൈക്കൽ ക്ലിംഗറെയും ആർക്കും വേണ്ട.\n12.03 pm: തമിഴ്‌നാട് താരം അഭിനവ് മുകുന്ദിനെയും ആരും വാങ്ങിയില്ല.\n12.02 pm: ചേതേശ്വർ പൂജാരയ്ക്കായി ലേലം. അന്പത് ലക്ഷം അടിസ്ഥാന വില. ആരും വാങ്ങിയില്ല.\n12.01 pm: മനോജ് തിവാരിക്കായുള്ള ലേലം. അന്പത് ലക്ഷം അടിസ്ഥാന വില. ആരും ലേലം വിളിച്ചില്ല.\n12.00 pm: സ്പിന്നർ പ്രവീണ താംബെയെ സൺറൈസേഴ്‌സ് ഹൈദരാബാദ് അടിസ്ഥാന വിലയായ പത്ത് ലക്ഷത്തിന് സ്വന്തമാക്കി.\n12.00 pm: മുംബൈ ഇന്ത്യൻസ് താരമായിരുന്ന അക്ഷയ് വഖാറെയ്ക്ക് പത്ത് ലക്ഷം അടിസ്ഥാന വില. ആരും വാങ്ങിയില്ല.\n11.58 am: ഓസ്‌ട്രേലിയൻ സ്പിന്നർ മിച്ചൽ സ്വെപ്സണെ ആരും വാങ്ങിയില്ല.\n11.57 am: മുംബൈ 3.8 കോടി ലേലം വിളിച്ചു. നാല് കോടിയായി ഉയർത്തി ഹൈദരാബാദ് റഷീദ് ഖാനെ സ്വന്തമാക്കി.\n11.56 am: അഫ്ഗാൻ സ്പിന്നർ റഷീദ് ഖാന് വേണ്ടി ലേലം. അന്പത് ലക്ഷം അടിസ്ഥാന വില. ലേലം മുറുകുന്നു. മുംബൈയും ഹൈദരാബാദും തമ്മിൽ. ലേലം മൂന്ന് കോടിയിൽ\n11.55 am: സ്പിന്നർ സരബ് ജീത്ത് ലഡ്ഡയെ ആരും എടുത്തില്ല.\n11.54 am: സ്പിന്നർ ടി.എസ്.ബറോക. പത്ത് ലക്ഷം അഠിസ്ഥാന വിലയ്ക്ക് ഗുജറാത്ത് ലയൺസ് സ്വന്തമാക്കി.\n11.53 am: മായങ്ക് ദാഗറിനായി ലേലം. പത്ത് ലക്ഷം അടിസ്ഥാന വില. ആരും വാങ്ങിയില്ല.\n11.51 am: അടിസ്ഥാന വില പത്ത് ലക്ഷമുള്ള എം.അശ്വിന് വേണ്ടി ലേലം ഡൽഹി ഒരു കോടിയിലെത്തിച്ചു. താരത്തെ ഡൽഹി സ്വന്തമാക്കി.\n11.49 am: മലയാളി താരം ബേസിൽ തന്പിയെ 85 ലക്ഷത്തിന് ഗുജറാത്ത് ലയൺസ് സ്വന്തമാക്കി.\n11.48 am: മലയാളി താരം ബേസിൽ തന്പിയ്ക്കായി ലേലം. അടിസ്ഥാന വില പത്ത് ലക്ഷത്തിൽ നിന്ന് അന്പത് ലക്ഷത്തിലെത്തി.\n11.45 am: വലംകൈയ്യൻ പേസർ നാതു സിംഗിനായുള്ള ലേലം. 30 ലക്ഷം അടിസ്ഥാന വില. റോയൽ ചലഞ്ചേഴ്‌സ് ബെംഗലൂരുവും ഗുജറാത്ത് ലയൺസും ലേലം വിളിച്ചു. അന്പത് ലക്ഷത്തിന് ഗുജറാത്ത് താരത്തെ സ്വന്തമാക്കി.\n11.43 am: കൊൽക്കത്ത പിന്മാറി, സൺറൈസേഴ്‌സ് ഹൈദരാബാദും കിംഗ്സ് ഇലവൻ പഞ്ചാബും തമ്മിൽ ലേലം മുറുകുന്നു. ടി.നടരാാജനെ മൂന്ന് കോടിക്ക് കിംഗ്സ് ഇലവൻ പഞ്ചാബ് സ്വന്തമാക്കി.\n11.41 am: ഇടംകൈയ്യൻ പേസർ ടി.നടരാജനായി ലേലം തുടങ്ങി. കിംഗ്സ് ഇലവൻ പഞ്ചാബും കൊൽക്കത്ത നൈറ്റ് റൈഡേഴ്സും ലേലം വിളിക്കുന്നു. പത്ത് ലക്ഷം അടിസ്ഥാന വില ഉയർന്ന് ഒന്നര കോടിയിലെത്തി.\n11.40 am:2കോടി രൂപയ്ക്ക് അങ്കിത് ചൗധരിയെ റോയൽ ചലഞ്ചേഴ്സ് ബെംഗലൂരു സ്വന്തമാക്കി.\n11.38 am: അങ്കിത് ചൗധരിക്കായി ലേലം മുറുകുന്നു. പത്ത് ലക്ഷം അടിസ്ഥാന വിലയുണ്ടായിരുന്ന താരത്തിന് ഇപ്പോൾ 1.3 കോടിയായി ലേലം.\n11.30 am: വിക്കറ്റ് കീപ്പർ ആദിത്യ താരെയെ 25 ലക്ഷം രൂപയ്ക്ക് ഡെൽഹി ഡെയർ ഡെവിൾസ് സ്വന്തമാക്കി\n11.24 am: മലയാളിയായ വിഷ്ണു വിനോദിനെ ഏറ്റെടുക്കാൻ ആരും എത്തിയില്ല\n11.18 am: യുവതാരം ഗൗതമിനെ മുംബൈ ഇന്ത്യൻസ്2കോടി രൂപയ്ക്ക് സ്വന്തമാക്കി\n11.06 am: അഫ്ഗാനിസ്ഥാൻ ക്രിക്കറ്റിന് അഭിമാന നിമിഷം\n11.05 am: ചരിത്രമെഴുതി മുഹമ്മദ് നബി. അഫ്ഗാനിസ്ഥാൻ താരം മുഹമ്മദ് നബിയെ 30 ലക്ഷം രൂപയ്ക്ക് സൺറൈസേഴ്സ് ഹൈദ്രാബാദ് സ്വന്തമാക്കി\n11.05 am: യുവതാരം തൻമയ് അഗർവാളിനെ സൺ റൈസേഴ്സ് ഹൈദ്രാബാദ് സ്വന്തമാക്കി\n11.04 am: അഫ്ഗാനിസ്ഥാൻ താരം അഷ്ഗർ സ്റ്റാനിസ്ഗായിയെ വാങ്ങാൻ ടീമുകൾ തയാറായില്ല\n11.03 am: ഇന്ത്യയുടെ അണ്ടർ 19 ടീമിന്റെ നായകനായ ഉൻമുഖ് ചന്ദിനെ വാങ്ങാൻ ആരും തയാറായില്ല\n11.02 am: അൻങ്കീത് ബവാനിയെ 10 ലക്ഷം രൂപയ്ക്ക് ഡെൽഹി ഡെയർ ഡെവിൾസ് സ്വന്തമാക്കി\n11.00 am: ലേലം പുനരാരംഭിക്കുന്നു,ഇനി ഇന്ത്യൻ യുവതാരങ്ങൾ\n10.51am: സ്പിന്നർമാരെ ആരും ലേലത്തിൽ എടുത്തില്ല\n10.50 am: ബ്രാഡ് ഹോഡ്ജിനെയും പ്രഗ്യാൻ ഓജയെയും വാങ്ങാൻ ആളില്ല\n10.48 am: സ്പിന്നർമാരുടെ ലേലം ആരംഭിച്ചു\n10.47 am: ഇശാന്ത് ശർമയെ2കോടി രൂപയ്ക്ക് ആർക്കും വേണ്ട\n10.46 am: മിച്ചൽ ജോൺസൺ വീണ്ടും മുംബൈ ഇന്ത്യൻസിലേക്ക്, വില2കോടി രൂപ\n10.45 am: ഓസ്ട്രേലിയൻ ഫാസ്റ്റ് ബൗളർ പാറ്റ് കമ്മിൻസിനെ 4.5 കോടി രൂപയ്ക്ക് ഡൽഹി ഡെയർ ഡെവിൾസ് സ്വന്തമാക്കി\n10.44 am: ഐപിഎല്ലിൽ അരങ്ങേറ്റം കുറിക്കാൻ ഇടങ്കയ്യൻ ഫാസ്റ്റ് ബൗളർ ടൈമൽ മിൽസ്\n10.42 am: അപ്രതീക്ഷിത വില… ടൈമൽ മിൽസിനെ 12 കോടി രൂപയ്ക്ക് ബാംഗ്ലൂർ റോയൽ ചലഞ്ചേഴ്സ് സ്വന്തമാക്കി\n10.41 am: 11 കോടി വിലപറഞ്ഞ് റോയൽ ചലഞ്ചേഴ്സ് ബാംഗ്ലൂർ\n10.39 am:9കോടി വില പറഞ്ഞ് കൊൽക്കത്ത നൈറ്റ് റൈഡേഴ്സ്\n10.38 am: ടൈമൽ മിൽസിനായി6കോടി രൂപ വില പറഞ്ഞ് മുംബൈ ഇന്ത്യൻസ്\n10.37 am: ഇംഗ്ളണ്ടിന്റെ ഫാസ്റ്റ് ബോളർ ടൈമൽ മിൽസിനായി വാശിയേറിയ പോരാട്ടം\n10.35 am: ന്യൂസിലൻഡ് ഫാസ്റ്റ് ബോളർ ട്രന്റ് ബോൾട്ടിനെ5കോടി രൂപയ്ക്ക് കൊൽക്കത്ത നൈറ്റ് റൈഡേഴ്സ് സ്വന്തമാക്കി\n10.33 am: കഗീസോ റബാദയെ5കോടി രൂപയ്ക്ക് ഡൽഹി ഡെയർ ഡെവിൾസ് സ്വന്തമാക്കി\n10.32 am:5കോടി വിലപറഞ്ഞ് ഡൽഹി ഡെയർ ഡെവിൾസ്\n10.31am: കഗീസോ റബാദയ്ക്കായി ടീമുകൾ രംഗത്ത്\n10.27 am: വെസ്റ്റൻഡീസ് താരം നിക്കോളാസ് പൂരെന മുംബൈ ഇന്ത്യൻസ് 30 ലക്ഷം രൂപയ്ക്ക് സ്വന്തമാക്കി\n10. 25 am: വിദേശ താരങ്ങളായ ജോണ ബെയ്സ്റ്റോവിനെയും ബെൻ ഡങ്കിനെയും ആർക്കും വേണ്ട\n10.16 am: കോറി ആൻഡേഴ്സണെ സ്വാഗതം ചെയ്ത് ഡൽഹി ഡെയർ ഡെവിൾസ്\nAnother big one in the #DDsquad. Welcome to the team Corey Anderson #VIVOIPLauction #DilDilliHai pic.twitter.com/W9UaznfRjs\n10.15 am: ഏയ്ഞ്ചലോ മാത്യൂസിനെ സ്വാഗതം ചെയ്ത് ഡൽഹി ഡെയർ ഡെവിൾസ്\nWelcome back to the team @Angelo69Mathews 1st bid, 1st buy. #VIVOIPLauction #DD #DilDilliHai pic.twitter.com/6SuUKrTlXs\n10.05 am: ന്യൂസിലൻഡ് ഔൾറൗണ്ടർ കോറി ആൻഡേഴ്സണെ 1 കോടി രൂപയ്ക്ക് ഡൽഹി ഡെയർ ഡെവിൾസ് സ്വന്തമാക്കി\n10.01 am: ബെൻ സ്റ്റോക്ക്സിനെ 14.5 കോടി രൂപയ്ക്ക് റൈസിങ്ങ് പൂണെ ജയന്റ്സ് സ്വന്തമാക്കി\n9.55 am: ബെൻ സ്റ്റോക്ക്സിനെ സ്വന്തമാക്കാൻ വാശിയേറിയ മത്സരം\n9.52 am: ഔൾറൗണ്ടർ ഇർഫാൻ പത്താനെ ഏറ്റെടുക്കാനും ആളില്ല\n9.47 am: ഔൾറൗണ്ടർ പവൻ നേഗിയെ 1 കോടി രൂപയ്ക്ക് റോയൽ ചലഞ്ചേഴ്സ് ബാംഗ്ലൂർ സ്വന്തമാക്കി\n9.47 am: ഔൾറൗണ്ടർ പവൻ നേഗിയെ 55 ലക്ഷം രൂപയ്ക്ക് ഗുജറാത്ത് ലയൺസ് സ്വന്തമാക്കി\n9.45 am: ശ്രീലങ്കൻ താരം ഏയ്ഞ്ചലോ മാത്യൂസിനെ2കോടി രൂപയ്ക്ക് ഡൽഹി ഡെയർ ഡെവിൾസ് സ്വന്തമാക്കി\n9.45 am: ഇന്ത്യൻ ആഭ്യന്തര താരങ്ങളായ സൗരഭ് തിവാരിയെയും ഫായിസ് ഫസലിനേയും ഏറ്റെടുക്കാൻ ആളില്ല\n9.42 am: ജേസൻ റോയിയെയും, അലക്സ് ഹെയിൽസിനേയും ഏറ്റെടുക്കാൻ ആളില്ല\n9.37 am: ഇംഗ്ലീഷ് നായകൻ ഇയോൻ മോർഗൻ2കോടി രൂപയ്ക്ക് കിങ്സ് ഇലവൻ പഞ്ചാബ് സ്വന്തമാക്കി\n9.36 am: മാർട്ടിൻ ഗുപ്റ്റിലിനെ വാങ്ങാൻ ആളില്ല\n9.32 am: ഐപിഎൽ താരലേലത്തിനായുള്ള ചടങ്ങുകൾ ആരംഭിച്ചു\n9.26 am: താരലേലത്തിനായി ബാംഗ്ലൂർ റോയൽ ചലഞ്ചേഴ്സ് ടീം ഉടമകൾ എത്തിക്കഴിഞ്ഞു\nRCB's think tank has arrived at the auction venue! Who do you think will be our first pick? #PlayBold pic.twitter.com/LWBYTOW15T\n9.15 am: വിലയേറിയ അന്താരാഷ്ട്ര താരങ്ങൾക്ക് പകരം മികച്ച ആഭ്യന്തര താരങ്ങളെ ടീമിലെത്തിക്കാൻ ടീമുകൾ പദ്ധതി തയ്യാറാക്കുന്നു\n9.12 am: ഐപിഎൽ മത്സരത്തിനിടെ ഇംഗ്ളീഷ് താരങ്ങൾക്കും, ദക്ഷിണഫ്രിക്കൻ താരങ്ങൾക്കും അന്താരാഷ്ട്ര മത്സരങ്ങൾക്കായി മടങ്ങേണ്ടി വരും\n9.00 am: ഐപിഎല്ലൽ ലേലത്തിൽ ബെൻ സ്റ്റോക്ക്സും ക്രിസ് വോക്ക്സിനുമായി എല്ലാ ടീമുകളും രംഗത്ത് വരും\n8.50 am: ലേലം നിയന്ത്രിക്കാൻ റിച്ചർഡ് മാഡ്ലി എത്തിക്കഴിഞ്ഞു\n8.48 am: കൂട്ടലും കിഴിക്കലുകൾക്കും ശേഷം 8 ടീമുകളും ലേലത്തിനായി എത്തിക്കഴിഞ്ഞു. ടീം ഉടമകളും പരിശീലകരും അടങ്ങുന്ന സംഘമാണ് ലേലത്തിൽ പങ്കെടുക്കുന്നത്\n8.30 am: ഐപിഎൽ 2017 താരലേലത്തിലേക്ക് സ്വാഗതം. 350 താരങ്ങളാണ് ഇത്തവണ ലേലത്തിൽ പങ്കെടുക്കുന്നത്. തങ്ങൾക്ക് ആവശ്യമായ താരങ്ങളെ സ്വന്തമാക്കാനുള്ള തന്ത്രങ്ങളുമായി ടീമുകൾ തയാറായി കഴിഞ്ഞു.\nWeb Title: Ipl 2017 player auction live updates top bid watch video online


നോട്ട്‌നിരോധനത്തിന്‍റെ മറവിൽ കേന്ദ്രത്തിന്‍റെ കള്ളക്കളി; കള്ളനോട്ടുകൾ മാറാൻ ഒത്താശ – Jaihind TV\nനോട്ട്‌നിരോധനത്തിന്‍റെ മറവിൽ കേന്ദ്രത്തിന്‍റെ കള്ളക്കളി; കള്ളനോട്ടുകൾ മാറാൻ ഒത്താശ\nനോട്ട്‌നിരോധനത്തിന്‍റെ മറവിൽ വൻതോതിൽ കള്ളനോട്ടുകൾ മാറാൻ കേന്ദ്രസർക്കാർ ഒത്താശ ചെയ്യുകയായിരുന്നുവെന്ന് ആരോപണം. തിരിച്ചെത്തിയ നോട്ടുകളെക്കുറിച്ചുള്ള വിവരങ്ങളുടെ അടിസ്ഥാനത്തിൽ നാഷണൽ ഹെറാൾഡാണ് ഈ ആരോപണവുമായി രംഗത്തെത്തിയിരിക്കുന്നത്. റിസർവ്വ് ബാങ്ക് ഓഫ് ഇന്ത്യ പല റിപ്പോർട്ടുകളും പൂഴ്ത്തിവെയ്ക്കുന്നുവെന്ന ആരോപണവും ശക്തമാണ്.\nറിസർവ് ബാങ്കിന്‍റെ വാർഷിക റിപ്പോർട്ട് അനുസരിച്ച് നിരോധിച്ച 1000 രൂപയുടെയും 500 രൂപയുടെയും 14.11 ലക്ഷംകോടി നോട്ടുകളാണ് അച്ചടിച്ചിട്ടുള്ളത്. എന്നാൽ നോട്ടു നിരോധനത്തിനു ശേഷം ബാങ്കുകളിലൂടെ തിരിച്ചെത്തിയത് 15.28 ലക്ഷംകോടി നോട്ടുകളാണ്.\nഅതായത് 1.16 ലക്ഷം കോടി നോട്ടുകൾ അധികമായി ബാങ്കുകളിലൂടെ എത്തി. ഇവ കള്ളനോട്ടുകളാണെന്നത് വ്യക്തമാണ്. 15.44 കോടി നോട്ടുകൾ പിൻവലിച്ചുവെന്നാണ് 2017 ഓഗസ്റ്റിൽ ധനകാര്യമന്ത്രി അരുൺ ജെയിറ്റ്‌ലി പറഞ്ഞത്.\nബാങ്കുകളിലൂടെ 15.28 ലക്ഷം കോടി തിരിച്ചെത്തി. 99 ശതമാനം നോട്ടുകളും തിരിച്ചെത്തിയെന്നാണ് വിവരാവകാശ ചോദ്യത്തിന് മറുപടിയായി 2017 നവംബർ 24ന് ആർബിഐ അറിയിച്ചത്.\nനിരോധിച്ച 1000 രൂപയുടെ 6.26 ലക്ഷം കോടി നോട്ടുകൾ വിനിമയത്തില് ഉണ്ടായിരുന്നുവെന്നാണ് 2016-17 മാർച്ച് വരെയുള്ള റിസർവ് ബാങ്ക് ആനുവൽ റിപ്പോർട്ട് പറയുന്നത്. 500 രൂപയുടെ 7.85 ലക്ഷം കോടി നോട്ടുകളും വിപണിയിലുണ്ടായിരുന്നു. എന്നാൽ ബാങ്കുകൾ വഴി തിരിച്ചെത്തിയെന്ന് സർക്കാർ അവകാശപ്പെടുന്ന 15.28 കോടിയേക്കാൾ കുറവാണ് ഈ സംഖ്യ. റിസർവ് ബാങ്കിന്റെ 2018 മാർച്ചിലെ റിപ്പോർട്ട് അനുസരിച്ച് ഇനിയും 6.6 കോടി നോട്ടുകൾ തിരികെ വരാനുണ്ട്.\nറിപ്പോർട്ടുകളിലുള്ള ഈ വൈരുദ്ധ്യങ്ങൾ ചൂണ്ടിക്കാട്ടി 2017-18 സാമ്പത്തിക വർഷത്തിലെ റിപ്പോർട്ടിൻമേൽ അന്വേഷണം നടത്തണമെന്ന് ആവശ്യപ്പെട്ട് വിവരാവകാശ പ്രവർത്തകനായ മനോരഞ്ജൻ റോയ് സെൻട്രൽ ഇക്കണോമിക് ഇന്‍റലിജൻസ് ബ്യൂറോയിൽ പരാതി നൽകി. ബോംബെ ഹൈക്കോടതിയെയും ഇദ്ദേഹം സമീപിച്ചിട്ടുണ്ട്.\n2000 മുതൽ 2018 വരെയുള്ള കാലയളവിൽ 10,400 കോടി 1000 രൂപയുടെ നോട്ടുകൾ റിസർവ് ബാങ്ക് അച്ചടിച്ചിട്ടുണ്ടെന്ന് മറ്റു വിവരാവകാശ രേഖകൾ പറയുന്നു.


24 November, 2017, 7:35 pm by News Desk 6\nസ്ത്രീധനത്തിന്റെ കൂടെ സ്വിഫ്റ്റ് കാറില്ല !!! തിരുവനന്തപുരത്ത് കല്യാണത്തിനിടയിൽ വരന്റെ വീട്ടുകാരുടെ ബഹളം; വധുവുമായി പെൺവീട്ടുകാർ തിരിച്ചു പോയി സ്ത്രീധനമായി പറഞ്ഞ സ്വിഫ്റ്റ് കാര് ലഭിക്കാഞ്ഞതിനെ തുടര്‍ന്ന് വരന്റേയും വധുവിന്റേയും ബന്ധുക്കള് തമ്മില് പൊരിഞ്ഞ അടി. ഒടുവില് വധുവിന്റെ വീട്ടുകാര് പെണ്‍കുട്ടിതെ സ്വന്തം വീട്ടിലേക്ക് തിരികെ കൊണ്ടുപോയി. പോത്തന്‍കോട് കൊയ്ത്തൂര്‍ക്കോണം സുജ നിലയത്തില് ബാഹുലേയന്റെ മകനും ഐആര്‍പിഎഫില് ഡ്രൈവറുമായ പ്രണവും കൊല്ലം പരവൂര് കുറമണ്ഡല് പുത്തന്‍പുരയില് ചന്ദ്രബാബുവിന്റെ മകളുമായ നീന ചന്ദ്രനും തമ്മിലുള്ള വിവാഹം ഇന്നലെ പരവൂരില് വച്ചാണ് നടന്നത്.\nവിവാഹം കഴിഞ്ഞ് വധുവിന്റെ വീട്ടുകാര് ഇന്നലെ വൈകിട്ട് ആറിന് മറുവീട് കാണല് ചടങ്ങിന് എത്തി. എന്നാല് സ്ത്രീധനമായി പറഞ്ഞ സ്വിഫ്റ്റ് കാര് കൊണ്ടു വരാഞ്ഞതിനെ ചൊല്ലി വരന്റെ പിതാവും സഹോദരനും വധുവിന്റെ വീട്ടുകാരുമായി തര്‍ക്കമായി. തുടര്‍ന്ന് തര്‍ക്കം മൂത്തതോടെ നാട്ടുകാര് പോലീസില് വിവരം അറിയിക്കുകയും പോത്തന്‍കോട് പോലീസെത്തി ഇരുവീട്ടുകാരെയും ശാന്തരാക്കി.\nതുടര്‍ന്ന് വധുവിന്റെ വീട്ടുകാര് പെണ്‍കുട്ടിയുമായി സ്‌റ്റേഷനിലെത്തി പരാതി നല്‍കുകയും പെണ്‍കുട്ടിയുമായി വീട്ടലേക്ക് മടങ്ങുകയുമായിരുന്നു. വരന്റെയും പിതാവിന്റെയും സഹോദരന്റെയും പേരില് കേസെടുത്ത പോലീസ് വരനെ അറസ്റ്റ് ചെയ്തു\nTAGS: swift car issue kerala wedding fight


Friday 8 June 2018 1:24 am IST\nഅലക്സ് ബേബിക്ക് മറുപടിയായാണ് മരുഭൂമിയിലെ മാര്‍ത്തോമന് മക്കള് എന്ന പേരില് ഫേസ്ബുക്ക് പോസ്റ്റ് വന്നിരിക്കുന്നത്. ഓര്‍ത്തഡോക്‌സ് സഭയ്ക്ക് ഏറ്റ മുറിവുകളുടെ എണ്ണം കൂടിയതുകൊണ്ടാണ് വൈദികര് പ്രതികരിച്ചത്. മലങ്കരയുടെ പിതാവും സഭയും ഒരു രാഷ്ട്രീയ കക്ഷിക്കും വോട്ട് ചെയ്യണമെന്ന് ആഹ്വാനം ചെയ്തിട്ടില്ല.\nആലപ്പുഴ: ചെങ്ങന്നൂരില് ഇടതുപക്ഷത്തെ പിന്തുണച്ചതിനെ ചൊല്ലി മലങ്കര ഓര്‍ത്തഡോക്‌സ് സഭയിലെ തമ്മിലടി മുറുകുന്നു. സഭയുടെ ഇടതുപക്ഷ അനുകൂല നിലപാടിനെ സഭാ മാനേജിങ് കമ്മിറ്റിയംഗം അലക്സ് ബേബി സാമൂഹിക മാധ്യമങ്ങളിലൂടെ കഴിഞ്ഞ ദിവസം വിമര്‍ശിച്ചിരുന്നു. ഈ പോക്ക് അപകടകരം എന്ന പേരിലായിരുന്നു അദ്ദേഹത്തിന്റെ കുറിപ്പ്. ഇടതുമുന്നണിയെ പിന്തുണച്ച രാഷ്ട്രീയക്കളിയില് മുഖം നഷ്ടപ്പെട്ടത് സഭയ്ക്ക് മാത്രമാണെന്നായിരുന്നു വിമര്‍ശനം.\nഎന്നാല് മലങ്കര സഭയുടെ തലവന് കഴിഞ്ഞ കാലങ്ങളില് അനുഭവിച്ച വേദനയും പ്രയാസവും ഇവിടുത്തെ ഓരോ മലങ്കര മക്കളും മനസ്സിലാക്കി. സഭയുടെ നീതിക്കു വേണ്ടിയുള്ള പോരാട്ടത്തിന് ഭരണകൂടത്തിന്റെ പിന്തുണ ലഭിച്ചപ്പോള് മലങ്കര സഭാ മക്കള് അതിനനുസൃതമായി പ്രതികരിച്ചു. കോലഞ്ചേരിയില് കാതോലിക്കാ ബാവ ഉപവാസം ഇരുന്നപ്പോഴും, ചേലക്കരയില് പുരോഹിതരും 32 പേരും വിയ്യൂര് ജയിലിലടയ്ക്കപ്പെട്ടപ്പോഴും, സുപ്രീംകോടതി വിധി വന്നപ്പോള് നടപ്പിലാക്കാതെ പൂട്ടിച്ചപ്പോഴും, മാത്യൂസ് ദ്വിതീയന് കാതോലിക്കാ ബാവയെ വഴിയില് തടഞ്ഞപ്പോഴും, മലങ്കര വര്‍ഗീസ് കൊല്ലപ്പെട്ടപ്പോഴുമെല്ലാം എവിടെയായിരുന്നു വലതുപക്ഷ രാഷ്ട്രീയക്കാരെന്ന് ഫേസ്ബുക്ക് പോസ്റ്റില് ചോദിക്കുന്നു.\nഈ തെരഞ്ഞെടുപ്പില് സഭയുടെ മുഖം വികൃതമായിട്ടില്ല. സഭ ഒരു ശക്തി ആണെന്നും ദ്രോഹിച്ചാല് പ്രതികരിക്കുമെന്നും എല്ലാ രാഷ്ട്രീയ പാര്‍ട്ടികളും തിരിച്ചറിഞ്ഞു എന്നതാണ് നേട്ടം, സഹായിക്കുന്നവരെ സഭ സഹായിക്കുമെന്ന സന്ദേശവും ഇതിലുണ്ടെന്ന് മരുഭൂമിയിലെ മാര്‍ത്തോമന് മക്കള് പറയുന്നു.


കർഷകർ ആത്മഹത്യയുടെ വക്കിൽ, റബറിനും ഏലത്തിനും കുരുമുളകിനും കാപ്പിക്കും തേങ്ങയ്ക്കും വിലയില്ല » Newsthen\nകർഷകർ ആത്മഹത്യയുടെ വക്കിൽ, റബറിനും ഏലത്തിനും കുരുമുളകിനും കാപ്പിക്കും തേങ്ങയ്ക്കും വിലയില്ല\nകാർഷികവിളകൾക്ക് വില കുത്തനെ ഇടിഞ്ഞു. ഉത്പാദനം ഗണ്യമായി കുറഞ്ഞു. കാർഷിക രാജ്യമായ ഇന്ത്യയിൽ കർഷകർക്കു വേണ്ടി വാദിക്കാൻ ആരുമില്ല. എന്നാൽ കുത്തകകളുടെ ജിഹ്വയാകാൻ നിരവധി പേരുണ്ട്. ജീവിതം പ്രതിസന്ധിയിലായ കർഷകർ വീണ്ടും ഒരു ആത്മഹത്യയുടെ വക്കിലാണ്\nകൊച്ചി: കാർഷികവിളകൾക്കു കുത്തനെ വിലയിടിഞ്ഞത് കർഷകരുടെ ജീവിതം പ്രതിസന്ധിയിലാക്കി. റബർ, കുരുമുളക്, ഏലം, കാപ്പി, തേങ്ങ വിലകൾ പൊടുന്നനെ കൂപ്പുകുത്തി. 190 രൂപ വരെയെത്തിയ റബർവില പടിപടിയായി കുറഞ്ഞ് 150 നോടടുക്കുന്നു. ഏലം കൃഷിയാണ് ഏറ്റവും ദയനീയം . രണ്ടു വർഷം മുമ്പ് 5000 രൂപ ലഭിച്ചിരുന്ന ഒരു കിലോ ഏലക്കായ്ക്ക് ഇപ്പോൾ 700 രൂപയാണ് വില. എന്നു വച്ചാൽ ഏലംകൃഷി ഭാരിച്ച നഷ്ടമാണെന്ന് സാരം.\nകുരുമുളകിന് ഒരു കിലോയ്ക്ക് 750 രൂപ വില ലഭിച്ചിരുന്നു. പക്ഷേ ഇപ്പോൾ 350 രൂപയിൽ താഴെ മാത്രം. മാത്രമല്ല കറുത്ത പൊന്ന് എന്നറിയപ്പെട്ടിരുന്ന കുരുമുളക് കൃഷി പാടെ നശിച്ചു കൊണ്ടിരിക്കുന്നു. കുരുമുളകിന്‍റെ വിളവെടുപ്പ് കാലമാണ് ഡിസംബർ, ജനുവരി മാസങ്ങൾ. മഴ നീണ്ടുപോയതും കുരുമുളകിനും വിനയായി.\nഇഞ്ചിയുടെ വിലയിടിവും കർഷകരുടെ നട്ടെല്ലൊടിച്ചു. അന്യസംസ്ഥാനങ്ങളിൽ ഭൂമി പാട്ടത്തിനെടുത്ത് ഇഞ്ചി കൃഷി ചെയ്തു വന്ന കർഷകർ പ്രതിസന്ധിയുടെ ആഴക്കയത്തിൽ അകപ്പെട്ടിരിക്കുകയാണ്.\nകാപ്പി കർഷകരുടെ അവസ്ഥയാണ് ഏറ്റവും ദയനീയം. കാപ്പിക്കു വിലയിടിഞ്ഞതോടെ കർഷകർ കാപ്പിക്കുരു പറിച്ചെടുക്കുന്നതേ ഇല്ല. തേങ്ങയുടെ കാര്യവും തഥൈവ. പച്ചത്തേങ്ങയ്ക്ക് കിലോയ്ക്ക് 38 രൂപ ശരാശരി വില ലഭിച്ചിരുന്നിടത്ത് കുത്തനേ കുറഞ്ഞ് നിലവിൽ 26 രൂപയാണ് വില. ഒരുവേള 40 രൂപയായും തേങ്ങവില ഉയർന്നിരുന്നു.\nകൂലിച്ചെലവ് വർദ്ധിച്ചു. വളത്തിന് വില കൂടി. മാത്രമല്ല കാർഷിക വിളകളുടെ ഉൽപ്പാദനം നാമമാത്രമായി. വൻകിട തോട്ടങ്ങളിൽ പണിയെടുത്തു വന്ന തൊഴിലാളികൾക്ക് ജോലിയുമില്ല. ചുരുക്കത്തിൽദൂരവ്യാപകമായ പ്രത്യാഘാതങ്ങളാണ് ഈ പ്രതിസന്ധി മൂലം സംജാതമാകുക.\nഉത്പാദനത്തകർച്ചയും രോഗബാധയും വലയ്ക്കുന്നതിന് പുറമെയാണ് വിലയിടിവ് പ്രഹരമായത്. ടാപ്പിംഗ് കൂലിയും അസംസ്കൃത വസ്തുക്കളുടെ വിലയുമൊക്കെ വൻതോതിൽ വർധിച്ചിരുന്നു.\nമഴക്കാലം നീണ്ടുനിന്നതുമൂലം ടാപ്പിംഗ് തുടങ്ങിയത് ഡിസംബറിലാണ്. ഫംഗസ്ബാധമൂലം ഇലകൾ പൂർണമായി കൊഴിഞ്ഞതിനാൽ പാല് ഉത്പാദനം പകുതിയായി. കനത്ത ചൂടും എത്തിയതോടെ ഉത്പാദനം ഇനിയും കുറയും. തൊഴിലാളിക്ഷാമവും വിലയിടിവും കാലാവസ്ഥാവ്യതിയാനവും ഒക്കെയായതോടെ മലയോരമേഖലയിലെ ഒട്ടുമിക്ക തോട്ടങ്ങളും വെട്ടിതെളിക്കാതെ പോലും കിടക്കുകയാണ്.\nറബറിന്‍റെ താങ്ങുവില 170 രൂപയാക്കി വർധിപ്പിച്ചു കൊണ്ട് കഴിഞ്ഞ ഫെബ്രുവരിയിൽ ധനവകുപ്പ് ഉത്തരവിറക്കിയിരുന്നു. കർഷകർക്ക് ന്യായവില ഉറപ്പാക്കാൻ റബർ പ്രൊഡക്‌ഷൻസ് ഇൻസെന്‍റീവ് സ്കീം പ്രകാരം താങ്ങുവില വർധിപ്പിക്കുമെന്നായിരുന്നു ബജറ്റിലെ നിർദേശം. 500 കോടി രൂപ ഇതിനായി മാറ്റിവയ്ക്കുകയും ചെയ്തു. 2021 ഏപ്രിൽ ഒന്നുമുതൽ പുതിയ വില ബാധകമാണ്. എന്നാൽ, 170 രൂപയ്ക്ക് മുകളിൽ വില ലഭിച്ചതിനാൽ ഒരു കർഷകനുപോലും ഇതുവരെ ഈ ആനുകൂല്യം ലഭിച്ചില്ല.\nപ്രതിസന്ധിമൂലം കൃഷിവരെ ഉപേക്ഷിച്ച റബർ കർഷകർക്ക് വലിയ ആശ്വാസമായിരുന്നു താങ്ങുവില വർധന. താങ്ങുവില 200 രൂപയാക്കണമെന്നും ആവശ്യമുയർന്നിരുന്നു.\nവില കുത്തനേ ഇടിഞ്ഞ സ്ഥിതിക്ക് താങ്ങുവില ലഭ്യമാക്കാനുള്ള നടപടി വേണമെന്ന് കർഷകർ ആവശ്യപ്പെടുന്നു.\nകോവിഡാനന്തര രോഗങ്ങൾ ഗുരുതരം, ജാഗ്രത പാലിക്കുക\nമലയാളി നഴ്സ് ന്യൂസിലൻഡിൽ മരണമടഞ്ഞു


സെക്രട്ടേറിയറ്റിന് മുന്നില് യുവജന സംഘടനകൾ ഏറ്റുമുട്ടി\nസെക്രട്ടേറിയറ്റിന് മുന്നില് യുവജന സംഘടനകൾ തമ്മിൽ ഏറ്റുമുട്ടി\nതിരുവനന്തപുരം: സർക്കാരിന്‍റെ ഒന്നാം വാർഷികദിനത്തിൽ പ്രതിപക്ഷ യുവജന സംഘടനകൾ തമ്മിൽ സെക്രട്ടേറിയറ്റിന് മുന്നിൽ ഏറ്റുമുട്ടി. നോർത്ത് ഗേറ്റിന് മുന്നിൽ യൂത്ത് കോണ്‍ഗ്രസ് പ്രവര്‍ത്തകരും, യുവമോര്‍ച്ച പ്രവര്‍ത്തകരും തമ്മിൽ സംഘർഷമുണ്ടായി.\nയുവമോർച്ചക്ക് അനുവദിക്കപ്പെട്ട സ്ഥലത്തേക്ക് യൂത്ത് കോൺഗ്രസ് പ്രവർത്തകർ എത്തിയതിനെ തുടന്നാണ് സംഘർഷം ആരംഭിച്ചത്. പരസ്പരം കുപ്പിയും, വടിയും വലിച്ചെറിഞ്ഞതിന് പുറമെ ഫ്‌ളെക്‌സ് ബോര്‍ഡുകള് നശിപ്പിച്ചു.\nഎന്നാൽ പോലീസ് ഇടപെട്ട് സ്ഥിതിഗതികള് നിയന്ത്രണവിധേയമാക്കി. എന്നാൽ കൂടുതൽ പ്രശ്നങ്ങൾ ഉണ്ടാകുമെന്ന വിവരത്തെ തുടർന്ന് പോലീസ് ജാഗ്രത പാലിക്കുന്നുണ്ട്. സംഘർഷത്തെ തുടർന്ന് ഇവിടെ ഗതാഗത തടസ്സമുണ്ടായിട്ടുണ്ട്.\nഇടത് സര്‍ക്കാര് ഒരു വര്‍ഷം പൂര്‍ത്തിയാക്കുന്ന വേളയിൽ യൂത്ത് കോണ്‍ഗ്രസും, യുവമോര്‍ച്ചയും ബുധനാഴ്ച്ച വൈകുന്നേരം സെക്രട്ടേറിയറ്റ് ഉപരോധ സമരം ആരംഭിച്ചിരുന്നു.\nസെക്രട്ടേറിയറ്റിന്‍റെ സമര ഗേറ്റായ നോർത്ത് കവാടത്തിന് മുന്നിൽ ഇരുകൂട്ടർക്കും ഇടംവേണമെന്നതിനെ ചൊല്ലി ബുധനാഴ്ച്ച രാത്രി തന്നെ ചെറിയ അസ്വസ്ഥതകൾ ഉടലെടുത്തിരുന്നു. പിന്നീട് പോലീസെത്തി സമവായമുണ്ടാക്കിയിരുന്നു.\nയൂത്ത് കോണ്‍ഗ്രസിന്‍റെയും,യുവമോര്‍ച്ചയുടെയും സമരത്തിന്‍റെ ഉദ്ഘാടനത്തിന് ശേഷം മാര്‍ച്ചും, റാലിയും ഉള്ളതിനാൽ പോലീസ് ജാഗരൂകരാണ്.\nTags: anniversaryclashflex boardsKerala PoliceLDF govtmarchnorth gatesecretatriatstrikethiruvanathapuramtransportationyouth congressyuvamorcha


ജിഎസ്ടി ഫയലിംഗുകള് 8.2% വര്‍ധിച്ച് 64.8 ലക്ഷത്തിലെത്തി - FUTURE KERALA - Future Kerala\nജിഎസ്ടിഎന് റിട്ടേണ് ഫയലിംഗ് സംവിധാനം ഇപ്പോള് സുഗമമായി പ്രവര്‍ത്തിക്കുന്നുണ്ടെന്ന് ഉദ്യോഗസ്ഥര്\nന്യൂഡെല്‍ഹി: ജിഎസ്ടിആര്3ബി റിട്ടേണ് സമര്‍പ്പിക്കുന്നതിന്റെ അവസാന ദിവസമായ ബുധനാഴ്ച ഫയല് ചെയ്ത റിട്ടേണുകളുടെ എണ്ണം 50 ശതമാനം വര്‍ധിച്ചതായി സെന്‍ട്രല് ബോര്‍ഡ് ഓഫ് പരോക്ഷ ടാക്‌സ് ആന്‍ഡ് കസ്റ്റംസ് (സിബിഐസി) അറിയിച്ചു. 18.3 ലക്ഷം റിട്ടേണുകളാണ് ഓണ്‍ലൈന് നെറ്റ്‌വര്‍ക്ക് വഴി അവസാന ദിവസം സമര്‍പ്പിപ്പപ്പെട്ടത്. ഒക്‌റ്റോബറില് അവസാന ദിവസം 12.2 ലക്ഷം റിട്ടേണുകളാണ് സമര്‍പ്പിക്കപ്പെട്ടത്.\nനവംബറില് ഇതുവരെ സമര്‍പ്പിച്ച റിട്ടേണ് മുന്‍മാസത്തില് നിന്ന് 8.2 ശതമാനം ഉയര്‍ന്ന് 64.8 ലക്ഷമായി. കഴിഞ്ഞ മാസം ഇത് 59.9 ലക്ഷമായിരുന്നു. ഫയലിംഗ് നടപടിക്രമം ബിസിനസുകള് പാലിക്കുന്നതില് ന്യായമായ പുരോഗതിയുണ്ടെന്നാണ് സിബിഐസി വിലയിലുത്തുന്നത്. കൂടാതെ ജിഎസ്ടിഎന് റിട്ടേണ് ഫയലിംഗ് സംവിധാനം ഇപ്പോള് സുഗമമായി പ്രവര്‍ത്തിക്കുന്നുണ്ടെന്നും ഉദ്യോഗസ്ഥര് കൂട്ടിച്ചേര്‍ത്തു. അവസാന ദിവസങ്ങളില് നെറ്റ്‌വര്‍ക്കിലെ ഭാരം വര്‍ധിക്കുന്നതു മൂലമുള്ള പ്രശ്‌നങ്ങള് ഒഴിവാക്കാന് റിട്ടേണ് സമര്‍പ്പണം അവസാനത്തേക്ക് ആക്കുന്നത് ഒഴിവാക്കാന് ബിസിനസുകള് തയാറാകണമെന്നും അവര് ആവശ്യപ്പെടുന്നു.\nഒക്‌റ്റോബറില് 95,380 കോടി രൂപയുടെ ജിഎസ്ടി സമാഹരണമാണ് നടന്നിരുന്നത്. നടപ്പു സാമ്പത്തിക വര്‍ഷം പ്രതിമാസം 1 ലക്ഷം കോടിക്കു മുകളില് ജിഎസ്ടി കളക്ഷന് എന്ന ലക്ഷ്യമാണ് കേന്ദ്ര സര്‍ക്കാര് മുന്നോട്ടു വെച്ചിട്ടുള്ളത്. എന്നാല് ഭൂരിഭാഗം മാസങ്ങളിലും അത് സാധ്യമായിട്ടില്ല. എങ്കിലും ജിഎസ്ടി നെറ്റ് വര്‍ക്ക്ുമായി ബന്ധപ്പെട്ട് ബിസിനസുകള് ഉന്നയിച്ചിരുന്ന പരാതികള് ഏറക്കുറേ പരിഹരിക്കപ്പെട്ടതായാണ് വിലയിരുത്തുന്നത്.\nസ്ഥല ലഭ്യത വിപുലീകരണത്തിന് വെല്ലുവിളി: നെവില്ലെ നൊരോന\nഇന്ത്യന് വിപണിക്ക് കൂടുതല് ശ്രദ്ധ നല്‍കി മൈന്‍ഡ്ട്രീ\nകൊട്ടക് മഹീന്ദ്രക്കൊപ്പമുള്ള സംയുക്ത സംരംഭം സിപിപിഐബി ഉപേക്ഷിക്കും


ക്യാരറ്റ് ജ്യൂസിൽ അൽപം ഇതുകൂടി ചേർത്ത് കുടിച്ചു നോക്കൂ....\nക്യാരറ്റ് ജ്യൂസിൽ അൽപം ഇതുകൂടി ചേർത്ത് കുടിച്ചു നോക്കൂ….\nക്യാരറ്റ് ജ്യൂസിൽ ഇഞ്ചിനീരു ചേർത്തു കുടിക്കുന്നത് ആരോഗ്യ ഗുണങ്ങളെക്കുറിച്ച് നമുക്ക് ഒന്നറിയാം. ക്യാരറ്റ് ആരോഗ്യഗുണങ്ങൾ ഏറെയുള്ളൊരു ഭക്ഷ്യവസ്തുവാണ്. കണ്ണിൻറെ ആരോഗ്യത്തിന് ഏറെ ഗുണകരമായ പൊതുവേ പറയപ്പെടുന്ന ഒന്നാണ്. ഇഞ്ചി ആകട്ടെ പല അസുഖങ്ങൾക്കും ഉള്ള ഒരു മരുന്നാണ്. ഇതല്ലാതെയും പല ആരോഗ്യഗുണങ്ങളും ഇഞ്ചക്കുണ്ട്. ക്യാരറ്റ് ജ്യൂസിൽ ഇഞ്ചിനീര് ചേർത്ത് കുടിക്കുന്നത് ഏറെ ഗുണകരമാണ്.\nഈ മിശ്രിതം ഒപ്റ്റിക്കൽ narവിനെ ശക്തിപ്പെടുത്തും. ഇതുകൊണ്ടുതന്നെ കണ്ണിൻറെ കാഴ്ച ശക്തി വർധിപ്പിക്കും. ക്യാൻസർ തടയാനുള്ള നല്ലൊരു വഴിയാണ് ക്യാരറ്റ് ഇഞ്ചിനീര് മിശ്രിതം കുടിക്കുന്നത്. വൈറൽ ബാക്ടീരിയ രോഗങ്ങൾ തടയാൻ ഉള്ള ശക്തി ക്യാരറ്റ് ഇഞ്ചിനീര് ഇതിലടങ്ങിയിട്ടുണ്ട്.\nഛർദി മനംപിരട്ടൽ പോലുള്ള രോഗങ്ങളെ തടയാൻ ക്യാരറ്റ് ഇഞ്ചിനീര് മിശ്രിതം സഹായിക്കും. മസിലുകൾക്ക് ഉണ്ടാകുന്ന വേദനയും വീക്കവും എല്ലാം പരിഹരിക്കാൻ സഹായിക്കുന്ന നല്ലൊരു മിശ്രിതം കൂടിയാണിത്.\nഈ മിശ്രിതം ഹൃദയത്തിലേക്കുള്ള രക്തപ്രവാഹം വർദ്ധിപ്പിക്കും അതുകൊണ്ടുതന്നെ ഹൃദയപ്രശ്നങ്ങൾ തടയാൻ സഹായകരമാണ്. മോണയുടെ ആരോഗ്യത്തിന് ഏറെ ഉത്തമമായ ഒന്നാണിത്. വായിൽ ഉമിനീര് ഉൽപാദിപ്പിക്കാൻ സഹായിക്കും. ഇനിമുതൽ ക്യാരറ്റ് ജ്യൂസ് ഉണ്ടാക്കുമ്പോൾ അല്പം ഇഞ്ചിനീര് കൂടി ചേർക്കുന്നത് വളരെ നല്ലതാണ്.\nകാട്ടുകോഴികൾ നാടൻ കോഴികളിൽ നിന്ന് എങ്ങനെ വ്യത്യാസപ്പെട്ടിരിക്കുന്നു. കാട്ടുകോഴി കൃഷി എങ്ങനെ വീട്ടിൽ ചെയ്യാം..\nഈ ഒറ്റമൂലി ഒന്ന് പ്രയോഗിച്ചു നോക്കൂ ഒരിക്കലും ശ്വാസംമുട്ടലും അലർജിയും വരില്ല…


നടുവേദന വിട്ടുമാറുന്നില്ലെങ്കിൽ അതിലൊരു അപകടം ഉണ്ട് | Back Pain Symptoms You Should Never Ignore - Malayalam BoldSky\nനടുവേദനക്ക് പലവിധത്തിലുള്ള ലക്ഷണങ്ങള് ഉണ്ട്. എന്നാല് നടുവേദന ഒരു ലക്ഷണമാണെങ്കിലോ, അത് അല്‍പം ശ്രദ്ധിക്കേണ്ടതാണ്. എന്തൊക്കെയാണ് ഇതിന്റെ ലക്ഷണങ്ങള് എന്ന് തിരിച്ചറിയേണ്ടതാണ്. ഒരിക്കലും നടുവേദനയുടെ ലക്ഷണങ്ങളെ അവഗണിക്കരുത്. ഇത് കൂടുതല് അപകടത്തിലേക്കാണ് നിങ്ങളെ എത്തിക്കുന്നത്. എന്തൊക്കെയാണ് അപകട സാധ്യതകള് എന്ന് നോക്കാം.\nനടുവേദന നിസ്സാരമല്ല; അപകടത്തിന്റെ തുടക്കമാണ്\nനടുവേദനയാണ് എന്ന് ഇന്ന് എല്ലാവരും പറയുന്നുണ്ട്. എന്നാല് അത് സാധാരണ ഒരു നടുവേദന പോലെ വിടുന്നവരാണോ നിങ്ങള്, എന്നാല് അല്‍പം ശ്രദ്ധിക്കണം. കാരണം അപകടകരമായ അവസ്ഥയിലേക്ക് ഇത് എത്തുന്നതിനുള്ള എല്ലാ സാധ്യതയും ഉണ്ട് എന്നത് തന്നെയാണ് കാര്യം. ഇന്നത്തെ പല ചെറുപ്പക്കാരും നിത്യേന നടുവേദന അനുഭവിക്കുന്നു. സാധാരണ നടുവേദന ദിവസങ്ങളോളം നില്‍ക്കുന്നില്ല, എന്നാല് നീണ്ട് നില്‍ക്കുന്ന നടുവേദന മറ്റ് ഗുരുതരമായ പ്രശ്‌നത്തിന്റെ ലക്ഷണവുമാണ്. നിരവധി ആളുകള്‍ക്ക് ദിവസേന നടുവേദന അനുഭവപ്പെടുന്നതിനാല്, ഇത് സാധാരണമായി കണക്കാക്കപ്പെടുന്നു, ഇതിന് ചികിത്സയില്ല.\nഇടയ്ക്കിടെ ഒരാള്‍ക്ക് നടുവേദന അനുഭവപ്പെടുകയാണെങ്കില് കുഴപ്പമില്ല. എന്നാല് നിങ്ങള്‍ക്ക് ദിവസങ്ങളോളം അസഹനീയമായ നടുവേദന അനുഭവപ്പെടുകയും ഇരിക്കാനോ കിടക്കാനോ സുഖമായി നില്‍ക്കാനോ കഴിയുന്നില്ലെങ്കില്, ശരീരത്തില് എന്തോ വലിയ പ്രശ്നമുണ്ടെന്ന് ഇതിനര്‍ത്ഥം. നടുവേദനയുമായി ബന്ധപ്പെട്ട ഏതെങ്കിലും ലക്ഷണങ്ങള് നിങ്ങള് അനുഭവിക്കുകയാണെങ്കില്, അവഗണിക്കാതെ നിങ്ങള് ഉടന് ഒരു ഡോക്ടറെ സമീപിക്കണം. കാരണം അപകടത്തിന് മുന്നോടിയായാണ് പലപ്പോഴും ഇത്തരത്തിലുള്ള നടുവേദനകള് നിങ്ങളിലേക്ക് എത്തുന്നത്.\nനടുവേദനയെ നേരിടാന് നിങ്ങള്‍ക്ക് കഴിയുന്നില്ലേ? പ്രായമായ സ്ത്രീകളില് ഇത് ഓസ്റ്റിയോപൊറോസിസിന്റെ ലക്ഷണമായിരിക്കാം. ലളിതമായി പറഞ്ഞാല്, അസ്ഥികളുടെ സാന്ദ്രത നഷ്ടപ്പെടുകയും ഒടിവുകള് സംഭവിക്കുന്നതിന് കൂടുതല് സാധ്യതയുള്ളതുമായ അവസ്ഥയാണ് ഓസ്റ്റിയോപൊറോസിസ്. ശരീര സന്തുലിതാവസ്ഥ നിലനിര്‍ത്തുന്നതിനും എളുപ്പത്തില് തളര്‍ന്ന് വീഴാതിരിക്കുന്നതിനും ഫിസിയോതെറാപ്പി വളരെ ഫലപ്രദമാണ്. ഫിസിയോതെറാപ്പിസ്റ്റ് ഇതിനുള്ള പൊടിക്കൈകള് നിങ്ങള്‍ക്ക് നല്‍കും. അതുകൊണ്ട് നിസ്സാരമാണ് എന്ന് കരുതി ഒരിക്കലും ഇത്തരം വേദനയെ വെച്ച് കൊണ്ടിരിക്കരുത്.\nകുടല് അല്ലെങ്കില് മൂത്രസഞ്ചി പ്രശ്‌നങ്ങള്\nനടുവേദന കൂടാതെ, പിത്താശയത്തിലോ കുടലിലോ നിങ്ങള്‍ക്ക് വേദന അനുഭവപ്പെടുന്നുണ്ടോ? അങ്ങനെയാണെങ്കില് ഉടന് ഒരു ഡോക്ടറെ കാണേണ്ടത് പ്രധാനമാണ്. ഉടന് തന്നെ ഒരു ഡോക്ടറെ കാണുക, പ്രത്യേകിച്ച് വേദന കഠിനമാണെങ്കില്. ഇത് അപൂര്‍വ്വമായി ഉണ്ടാവുന്ന ക്വാട്ട ഇക്വിന സിന്‍ഡ്രോമിന്റെ അടയാളമായിരിക്കാം. ഇതിന് കൃത്യവും കൃത്യവുമായ ഉത്തരം നല്‍കാന് ഒരു ഡോക്ടര്‍ക്ക് മാത്രമേ കഴിയൂ. അതുകൊണ്ട് മുകളില് പറഞ്ഞ ലക്ഷണങ്ങളോട് കൂടിയ എന്തെങ്കിലും പ്രശ്‌നങ്ങള് ഇടക്കിടക്ക് നിങ്ങള്‍ക്ക് തോന്നുന്നുവെങ്കില് അല്‍പം ശ്രദ്ധിക്കണം.\nനടക്കാന് കഴിയാത്ത വിധത്തില്\nനിങ്ങള്‍ക്ക് നടുവേദന കാരണം നേരെ നടക്കാന് കഴിയാത്ത അവസ്ഥയുണ്ടോ? അങ്ങനെയാണെങ്കില്, ഉടന് തന്നെ ഒരു ഡോക്ടറെ കാണുകയും എന്തുചെയ്യണമെന്ന് ചോദിക്കുകയും ചെയ്യുക. ഈ പ്രശ്‌നം കഴിയുന്നത്ര വേഗത്തില് പരിഹരിക്കാന് ശ്രമിക്കുക. അല്ലാത്തപക്ഷം കാലിലെ ഞരമ്പുകള് പൂര്‍ണ്ണമായും തകരാറിലാകും ഇത് പലപ്പോഴും നിങ്ങള് നടക്കുന്നതില് വരെ പ്രതിസന്ധി സൃഷ്ടിച്ചേക്കാം. ഇത്തരം കാര്യങ്ങള് വളരെയധികം ശ്രദ്ധിക്കേണ്ടതുണ്ട്. തുടക്കത്തില് തന്നെ ശ്രദ്ധിച്ചാല് ഒരു പരിധി വരെ ഇതിനെ പ്രതിരോധിക്കാന് സാധിക്കുന്നുണ്ട്.\nമൊത്തത്തിലുള്ള ശരീര വേദന\nനിങ്ങള്‍ക്ക് നടുവേദന മാത്രമല്ല, പനി, തണുപ്പ്, രാത്രി വിയര്‍പ്പ് എന്നിവയും ഉണ്ടോ? അങ്ങനെയാണെങ്കില് ഒരു ഡോക്ടറെ സമീപിക്കുക. കാരണം നിങ്ങളുടെ ശരീരത്തില് അപകടകരമായ ചില അവസ്ഥകള് ഉടലെടുക്കുന്നുണ്ട് എന്നാണ് ഇത് സൂചിപ്പിക്കുന്നത്. ചിലപ്പോള് ഇത് സാധാരണമാകാം. എന്നാല് കഠിനമായ കേസുകളില് ഇത് ക്യാന്‍സറിന്റെ ലക്ഷണമാകാം. അതിനാല് ഈ ലക്ഷണങ്ങളില് എന്തെങ്കിലും അനുഭവപ്പെടുകയാണെങ്കില് ഡോക്ടറെ സമീപിക്കുന്നത് നല്ലതാണ്. കാരണം രോഗത്തേക്കാള് രോഗനിര്‍ണയം നടത്തുന്നത് എളുപ്പത്തിലാക്കുന്നത് അപകടാവസ്ഥയും തീവ്രതയും കുറക്കുന്നുണ്ട്.\nനിങ്ങളുടെ നടുവേദന കാലുകളിലേക്കോ നിതംബത്തിലൂടെയോ താഴേക്ക് പോവുന്നുണ്ടോ. ഇത്തരത്തിലുള്ള വേദന ഇതുപോലെ വ്യാപിക്കുകയാണെങ്കില്, ഇത് ഒരു നാഡി പ്രശ്‌നത്തിന്റെ അടയാളമായിരിക്കാം. ഇത് യാന്ത്രികമായി ശരിയായിരിക്കാം. അതിനെ അവഗണിക്കുന്നതിനുപകരം, ഒരു ഡോക്ടറെ കാണുന്നത് നല്ലതാണ്. മിക്ക ആളുകള്‍ക്കും ഈ പ്രശ്‌നത്തിന് ശസ്ത്രക്രിയ ആവശ്യമില്ല. എന്നിരുന്നാലും, പുറകിലെയും വയറിലെയും പേശികളെ ശക്തിപ്പെടുത്തുന്നതിന് മസാജ്, ഫിസിയോതെറാപ്പി തുടങ്ങിയ ചികിത്സകളില് നിന്ന് അവര്‍ക്ക് പ്രയോജനം നേടാം. അതുകൊണ്ട് ഇനി നടുവേദന വരുമ്പോള് കൂടുതല് കൃത്യമായ ചികിത്സ ലഭ്യമാക്കുന്നതിന് ശ്രദ്ധിക്കണം.\nRead more about: symptoms pain വേദന ലക്ഷണങ്ങള്\nBack Pain Symptoms You Should Never Ignore\nHere in this article we are discussing about signs you shouldn't ignore back pain. Takealook.


കൊതിയൂറും നെയ് വട – Kairali News | Kairali News Live\nചായയ്‌ക്കൊപ്പം കഴിയ്ക്കാന് ഏവരും ഇഷ്ടപ്പെടുന്ന ഒന്നാണ് നെയ് വട. കാണുമ്പോള് തന്നെ കൊതിയൂറുന്ന രുചികരമായ നെയ് വട ഉണ്ടാക്കുന്നതെങ്ങനെയെന്ന് നോക്കാം.\nഒരു പാത്രത്തിലേക്ക്2കപ്പ് മൈദ, ഒരു ടേബിള്‍സ്പൂണ് പഞ്ചസാര, രണ്ട് നുള്ള് ഉപ്പ്, കാല് ടീസ്പൂണ് ബേക്കിങ് സോഡ എന്നിവ നന്നായി മിക്‌സ് ചെയ്‌തെടുക്കുക. ഇതിലേക്ക്4ടേബിള്‍സ്പൂണ് നെയ്യ്, നാല് ടേബിള്‍സ്പൂണ് തൈര്,7ടേബിള്‍സ്പൂണ് പാല് എന്നിവ ചേര്‍ത്ത് കുഴക്കുക. ഇത് 10 മിനിറ്റ് അടച്ച് മാറ്റി വെക്കുക.\nഇനി ഒരു പാത്രത്തിലേക്ക് ഒന്നേ മുക്കാല് കപ്പ് പഞ്ചസാരയും മുക്കാല് കപ്പ് വെള്ളവും ചേര്‍ത്ത് പഞ്ചസാര പാനി തയ്യാറാക്കുക. നന്നായി തിളച്ച് വരുമ്പോള്4ഏലക്ക ചതച്ച് ചേര്‍ത്ത് ഒറ്റനൂല് പരുവം ആകുന്നത് വരെ ഇളക്കുക. തീ ഓഫ് ചെയ്യാം. ശേഷം ഒരു ടീസ്പൂണ് നാരങ്ങാ നീര് ചേര്‍ത്ത് മിക്‌സ് ചെയ്യുക.\nനേരത്തെ തയ്യാറാക്കി വെച്ച മാവ് ചെറിയ ഉരുളകളാക്കി ഉരുട്ടിയെടുത്ത് കയ്യില് വച്ച് അമര്‍ത്തി, നടുവില് ചെറിയ തുളയിടുക. എണ്ണ നന്നായി ചൂടായ ശേഷം ഇതിലേക്ക് മാവ് ഇട്ട് ഫ്രൈ ചെയ്‌തെടുക്കുക. ഒരു ബ്രൗണ് കളര് ആയാല് കോരി മാറ്റാം. ഇനി തയ്യാറാക്കി വച്ച പഞ്ചസാര ലായനിയില് ഇത് 10 മിനിറ്റ് ഇട്ട് വെക്കുക. ഇത് ഇടുന്ന നേരം പഞ്ചസാര ലായനി ചൂടാറിയെങ്കില് വീണ്ടും ചൂടാക്കണം. നെയ് വട തയ്യാര്.


വിവാഹപ്രായ ഏകീകരണം; നഖശിഖാന്തം എതിര്‍ക്കുമെന്ന് കുഞ്ഞാലിക്കുട്ടി - Newscom - Malayalam News\n-137 min. ago-കോവിഡ് വ്യാപനം: തിരുവനന്തപുരം മെഡിക്കൽ കോളേജ് ആശുപത്രിയിൽ കർശന നിയന്ത്രണം\n-15 min. ago-സ്വകാര്യ ആശുപത്രികളിലെ 50 ശതമാനം കിടക്കൾ കോവിഡ് രോഗികൾക്കായി മാറ്റിവെക്കണം\n-11 min. ago-ഖത്തർ ലോകകപ്പ് ടിക്കറ്റ് വിൽപന ഇന്ന് മുതൽ\n18 min. ago-ആര്യങ്കോട് പൊലീസ് സ്റ്റേഷന് നേരെ ബോംബെറിഞ്ഞ സംഭവം; രണ്ട് പേർ കസ്റ്റഡിയിൽ\nവിവാഹപ്രായ ഏകീകരണം; നഖശിഖാന്തം എതിര്‍ക്കുമെന്ന് കുഞ്ഞാലിക്കുട്ടി\nസ്ത്രീകളുടെ വിവാഹപ്രായം 18 ൽ നിന്ന് 21 ആക്കുന്ന കേന്ദ്ര സര്‍ക്കാര് തീരുമാനം അപലപനീയവും ഭരണഘടനാവിരുദ്ധവുമാണെന്ന് മുസ്ലീം ലീഗ് നേതാവ് പികെ കുഞ്ഞാലിക്കുട്ടി എംഎല്‍എ. ബില്ലിനെ മുസ്ലീം ലീഗ് നഖശിഖാന്തം എതിര്‍ക്കുമെന്നും കുഞ്ഞാലിക്കുട്ടി വ്യക്തമാക്കി. നിയമ നിര്‍മ്മാണം മുസ്ലീംങ്ങള്‍ക്ക് മാത്രമല്ല തിരിച്ചടിയാകുക. ദരിദ്ര വിഭാഗത്തെ ആകെ ബാധിക്കുന്നതാണ് തീരുമാനം. ഇക്കാര്യത്തില് മതം വിഷയമാക്കി എടുക്കേണ്ടതില്ല. നിയമവുമായി ബന്ധപ്പെട്ട് ദരിദ്ര വിഭാഗമാകെ ഭീതിയിലാണ്. കൂടുതൽ വായിക്കാൻ NEWSCOM Mobile App ഡൗൺലോഡ് ചെയ്യൂ https://bit.ly/3kJHKeF\nദാബൂ കലണ്ടറില് ഷാരൂഖിന്റെ ഹോട്ട് ഫോട്ടോ ഷൂട്ട്


ഡോക്ടേഴ്സ് ദിനാചരണം | Kallara\nകല്ലറ : യുവമോർച്ച കല്ലറ പഞ്ചായത്ത് കമ്മിറ്റി ഡോക്ടേർസ് ദിനാചരണം നടത്തി. 40 വർഷമായി ആതുര സേവന രംഗത്ത് പ്രവർത്തിക്കുന്ന ഒരു നാടിന്റെ മുഴുവൻ അമ്മയായി മാറിയ ഡോക്ടർ വി.കെ.രാധാമണിയെയും പ്രൈമറി ഹെൽത്ത് സെന്ററിലെ ഡോ. ഷമീറിനെയും, ആയുർവേദ ഡോക്‌ടർ ശ്രീദേവിയെയും പൊന്നാട അണിയിച്ചു ആദരിച്ചു.\nഒ.ബി.സി. മോർച്ച മുൻ ജില്ലാ പ്രസിഡന്റ് കെ.കെ.മണിലാൽ, ബി.ജെ.പി. കല്ലറ പഞ്ചായത്ത് പ്രസിഡന്റ് ടി.കെ.ചന്ദ്രശേഖരൻ നായർ, ബാലകൃഷ്ണൻ നായർ, അരവിന്ദ് ശങ്കർ, അനുജിത് ഷാജഹാൻ, ആരോമൽ മോഹൻ, അഖിൽ, ജി.രതീഷ് തുടങ്ങിയവർ പങ്കെടുത്തു.\nനെടുംകുന്നം : ധർമശാസ്താക്ഷേത്രത്തിലെ ആഴിപൂജ ശനിയാഴ്ച രാത്രി ഒൻപതുമുതൽ ആരംഭിക്കും. ..\nസാമൂഹിക അകലം പാലിച്ചില്ല; എം.എൽ.എ.ക്കെതിരേ കേസ്\nബി.ജെ.പി. ഏകദിന ഉപവാസം നടത്തി\nമലയോരത്ത് കനത്ത മഴ\nബോർഡുകൾ നശിപ്പിക്കുന്നതായി പരാതി\nആർപ്പൂക്കരയിൽ കൊടിയേറ്റ് ഇന്ന്\nആർ.വൈ.എഫ്. ജില്ലാ പ്രതിനിധി സമ്മേളനം\nഇ.വി.എം. ഗ്രൂപ്പിന് ബെർക്ക്മാൻസ് സംരംഭകത്വ പുരസ്‌കാരം


തൃക്കാക്കര ഉപതെരഞ്ഞെടുപ്പ് ;68.75 ശതമാനം പോളിങ് – varthamanam\nകൊച്ചി:വീറും വാശിയും നിറഞ്ഞ തൃക്കാക്കര ഉപതെരഞ്ഞെടുപ്പില് പോളിംങ് സമയം പൂര്‍ത്തിയായപ്പോള് 68.75 ശതമാനം പോളിങ്. മഴ മാറിനിന്നതിനാല് രാവിലെമുതല് കനത്ത പോളിങായിരുന്നു തൃക്കാക്കരയില്. വെള്ളിയാഴ്ച്ചയാണ് വോട്ടെണ്ണല്.\nഎല്‍ഡിഎഫ് സ്ഥാനാര്‍ഥി ജോ ജോസഫ് വാഴക്കാലയിലെ 140–ാം നമ്പര് ബൂത്തിലും യുഡിഎഫ് സ്ഥാനാര്‍ഥി ഉമ തോമസ് പാലാരിവട്ടം പൈപ്പ്‌ലൈന് ജംക്ഷനിലെ ബൂത്ത് 50ലും വോട്ടു രേഖപ്പെടുത്തി. ബി ജെ പി സ്ഥാനാര്‍ഥി എ എന് രാധാകൃഷ്ണന് തൃക്കാക്കരയിലെ വോട്ടറല്ല. എറണാകുളം മണ്ഡലത്തിലാണ് രാധാകൃഷ്ണന് വോട്ട്. ര്‍വോട്ടെടുപ്പ് ആരംഭിച്ച രാവിലെ മുതല് തന്നെ മണ്ഡലത്തിലെ ഒട്ടുമിക്ക ബൂത്തുകളിലും വോട്ടര്‍മാരുടെ നീണ്ട നിര ദൃശ്യമായിരുന്നു.\nപഴുതടച്ച തെരഞ്ഞെടുപ്പ് നടത്തുന്നതിനായി തൃക്കാക്കരയിലെ മുഴുവന് പോളിംഗ് ബൂത്തുകളിലും വെബ്കാസ്റ്റിംഗ് സൗകര്യമൊരുക്കി തെരഞ്ഞെടുപ്പ് കമ്മീഷന്. സാധാരണയായി ഓരോ നിയോജക മണ്ഡലത്തിലും പകുതി ബൂത്തുകളില് മാത്രമാണ് കാമറകള് വഴി നിരീക്ഷിക്കുന്നതിനുള്ള സൗകര്യം ഒരുക്കാറുള്ളത്. ഇത്തവണ മണ്ഡലത്തിലെ 239 പോളിംഗ് ബൂത്തുകളും ഇതിനായി സജ്ജമാക്കുകയായിരുന്നു. തൃക്കാക്കരയിലേത് സംസ്ഥാന വ്യാപകമായി തന്നെ ഏറെ ശ്രദ്ധ പിടിച്ച് പറ്റിയ തെരഞ്ഞെടുപ്പായതിനാല് സുരക്ഷ ഉറപ്പു വരുത്തുന്നതിനും നടപടിക്രമങ്ങള് സുതാര്യമാക്കുന്നതിനുമായി മുഖ്യ തിരഞ്ഞെടുപ്പ് ഓഫീസര് സഞ്ജീവ് കൗളിന്റെ പ്രത്യേക നിര്‍ദ്ദേശപ്രകാരമായിരുന്നു ഈ സംവിധാനം ഒരുക്കിയത്. കളക്ടറേറ്റിലെ സ്പാര്‍ക്ക് ഹാളില് സജ്ജീകരിച്ചിട്ടുള്ള വെബ് കാസ്റ്റിംഗ് സംവിധാനത്തിന്റെ കണ്‍ട്രോള് റൂം വഴി എല്ലാ ബൂത്തുകളെയും തല്‍സമയം വീക്ഷിക്കുന്നതിനുള്ള സംവിധാനം ഒരുക്കിയിരുന്നു. ജില്ല കലക്ടര് ജാഫര് മാലിക്കിന്റെ നേരിട്ടുള്ള നിരീക്ഷണത്തിലായിരുന്നു കണ്‍ട്രോള് റൂമിന്റെ പ്രവര്‍ത്തനം. മുഖ്യ തിരഞ്ഞെടുപ്പ് കമ്മീഷണര്, കലക്ടര്, നിരീക്ഷകര് തുടങ്ങിയവര് കണ്‍ട്രോള് റൂം സന്ദര്‍ശിച്ച് പ്രവര്‍ത്തനങ്ങള് വിലയിരുത്തിയിരുന്നു.


മോദി വാരാണസിയില് പത്രിക സമര്‍പ്പിച്ചു; രാജ്യത്ത് സര്‍ക്കാര് അനുകൂലതരംഗമെന്ന്\nTue Jul 05 2022 09:26:42 GMT+0530 (India Standard Time)\nരാവിലെ കാലഭൈരവ ക്ഷേത്രത്തിലെ ദര്‍ശനവും വാരാണസിയിലെ ബിജെപി ഭാരവാഹികളുമായുള്ള കൂടിക്കാഴ്ചയും കഴിഞ്ഞാണ് അദ്ദേഹം പത്രികാ സമര്‍പ്പണം നടത്തിയത്. ബിജെപി ദേശീയ അധ്യക്ഷന് അമിത് ഷാ, ബിജെപി പാര്‍ലമെന്ററി പാര്‍ട്ടി നേതാക്കള്, എന്‍ഡിഎയുടെ പ്രമുഖനേതാക്കള് എന്നിവരും മോദിക്കൊപ്പമുണ്ടായിരുന്നു.\nBY NSH26 April 2019 6:40 AM GMT\nNSH26 April 2019 6:40 AM GMT\nലഖ്‌നോ: പ്രധാനമന്ത്രി നരേന്ദ്രമോദി വാരാണസിയില് നാമനിര്‍ദേശ പത്രിക സമര്‍പ്പിച്ചു. വാരാണസിയിലെ കലക്ടറേറ്റിലെത്തിയാണ് പത്രിക സമര്‍പ്പിച്ചത്. രാവിലെ കാലഭൈരവ ക്ഷേത്രത്തിലെ ദര്‍ശനവും വാരാണസിയിലെ ബിജെപി ഭാരവാഹികളുമായുള്ള കൂടിക്കാഴ്ചയും കഴിഞ്ഞാണ് അദ്ദേഹം പത്രികാ സമര്‍പ്പണം നടത്തിയത്. ബിജെപി ദേശീയ അധ്യക്ഷന് അമിത് ഷാ, ബിജെപി പാര്‍ലമെന്ററി പാര്‍ട്ടി നേതാക്കള്, എന്‍ഡിഎയുടെ പ്രമുഖനേതാക്കള് എന്നിവരും മോദിക്കൊപ്പമുണ്ടായിരുന്നു. രാജ്യത്ത് കേന്ദ്രസര്‍ക്കാരിന് അനുകൂലമായ തരംഗമാണുള്ളതെന്ന് മോദി അഭിപ്രായപ്പെട്ടു. പത്രിക സമര്‍പ്പിക്കുന്നതിന് മുന്നോടിയായി വാരാണസിയില് തിരഞ്ഞെടുപ്പ് റാലിയില് സംസാരിക്കവെയാണ് ഈ സര്‍ക്കാര് വീണ്ടും അധികാരത്തിലെത്തണമെന്നാണ് ജനങ്ങള് ആഗ്രഹിക്കുന്നതെന്ന് മോദി ആവര്‍ത്തിച്ചത്.\nമാധ്യമങ്ങള് അറിയണം, വാരാണസിയിലെ തിരഞ്ഞെടുപ്പ് കഴിഞ്ഞു. ഇനി വോട്ടിന്റെ റെക്കോര്‍ഡ് അറിയാനുള്ള ചെറിയ ഇടവേള മാത്രമാണുള്ളതെന്നും അദ്ദേഹം പറഞ്ഞു. പ്രസംഗത്തില് കേരളത്തിനെതിരേയും രൂക്ഷവിമര്‍ശനങ്ങളാണ് നടത്തിയത്. കേരളത്തില് ജീവന് പണയംവച്ചാണ് ബിജെപി പ്രവര്‍ത്തകര് തിരഞ്ഞെടുപ്പ് പ്രചാരണം നടത്തുന്നത്. കേരളത്തില് വോട്ടുതേടുന്ന പ്രവര്‍ത്തകര് ജീവനോടെ മടങ്ങുമെന്നുപോലും ഉറപ്പില്ല. ബംഗാളിലും ഇതുതന്നെയാണ് അവസ്ഥ. പക്ഷേ, ഇത്തരം സാഹചര്യങ്ങളില് അവര് ഭയപ്പെട്ടില്ലെന്നും എല്ലാം അതിജീവിച്ചാണ് തിരഞ്ഞെടുപ്പ് പ്രചാരണം നടന്നതെന്നും മോദി കൂട്ടിച്ചേര്‍ത്തു. കഴിഞ്ഞ തവണ കോണ്‍ഗ്രസ് സ്ഥാനാര്‍ഥിയായിരുന്ന അജയ് റായ് തന്നെയാണ് ഇത്തവണയും മോദിക്കെതിരേ വാരാണസിയില് മല്‍സരിക്കുക.\np m narendramodi submitted nomination varanasi\nകൊച്ചി മെട്രോയില് പ്രത്യേക യാത്രാ പാസുകള് ഇന്ന് മുതല്\n5 July 2022 3:32 AM GMT\nമുഖ്യമന്ത്രിക്കെതിരായ ഗൂഢാലോചനാ കേസ്: സ്വപ്‌നയെ ഇന്ന് ക്രൈംബ്രാഞ്ച്...\n5 July 2022 3:23 AM GMT\nകൊല്ലത്തും എറണാകുളത്തും വാഹനാപകടങ്ങളിലായി നാല് മരണം\n5 July 2022 3:05 AM GMT\nജാപ്പനീസ് മേഖലയിലെ തര്‍ക്ക ദ്വീപിന് സമീപം ചൈന, റഷ്യ യുദ്ധക്കപ്പലുകള്\n5 July 2022 2:49 AM GMT\n'നാട്ടൊരുമ 22': പോപുലര് ഫ്രണ്ട് ചാവശ്ശേരി ഏരിയാ സമ്മേളനം സമാപിച്ചു\n5 July 2022 2:27 AM GMT\nവീണ്ടും യുക്രെയ്ന് പതാക സ്‌നേക്ക് ദ്വീപില്\n5 July 2022 2:18 AM GMT\nമുഖ്യമന്ത്രിക്കെതിരായ ഗൂഢാലോചനാ കേസ്: സ്വപ്‌നയെ ഇന്ന് ക്രൈംബ്രാഞ്ച് ചോദ്യം ചെയ്യും


പരീക്ഷാ ഫീസ് | 24Nov2020\n2021 ജനുവരി നാലിന് തുടങ്ങുന്ന രണ്ടാം വർഷ ബി.ഫാം. സപ്ലിമെന്ററി, 18-ന് ആരംഭിക്കുന്ന മൂന്നാംവർഷ ബി.ഫാം. സപ്ലിമെന്ററി എന്നീ പരീക്ഷകൾക്ക് പിഴകൂടാതെ നവംബർ 30 വരെയും 150 രൂപ പിഴയോടെ ഡിസംബർ മൂന്നു വരെയും 400 രൂപ പിഴയോടെ ഏഴു വരെയും അപേക്ഷിക്കാം. വിശദവിവരങ്ങൾ വെബ്‌സൈറ്റിൽ.\nആറാം സെമസ്റ്റർ ബി.എം.എസ്. ഹോട്ടൽ മാനേജ്‌മെന്റ് കോഴ്‌സിന്റെ പ്രാക്ടിക്കൽ, പ്രോജക്ട് ഇവാല്യുവേഷൻ എന്നിവ ഡിസംബർ3മുതൽ 11 വരെ അതതു കോളേജുകളിൽ വച്ച് നടത്തും. വിശദമായ ടൈംടേബിൾ വെബ്‌സൈറ്റിൽ .\nഡിസംബർ7മുതൽ നടത്താൻ നിശ്ചയിച്ചിരുന്ന ഒന്നാം സെമസ്റ്റർ എം.ബി.എ. (വിദൂരവിദ്യാഭ്യാസം - 2019 അഡ്മിഷൻ ആന്റ് 2018 അഡ്മിഷൻ സപ്ലിമെന്ററി) ഡിഗ്രി പരീക്ഷ 2021 ജനുവരി4മുതൽ നടത്തും.\nഡിസംബർ 18-ന് ആരംഭിക്കുന്ന മൂന്നാം സെമസ്റ്റർ ബി.എഡ്. ഡിഗ്രി (2019 സ്‌കീം - റെഗുലർ ആൻഡ് 2015 സ്‌കീം സപ്ലിമെന്ററി) പരീക്ഷയുടെ വിശദമായ ടൈംടേബിൾ വെബ്‌സൈറ്റിൽ.\nഡിസംബർ 22 മുതൽ ആരംഭിക്കുന്ന ആറാം സെമസ്റ്റർ ബി.ടെക്. (2008 സ്‌കീം) സെപ്റ്റംബർ 2020, സപ്ലിമെന്ററി, പാർട്ട് ടൈം, 2007 അഡ്മിഷൻ വരെയുള്ള മേഴ്‌സിചാൻസ് പരീക്ഷയുടെ ടൈംടേബിൾ വെബ്‌സൈറ്റിൽ ലഭ്യമാണ്.\nമാസ്റ്റർ ഓഫ് വിഷ്വൽ ആർട്‌സ് (എം.വി.എ.) (പെയിന്റിങ് ആൻഡ് ആർട്ട് ഹിസ്റ്ററി) ഒന്ന്, നാല് സെമസ്റ്റർ പരീക്ഷകൾ നവംബർ 27-ന് ആരംഭിക്കും.\nജൂലായിൽ നടത്തിയ എം.എൽ.ഐ.എസ്.സി. 2018-2020 ബാച്ച് (സി.എസ്.എസ്.) പരീക്ഷാഫലം പ്രസിദ്ധീകരിച്ചു.\n2019 ഡിസംബറിൽ നടത്തിയ ഒന്നാം സെമസ്റ്റർ ബി.കോം. എസ്.ഡി.ഇ. (റെഗുലർ, ഇംപ്രൂവ്‌മെന്റ് ആൻഡ് സപ്ലിമെന്ററി) പരീക്ഷയുടെയും 2020 ജനുവരിയിൽ നടത്തിയ രണ്ടാം സെമസ്റ്റർ (റെഗുലർ, ഇംപ്രൂവ്‌മെന്റ് ആൻഡ് സപ്ലിമെന്ററി) പരീക്ഷയുടെയും ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഓൺലൈനായി ഡിസംബർ3വരെ അപേക്ഷിക്കാം.\nഗ്രേസ് മാർക്കിന് അപേക്ഷിക്കാം\nകേരള സർവകലാശാല (എഫ്.ഡി.പി. സി.ബി.സി.എസ്.) 2016 - 2019 അധ്യയനവർഷത്തിലെ ഗ്രേസ് മാർക്കിന് അർഹരായ വിദ്യാർത്ഥികൾ (എൻ.എസ്.എസ്., എൻ.സി.സി., സ്‌പോർട്‌സ് മുതലായവ) ഗ്രേസ് മാർക്ക് ലഭിക്കുന്നതിന് ആവശ്യമായ നടപടിക്രമങ്ങൾ കോളേജ് തലത്തിലും ഗ്രേസ് മാർക്ക് ശുപാർശ ചെയ്യേണ്ട അതതു വിഭാഗങ്ങളുടെ ഓഫീസിൽ നിന്നുമുള്ള നടപടിക്രമങ്ങൾ പൂർത്തിയാക്കി പരീക്ഷാ കൺട്രോളർക്ക് ഡിസംബർ 10-ന് മുൻപായി സമർപ്പിക്കണം. അതിനു ശേഷം ലഭിക്കുന്ന അപേക്ഷകൾ സ്വീകരിക്കില്ല.\nവെർച്വൽ ടോക്കൺ സമ്പ്രദായം പുനരാരംഭിച്ചു\nകേരള സർവകലാശാലയുടെ ആലപ്പുഴ, കാര്യവട്ടം, പാളയം ക്യാഷ് കൗണ്ടറുകളിൽ പരീക്ഷാഫീസ് ഒഴികെ, മറ്റിനം ഫീസുകൾ നേരിട്ട് ഒടുക്കാനായി ‘വെർച്വൽ ടോക്കൺ സമ്പ്രദായം’ വെബ്‌സൈറ്റ് ലിങ്കിൽ https://pay.keralauniverstiy.ac.in/kupay/home പുനരാരംഭിച്ചു.\nകേരളയിൽ വിദൂരവിദ്യാഭ്യാസം അപേക്ഷ 30 വരെ\nകേരള സർവകലാശാല വിദൂരവിദ്യാഭ്യാസ വിഭാഗത്തിൽ ബിരുദ, ബിരുദാനന്തരബിരുദ കോഴ്‌സുകളിലേക്ക് നവംബർ 30 വരെ ഓൺലൈനായി അപേക്ഷിക്കാം. വിശദ വിവരങ്ങൾക്ക് www.sde.keralauniverstiy.ac.in\nകേരള സർവകലാശാല ഒന്നാം വർഷ ബിരുദ പ്രവേശനത്തിനായി രജിസ്റ്റർ ചെയ്യാത്തവർക്ക് പുതിയ ..